RUKUN NEGARA
Bahawasanya Negara Kita Malaysia

mendukung cita-cita hendak:

Mencapai perpaduan yang lebih erat dalam kalangan
seluruh masyarakatnya;

Memelihara satu cara hidup demokrasi;

Mencipta satu masyarakat yang adil di mana kemakmuran negara
akan dapat dinikmati bersama secara adil dan saksama;

Menjamin satu cara yang liberal terhadap
tradisi-tradisi kebudayaannya yang kaya dan pelbagai corak;

Membina satu masyarakat progresif yang akan menggunakan
sains dan teknologi moden.

MAKA KAMI, rakyat Malaysia,
berikrar akan menumpukan

seluruh tenaga dan usaha kami untuk mencapai cita-cita tersebut
berdasarkan prinsip-prinsip yang berikut:

KEPERCAYAAN KEPADA TUHAN
KESETIAAN KEPADA RAJA DAN NEGARA

KELUHURAN PERLEMBAGAAN
KEDAULATAN UNDANG-UNDANG
KESOPANAN DAN KESUSILAAN

(Sumber: Jabatan Penerangan, Kementerian Komunikasi dan Multimedia Malaysia)

RUKUN NEGARA.indd   1 28/09/16   7:53 PG
kurikulum standard sekolah menenGah

Dewan Bahasa dan Pustaka
Kuala Lumpur

2018

ilustrator
AINUL MURSYIDAH

BINTI KHAIRUL AZAM

editor
wAK KARTINAH A/P BAH goLI
MoHD ‘UDZAIR BIN DePANAIK

MoHAMAD ARSHAD BIN SULAIMAN

Penulis
RASILA BINTI YAS
SHAeMAS A/P MAT
SUHAIMI A/L HUSIN

Pereka Bentuk
KHAIRUL AZAM BIN ZAIN
KK 499-221-0102081-49-2083-20101
ISBN 978-983-49-2083-8

Cetakan Pertama 2018
© Kementerian Pendidikan Malaysia 2018

Hak Cipta Terpelihara. Mana-mana bahan dalam
buku ini tidak dibenarkan diterbitkan semula,
disimpan dalam cara yang boleh dipergunakan
lagi, ataupun dipindahkan dalam sebarang bentuk
atau cara, baik dengan cara bahan elektronik,
mekanik, penggambaran semula mahupun
dengan cara perakaman tanpa kebenaran terlebih
dahulu daripada Ketua Pengarah Pelajaran
Malaysia, Kementerian Pendidikan Malaysia.
Perundingan tertakluk kepada perkiraan royalti
dan honorarium.

Diterbitkan untuk
Kementerian Pendidikan Malaysia oleh:
Dewan Bahasa dan Pustaka,
Jalan Dewan Bahasa,
50460 Kuala Lumpur, Malaysia.
Telefon: 03-21479000 (8 talian)
Faksimile: 03-21479643
Laman Web: http: //www.dbp.gov.my

Reka Letak dan Atur Huruf:
Pustaka Yamien Sdn. Bhd.

Muka Taip Teks: Times New Roman
Saiz Taip Teks: 11 poin

Dicetak oleh:
Aslita Sdn. Bhd.,
Lot 20, Jalan 4/10B,
Springcrest Industrial Park,
Batu Caves,
68100 Kuala Lumpur.

No. Siri Buku: 0085 PENGHARGAAN
Sekalung penghargaan dan ucapan
terima kasih ditujukan kepada semua
pihak berikut:

l Jawatankuasa Penambahbaikan
 Pruf Muka Surat, Bahagian Buku Teks,
 Kementerian Pendidikan Malaysia.

l Jawatankuasa Penyemakan Pembetulan
 Pruf Muka Surat, Bahagian Buku Teks,
 Kementerian Pendidikan Malaysia.

l Jawatankuasa Penyemakan
 Naskhah Sedia Kamera,
 Bahagian Buku Teks,
 Kementerian Pendidikan Malaysia.

l Pegawai-pegawai Bahagian Buku Teks,
 dan Bahagian Pembangunan Kurikulum,
 Kementerian Pendidikan Malaysia.

l Jawatankuasa Peningkatan Mutu,
 Dewan Bahasa dan Pustaka,

l Jawatankuasa Pembaca Luar,
 Dewan Bahasa dan Pustaka.

Prelims.indd   2 10/17/2018   9:00:58 AM
iii

kenandug

tema: duniak cerite

Unit 1 Penejagak Dirik 1

Unit 2 Menacak gertak Lemu 7

Unit 3 eng Ku Sekulah 13

Unit 4 Bepikir Ru Ui Penutos  19

Unit 5 Lensa 25

Unit 6 Nilei Peringak  31

Unit 7 gah Ju Borneo  37

Unit 8 Mennan Tradisi  43

Unit 9 Koperasi 49

Unit  10 Peneindustri  55

Unit  11 Cermor  61

Unit 12 Cerite wenares 67

Unit 13 Cerite Sejarah  73

Unit 14 Komuniti  79

Unit 15 Kerjaye Penileh  85

Unit 16 Potensi Sains  91

tema: duniak eng

Pemulak  v

Penepete vii
iv

Unit 17 gaye Sinui Sihat  97

Unit 18 Sukan 103

Unit 19 Tokoh  109

Unit 20 ekonomi Nutempat  115

Unit 21 Sains Ru Teknoluji  121

Unit 22 Seni Budaye 127

Unit 23 Kazanah Alam 133

Unit 24 Duniak Herbe 139

Unit  25 Peneurus Belanjak 145

Unit  26 Penedidek 151

Unit 27 Penetani Nanek Peneniage 157

Unit 28 Isu Kemasarakat 163

Unit 29 Integriti 169

Unit 30 Malaysia Negare eng 175

Info Bahasa 181

glosari  182

Nerujok  183

Indeks   184

tema: duniak cerite

tema: duniak Lemu Penanei
v

Cerngai ru Belwal
Ikon adeh ialoh pokes de utame kaha ujik cerendig mureb naiha cerngai,
belwal, becerite ru bebincang secare bengwal. Cenempet adeh jugak kihod
mureb saleng naibelwal.

Menacak
Ikon adeh ialoh pokes de utame kaha ujik cerendig mureb bebacak naipaham
ru menaakol bebegei bahan ru betol ru tepat.

Menules
Ikon adeh ialoh pokes de utame kaha ujik cerendig mureb naiha beh tenules
ru ha perlei maklumat betules nu mai kilek.

Tatamengwal
Ikon adeh ialoh pokes de iutame kaha ujik cerendig mureb naiha berkep ru gunak
tatamengwal ru betol jijoi kontek:

•	 Ayat	majmok
•	 Espek	tandak	bacak
•	 Pola	bipesemak	hurop
•	 Neije	engrok	peninyap
•	 Neije	engrok	dasar	ru

•	 Engrok	majmok
•	 Engrok	neimboh
•	 Ayat	dasar
•	 Ayat	tunggal
•	 Ayat	ektip
•	 Ayat	pesip

•	 Engrok	asal	bahasa	Semai
•	 Engrok	muh
•	 Engrok	Gob
•	 Engrok	kerjak
•	 Engrok	edjektif
•	 Engrok	gande

pemulak

Seni Engrok
Ikon adeh ialoh pokes de utame kaha ujik cerendig mureb naiha sebot,
paham ru regak engrok de bor jijoi berajal de sernuk secare didek hibor.
•		Besajak	 •		Besewang	 •		Becerite
•		Besyaer	 •		Bepantut	 •		Belakon
•		Bedindag

Pakej	Bob	Teks	Bahasa	Semai	Tingkatan	3	bigunak	ku	tahut	2019	berupe	transformasi	Kurikulum
Standard	Sekolah	Menengah	(KSSM)	ru	kipeteros	nej	senambong	Kurikulum	Standard	Sekolah
Rendah	(KSSR)	de	na	bimulak	ju	tahut	2011.

KSSM	 Bahasa	 Semai	 Tingkatan	 3	 kicot	 pengrek	 bementok	 modular	 de	 kibuleh	 nujap
cenempet engrok iaajeh, cenempet cerngai ru belwal, menacak, menules, seni engrok ru sistem
engrok biog tenenkan ru kikep pokes de seimbang.

Pakej	bob	adeh	bibeh	 ju	nik	 tema	 ru	 jap	 tema	bicerlah	 jijoi	unit	 tetentuk.	Tema	de	mong
kateh	bob	adeh	 ialoh	Duniak	Eng,	Duniak	Cerite	 ru	Duniak	Lemu	Penanei.	Tema	adeh	 rimdij
mong	30	unit.	Dokumen	Standard	de	bigunak	kateh	KSSM	kitekan	ha	penggabongjenalen	rimdij
jap cenempet, berengkep lemu ru hipersui nilei murni. Ikon-ikon kiwakel rimdij cenempet kateh
KSSM	rah:
ektiviti
Ikon adeh ialoh ikon de kihod mureb naibeh ektiviti de mong ku kateh bob
teks Bahasa Semai.

audio
Ikon audio ialoh ha kitingkat pungsi bob teks jijoi bahan audio.

lenateh
Ikon lenateh ialoh ikon de kihod mureb naibeh lenateh de biog.

kBat
Ikon adeh ialoh ikon de kiog maklumat ha nanek pekare bekenaet unsor
Kemahiran	Berfikir	Aras	Tinggi	(KBAT).

kenukoh
Ikon adeh ialoh ikon de kihod mureb naibeh ektiviti naiha pekukoh pengham
ha topik de mong kateh nunanek unit.

standard Berajal
Ikon adeh kipenyate standard berajal ha muke surat ajeh. Numbor standard
berajal de bikale ceher ialoh pokes utame.

Qr Code
Ikon adeh ialoh ikon de kiog maklumat tenamah ju sumber Internet.

info
Ikon adeh ialoh ikon de kiog maklumat ha nanek pekare.

vi

Sebegei hipejeoi nej penanei ru cenempet mureb, pengrek kilek de bipermuj ialoh aspek kreativiti
ru Inovasi, neusahawan, ru Teknologi Maklumat ru Komunikasi (TMK). Ju segik penesembah,
genabong antare teks, audio, grapik ru menan kaler bigunak dek nujap henalam kiog mureb
pengalaman peneberajal de bor ru beregak. Teknoloji QR Code jugak bigunak kusus ha kimuat
bahan bantuk berajal ha cenempet cerngai ru belwal kateh mentok audio ru ha kitampung maklumat
tenamah ju sumber Internet. Selaen ju ajeh, sebegei usehe ha pejadik Bahasa Semai bahase lemu
de lasik, bebegei banse bahan benacak bipermuj dek daye peniker ru minat bebacak mureb buleh
biperhuj nej.

Penules beharap guru kep kigunak bob adeh secare optimem dek buleh kipetingkat lemu
penanei ru kitulug mureb berkep cenempet engrok kek bekesan. Semoge ru usahe adeh mureb
Teningkat 3 enai kep penanei ru cenempet de begunak kateh sinui hunen ru nungar.

Panel Penules:
RASILA BINTI YAS
SHAeMAS A/P MAT
SUHAIMI A/L HUSIN
vii

PenePete kenandug

1 Duniak 1 Penejagak Dirik  1.2.2, 1.1.1, 3.2.3,        Sewang  Peta
 eng   4.1.4, 5.5.1            engrok muh     Alir

  2 Menacak  1.4.2, 2.2.1, 3.2.2, engrok
   gertak Lemu 4.2.1, 5.1.3 genanti muh

  3 eng Ku Sekulah 1.2.4, 2.1.2, 3.2.1,   engrok genanti  Peta
    4.2.1, 5.1.2     muh tok tentu  Buih

  4 Bepikir Ru Ui  1.4.4, 2.2.4, 3.5.3, engrok gantik    Menganalisis
   Neputos 4.2.1, 5.3.1 muh ternyul  Menilai

  5 Lensa 1.2.3, 2.3.3, 3.2.1, Nepetik  Menilai
    4.4.4, 5.4.4  Ayat sahreh

  6 Nilei Peringak 1.5.2, 2.2.1, 3.4.1, Laguk  Peta
    4.2.4, 5.1.3 engrok benilag  Pokok

  7 gah Ju Borneo 1.2.1, 2.1.2, 3.2.1, Penjudoh Menganalisis Peta
    4.2.3, 5.1.2 benilag  Alir

  8 Menan Tradisi 1.2.3, 2.3.1, 3.3.2, engrok sendi
    4.2.3, 5.1.3 muh

  9 Koperasi 1.4.2, 2.3.1, 3.2.4, engrok  Peta
    4.2.2, 5.3.1 edjektip  Bulatan

  10 Peneindustri 1.4.3, 2.1.2, 3.4.1, engrok  Peta
    4.5.2, 5.3.2 kerjak  Dakap

2 Duniak 11 Cermor 1.2.1, 2.5.1, 3.4.4, engrok hubug
 Cerita   4.2.2, 5.3.2 genabung

  12 Cerite wenares 1.2.3, 2.1.2, 3.4.4, Ayat ektip ru
    4.3.1, 5.1.3 Ayat pesip

  13 Cerite Sejarah 1.6.4, 2.2.2, 3.2.2, engrok Menganalisis
    4.2.2, 5.5.3 tenayak Menilai

  14 Komuniti 1.4.1, 2.5.1, 3.1.5, Dialog
    4.2.1, 5.4.4 engrok seru

  15 Kerjaye Penileh 1.6.3, 2.1.2, 3.3.4, engrok
    4.4.4, 5.1.2 penguat

Bil. Tema Unit Tajuk Sp genre/sistem KBaT i-Think
viii

16 Potensi Sains 1.4.2, 2.1.4, 3.2.3, Laguk
     4.5.4, 5.1.2 Engrok napi

  17 Gaye Sinui Sehat 1.5.1, 2.2.2, 3.5.4, Engrok  Peta
    4.1.4, 5.5.3 peninyap  Pokok

  18 Sukan 1.5.4, 2.2.4, 3.5.3, Engrok
    4.4.2, 5.1.3  penegas

  19 Tokoh 1.1.1, 2.2.1, 3.2.1, Cerpen  Peta
    4.5.4, 5.3.1 Engrok ernor  Buih

  20 Ekonomi 1.4.3, 2.1.4, 3.1.2, Pola ayat  Peta
   Nutempat 4.3.4, 5.1.3 dasar   Bulatan

3 Duniak 21  Sains Ru 1.2.1, 2.3.2, 3.4.2, Engrok
 Lemu  Teknoluji 4.2.3, 5.2.3 neimboh
 Penenei
  22 Seni Budaye 1.1.2, 2.1.4, 3.4.4, Engrok
    4.1.1, 5.3.2 majmok

  23 Kazanah Alam 1.2.4, 2.1.1, 3.3.1, Sajak
    4.2.2, 5.1.3 Kate gande

  24 Duniak Herbe 1.3.3, 2.3.2, 3.3.1, Nepetik  Peta
    4.3.3, 5.1.3, 3.2.4 Pola ayat  Buih

  25 Peneurus 1.5.1, 2.1.3, 3.2.1,  Ayat majmok  Menilai
   Jerengkeh 4.2.1, 5.5.1

  26 Penedidek  1.2.1, 2.2.4, 3.4.3, Syaer  Peta
    4.2.1, 5.1.3 Engrok seru  Pelbagai
                   Alir

27 Penetani Nanek  1.2.1, 2.4.4, 3.4.4, Engrok napi
   Peneniage  4.3.1, 5.4.1

  28 Isu Kemasarakat 1.2.4, 2.2.1, 3.2.1, Pantut
    4.2.3, 5.4.4 Ayat tanyak

  29 Integriti 1.1.3, 2.2.3, 3.5.1, Laguk  Peta
    4.1.2, 5.3.2 Ayat perintah  Pelbagai
                   Alir

30 Malaysia 1.1.1, 2.3.2, 3.3.1, Ayat Penyate  Peta
   Negara Eng 4.3.4, 5.4.4 ku Ayat Senual  Dakap

Bil. Tema Unit Tajuk Sp genre/sistem KBaT i-Think
1

PENEJAGAK DIRIKunit

1

Cerngai ru Belwal

1. Bacak nepetek ku kemil adeh.
2. Senarei nej care hod jadik segak ru semiyak. Kungsi peniker ru mai

englag ru telas ajeh kungsi ku nanek kelas.
3.  Ma penenteng keterampil dirik.

1.2.2
2.1.1

D
un

ia
k

En
g

Keterampil Dirik Nanek Yenakin

50 188 1.0K

50 188 1.0K

50 188 1.0K

Mat Aiman @aimansalim . 31 Dec 2017

Keral hod segak senang taleh.

Mat Aiman @aimansalim . 8h

Mat Aiman @aimansalim . 4h

Mat Aiman @aimansalim . 4h

Sog selam renis berseh.

Gunak minyak wangi, bajuk
sesuei ru mentok berog.

2

18 January at 12:47p.m.

3 Hour ago     Like     Reply

2 Hour ago     Like     Reply

45 minuates ago     Like     Reply

49 minuates ago     Like     Reply

50 minuates ago     Like     Reply

1

3

2:26 PM

Kendor kemik alau elei...
(tulug cerot ayat adeh)

Sog besikat.

Supan ru bor sengik.

Semiyak ru belemu.

Peberseh.

Sog patik.
2

MenaCak

D
un

ia
k

En
g

1. Bacak nepetik ku kemil ru senarei kateh mentok peta i-Think de sesuei.
2. Senarei banse-banse produk den engkek gunak ru bentang lenebeh jap produk.

Sebegei mureb de gu raknak penejagak renis mongloh nanek penerlu. Renis senalo tededah ku
kenutor ru amen tok biberseh an kikayat masalah begei mon ru renis bibakek seralem ru tok
bemaye. Nutrien ju produk penejagak renis jugak terik ha biserap.

Kek siknuj renis de sesuei ru renis masig-masig mongloh tip de had asas sekali. Pernah tok
engkek telas suj renis getek renis kenenjip tegang ru pelit. Mong jugak jenim telas suj renis kijadik
sot. Ha selesei masalah adeh, engkek hod panei mong limak banse getek renis begei ku kerop.

1.  Getek renis normal
     Kirujok nu seimbang ju segik lenembap, senem ru tenahan.

2. Getek renis seralem
    Getek renis de bekilat ru seralem telas memerip jam bisuj.
 Kek siknuj renis ru pH de rendah ha sernang kiwes senem.

3. Getek renis sot
    Liang roma ku renis sukar bibakek telas memerip jam bisuj.

Ama gunak produk de mong alkohol menda kikayat nej sot
getek renis. Ama jugak gunak produk besenem.

4. Getek renis sensetip
    Getek renis rah adeh senalo kenjip renis tegang ataopen

behej ru kerap alegik bile tekenak bahan kimia tetentuk
ju produk de bigunak. Ama gunak siknuj de mong unsor
pewangi, senem ataopen bahan kimia de tok bor ha getek.

5. Getek renis kombinasi
     Renis banse kombinasi kirujok englag renis beseralem, englag

nej sot ataopen sensetip. Senalo getek beseralem ku zon T ru
sot ku benahagi renis kilek. Ama gunak sabun mahnuh. Kek
siknuj renis de selun ku getek ru suj gunak teu.

Tip Pileh Siknuj Renis de Sesuei

Iserengkol, penejagak renis mongloh penteng ru tenampel imej mureb ku mai kilek.
Penededah awal an kibantuk engkek kot penutos de tepat ha jagak renis. Telas ajeh, getek renis an
kijadik sehat ru bebas kenutor.

2.2.2
1.6.3
3

Nilei murni berupe neamal bor de perlu mong nujap mureb dek rimdij tenindak naitepimpin ru
tok nailanggar norma-norma sosial de bihod kateh masarakat. Neamal adeh penteng ha kimentok
insan bor kateh kenalag masarakat. Ku kerop adeh mongloh engleg nilei de bor buleh bijoi ya
mureb-mureb.

Menules

1.  Tules peniker engkek kateh bob bekenaet gambar ku kemil.
2.  Beh nanek neulas ibernor neamal nilei murni icenreg 80 lei 100 nekate.

3.2.3
1.6.2

D
un

ia
k

En
g

Cikgu laluk canuk.

Pupok Nilei Murni

Buleh eng ngtulug
cikgu?

Bor huper, cikgu.

Abor haknuk, cikgu.
4

La... la... la... la
Jis pai... tahut pai
jik bejulag ha semanj nong pai...
neng dirik lihik
hodloh kemas ru semiyak
berog sehat senalo
bei... bei... bei

Jis pai nong pai
jagak muh apak amek
engrok cikgu hijoi
jik semat nu enteh
berkat apak amek ru cikgu jik kek...
bei... bei... bei

La... la... la... la...
ibernor amen hik bepenelajar
budaye penedidek hik pupok
berajal teneros ged berentik
jok hik bejanyik berajal ibernor
ha pigoidoh hod bejaye
bei... bei... bei

Tetaploh sengik jik nunanek
jik joi lei imol nong
bukakloh sengik jik rimdij
agar senang jik kep lemu
pesenangloh nong jik kot
la... la... la... la...

(Irama: Sewang Semai)

seni engrok

1.  Cerngai ru dindang laguk sewang ku kemil. Telas ajeh og ceti laguk.
2.  Hod jadik sengoi bejaye hodloh mong azam. Kungsi azam engkek ku kawat-kawat.

4.1.4
1.1.4

D
un

ia
k

En
g

Sewang Jis Pai Nong Pai

AUDIO 1
5

Jengoi mai remaje bicuai mon ketike beumor benelas tahut. Mimang runsing amen renis kicuai
mon. Namun gikjeh, ama pit mon ru cengros mende kikayat rimdij renis an bitebeg ru mon de
pai. Hal adeh mende tejadik jenangkit kuman. Ged penegunak kosmetik de beasas senem, ged cak
caknak de beleus ru suj renis ru teu seep nar noh nujis. Genunak siknuj renis de selun, telas ajeh
higep penyegar ku seluroh renis ru gunak kapas de kaanj ha tutop liang-liang roma. Amen mon
kicuai birel jeoi, borloh remaje terbuk doktor haui renawat ru kep nasehat.

TaTaMengwal

1. Bacak teks ku kemil ru kek engrok muh.
2. Beh ayat dailog bekenaet care-care ha suj renis.

5.5.1
3.3.3

Engrok Muh:
1. Engrok muh ialoh engrok de kipermuh

nunanek was, mende, menatang ru nukilek.
2. Engrok muh rah engrok muh has, engrok

muh am ru engrok muh ternyul.

D
un

ia
k

En
g

Engrok Muh

Penejagak Renis
Deg GahPenaut Maklumat

6

kenukoh

D
un

ia
k

En
g

Penenteng Bukbet

Ma igah... Selamat tibak nu blog eng. Jis adeh eng ha kungsi bekenaet bukbet. Bukbet mong pungsi
de lebeh ju sekadar hibeparik berog taleh. Nenumom de gek bukbet buleh kikayat neingat teganggu.
Hasel kenaji de biui ya peneselidek kiperneng bukbet tok taleh kilindung memori ju pengaroh luar
tapik jugak kipekuat neingat. Enai de bukbet lebeh leu an kiperhol hormon stress de huj bikenal
sebegei kortikosteran de kigangguk pembiak sel ku kelop.

Iumom, waktu bukbet normal nenumom mongloh antare tujuh jam nujis. Namun, jengoi mai
de kiperdij waktu beparik 5 jam taleh. Waktu beknet de tok normal adeh buleh kitamah nej risiko
masalah kardiovaskular. Kardiovaskular birujok nu risiko genanggu jantung ru senalur bihip lei
kikayat denenyut jantung bepungsi secare tok normal. Hamaka, bukbet berupe penglai de bor
kateh masalah adeh. Penetumboh organisme berog kimulak tejadik semase hik bukbet. Icuntoh,
bukbet buleh kiperhuj hormon penetumboh ru kigantik sistem imun hik. Mai engrak de gek bukbet
buleh kijadik tenekan terok. Kateh keadaan gek bukbet de terok an kikayat tenekan gu betamah
laluk tok kep bepiker ru bor ru kidurong kes perdat dirik tejadik.

Bukbet kateh keadaan lampu tebukak an kimudarat senihat hik. Berog kihod suasane kelap
ha kihasel bahan kimia begei melatonin kateh berog. Melatonin ialoh hormon de biui ya kelenjar
pineal iaajeh kelenjer macot ku kelop. Melatonin jugak kibantuk kikendali kenitar semase bukbet
ru kus bukbet. Hormon adeh kep kiberentik atao kipelingah penesebar kanser ru kijadik sistem
tenghan berog lebeh kuat ju bebegei senerang nyaknik.

1. Bacak teks ku kemil ru senarei
isik-isik penteng kateh mentok peta
i-Think.

2. Gunak renujok tenamah, og ceti
kanser ru posisi bukbet de bor.
Deg GahPenaut Maklumat

7

Memupok Budaye Genmar Menacak

MENACAK GERTAK LEMUunit

2

1.4.2
3.2.1

Cerngai ru Belwal

1. Neng gambar ku kemil ru semiyak ru belwal jijoi gambar de biog.
2. Hurei kenenjip engkek ha care-care hik pupok budaye genmar

menacak ku kenalag masarakat. Tules henurei kateh bob ru
icengreg hodloh tok lebeh ju 100 nekate.

D
un

ia
k

En
g
8

MenaCak

1. Bacak ru paham teks ku kemil adeh jijoi laras engrok de betol.
2. Kernal pasti neungkap de buleh kiog motivasi kateh nepetek.

2.2.1
5.2.3

“Menacak ajeh gertak lemu,” berupe nanek engrok hikmat de jelos kiperneng penenteng neamal
menacak kateh sinui hik. Masarakat Malaysia senalo naianggap neamal menacak nyiknyuk sekadar
ha lulos peperiksaan taleh tetapik jugak ha panei keadaan semase, peluas lemu penanei ru isebegei.
Hamaka nujap pehak hodloh enai laksane peranan masig-masig ha pupok sikap genmar menacak
kateh kenalag rakyat Malaysia.

Apak amek berupe insan de kiman peranan de penteng ha pupok tabiat genmar menacak kateh
kenalag rakyat Malaysia. Jijoi Confucius, “peringak berupe unit asas penementok masarakat.”
Hamaka sebegei insan de rek ru kekenon, apak amek hodloh ubai amal neamal menacak ku ingar
kekenon samak mong menacak paper, bob ilmiah ru novel rah cogan kate, “penimpin ju teladan.”

Nyiknyuk ajeh taleh, apak amek hodloh naibelanjak gek ju berengkep ha belik bahan benacak
ha ikekenon. Enai hodloh naisedar jerengkeh de bibelanjak tok sie-sie ru bakal jadik nunanek de
begunak ha ikekenon sebegei peneraju pigoidoh rah engrok nuurag tokoh, “mase pigoidoh ajeh
bibelik ya mase hunen.” Selaen ajeh, ikekenon an lebeh senang ru tok perlu naiet nu belok-belok ha
naiberkep bahan benacak sekaligus kiperhuj minat genmar menacak nu kekenon.

Pehak sekulah jugak kigol tanggongjawab ha pupok minat menacak kateh kenalag masarakat
Malaysia. Kateh hal adeh guru berupe insan de penteng memupok menat menacak kateh dirik
mureb. Ektiviti de buleh menarek minat mureb icuntoh penetandig becerite. “Melentur awat
biarloh ju irebog,” jelas kiternyul kateh usahe mementok peribadi nuurag, hik hodloh mementok
ju sayet. Hamaka, guru-guru hodloh man peranan ha pupok minat menacak nu mureb sekaligus
mementok masarakat Malaysia bependidekan lasik.

Selaen ajeh, pehak kerajaan jugak kiman peranan ha pupok tabiat menacak kateh kenalag
masarakat Malaysia. Pehak kerajaan buleh naiui kempen-kempen de kigalak mai menacak ju
media massa atao media elektronik. Hal adeh mende jiwa masarakat senalo lebeh tetarek ru duniak
henibor. Ku samping ajeh, kerajaan buleh naiog bob pecuma nu genulong mai hajap dek menarek
minat menacak nu kenalag rakyat Malaysia gu tecapei. Pehak kerajaan tok perlu naisengoh amen
usahe naitok bejaye rah pender Phytagoras, “genagal nyiknyukloh beceti menusnah tetapik jadikloh
genagal ajeh sebegei nelonjak ha capei jenaye.”

Iserengkol, sebegei rakyat Malaysia hik hodloh mong inisiatip hiubah dirik ha pupok minat
menacak kateh dirik hik mende “ku belok mong heknod, ku pajeh mong nong.” Agok hik telalu
beharap pehak kilek kateh mementok peribadi hik mende rimdij de belakuk mongloh penileh lihik.

Neamal Menacak

D
un

ia
k

En
g
9

Menules

1. Jijoi maklumat ku kemil, bincang kateh gu bekenaet
ektiviti de biui semase kempen menacak.

2.  Beh nanek kenarang bepormat lenapor kempen menacak
jijoi isik de bibincang.

3.2.2
5.5.4

IPEMULAK
m Kempen menacak mukim Muallim
m Kempen biui ku 8 Mac            nu Dewan Serbaguna Slim River
m Neanjor kelab kebajikan ru sosial mukim Muallim

ISIK-ISIK PENTENG
Objektip Kempen
m Og senedar nu masarakat ha penteng budaye menacak
m Masarakat setempat buleh kierat silaturahim sesamak lienai
m Og peluang nu masarakat naimuj penetandig de biui

Ektiviti De Biui

1.

2.

3.

4

5.

Acare Kilek
m Forum tebukak bineng ya pengunjong
m Penebincang de beket an kitarek minat jengoi mai ha kumpol ku ingar pentas

PENUTOP
m Kempen hodloh biui ju semase ku semase
m Kigalak masarakat terutame mabek sayet naiminat menacak
m Sahut hasrat kerajaan dek hiterap budaye menacak kep bicapei
m Para pengunjong enai kerakmik mende buleh enai tanyak senual teros nu ahli panel
m Kempen de nanek noh biui kep senambut
m Penganjor enai kerakmik mende rimdij ektiviti kicip secare lancar

Kempen Menacak

D
un

ia
k

En
g
10

1. Lapas pantut ku kemil jijoi nada ru intonasi de betol.
2. Bincang kateh gu ru og iceti nujap rankap pantut ku kemil.

4.2.1
5.2.2

Kelem mingguk nu pasar tamu,
Cekcip samak maknok ru kenei;
Menacak ajeh gertak lemu,
Kimentok dohjeh jenerasi panei.

Salmah kicerngai syaer bemadah,
Syaer bipasag nujap jis Selase;
Menacak bob pekare bepaedah,
Nanek care kihergak mase.

Sernuk isengik simbang rancak,
Ngej canak kiui tok panei;
Jeoi manpaat ru menacak,
Luwas kenenjip ru ipenanei.

Kawat bor Ali ru Muse,
Huj meskar nik iruda;
Agok jeoi hipej mase,
Bei bebacak kicelik minda.

Pelek nangka kahacak ya rajak,
Bidek ku kemil sengoh doh bisip;
Amen  jeoi hik bebacak,
Lemu bitamah  sinui beprinsep.

Bernor bekaler teknaj ragak,
Kibelik mahal ya tatak Ramu;
Alau hihod sinui de behergak,
Bacakloh bob tuntotloh lemu.

Hik taj selak pulut ketupat,
Ente rendang kenjip hacakcak;
Kempen menacak merate tempat,
Kiseru rakyat rajit bebacak.

Ceeh tehempas gelas kacak,
Engrok engku manik lebat;
Masarakat maju rajit bebacak,
Kiperyos insan pakar ru hebat.

Pantut Rajit Menacak

D
un

ia
k

En
g

AUDIO 2

seni engrok
11

TaTaMengwal

Bengwal antare nik rakan ku sekulah naibincang naihamuj penetandig sempena mingguk bahase.

Bah Rijal: Yama lingah jerkek, ya leu eng poj padeh?
Bah Mizan: Jar singgah ku bilik guru nok, jar tulug cikgu anj iarap jeoi. Ma ihal hek cerek

jar Rijal?
Bah Rijal: Mong ka jerkek cerngai peneumom huper nek? Ku penehimpon nek Cikgu Aina ki

urok mingguk nungar mingguk bahase. Jeoi ektiviti na birancang ya Panitia Bahasa
Melayu. Mabek mureb bigalak hod muj penetandig atao ektiviti de biui doh. Kayat
ajeh eng ajak jerkek adeh ha bincang bekenaet ektiviti de buleh hik muj.

Bah Wan: Eng mong ngcerngai huper nek. Mimang jeoi ektiviti iantare penetandig benacak
bob de birel jeoi ku pusat sumber, penetandig becerite, syaer, sajak, teke silang kate,
syarahan, mennan peribahase ru kilek-kilek nej.

Bah Mizan: Amen begei ajeh, eng ha muj penetandig becerite. Begeiharok ru jerkek?
Bah Rijal: Eng kenjip ha muj penacak bob birel jeoi. Hek nek Bah Wan, ma hamuj?
Bah Wan: Eng pen  hamuj penetandig samak rah hek mende eng minat menacak bob. Eng ha

besaeng ru hek. Hahahaha...
Bah Mizan: Bor jugak, jerkek buleh bebacak bebegei banse bob. Jeoi paedah amen hik rajit bebacak

adeh, selaen buleh tamah lemu penanei buleh jugak tamah penebendahare kate.
Bah Rijal: Amen gikjeh juk hik et nu pusat sumber ha pinyap bob. Eng nyek alah ru hek Wan.

Hihihi...
Bah Mizan: Jok lek, eng pun ha kek bahan benacak. Samak-samak hik betulug doh.
Bah Wan: Jok lek peksendok engrok luceng.

1. Gares engrok genanti muh dirik kateh dailog ku
kemil ru beh ayat kilek.

2. Bacak secare pintan ru jelos. Gunak senembot ru
intonasi de betol.

5.1.3
2.1.2

1. Engrok genanti muh nanek – eng, patik, beta, hamba
2.  Engrok genanti muh nar – hek, jar, hik, tuan hamba
3.  Engrok genanti muh nik – enai, ilei, baginda

Engrok Genanti Muh

Mingguk Bahase

D
un

ia
k

En
g
12

kenukoh

1. Baca teks ku kemil secare entoi.
2. Tules  neulas  ha peranan benacak ekstensip

tok lebeh ju 100 nekate kateh bob tenules.

Benacak Ekstensip

Benacak ekstensip ialoh benacak meluas de kitekan ektiviti-ektiviti menacak de biui ku beg kelas.
Benacak senalo kiog tenumpu ku memerip aspek penekukoh asas benacak, kitamah cenempet
memaham ru menaakol isik benacak, kiperhuj gij menacak, kibeh ru kikukoh minat menacak ru
benuleh kikek isik-isik penteng. Jijoi menacak ekstensip adeh mureb an kep penuas ru senukak
kusampeng bepeluang kitimbe lemu penanei.

Konsep benacak ekstensip berupe nanek geniat menacak de biui mured ku pabeg kelas titok
benimbeng guru. Bahan benacak hodloh luas, sesuei ju sengik penebendahara kate, minat, umor,
jantina, kenenjip, sikap ru cite-cite mureb ajeh. Ibahan benacak ekstensip hodloh ju bahan-bahan
de bebize. Bahan benacak ekstensip kiandai mureb menacak nunanek bahan tanpe senukar ru
benacak adeh kiog mureb kikep penuas, senukak ru tehibor.

Benacak ekstensip mong peranan ilei ikhusus kateh peneberajal bahase. Antare iperanan
ialoh kiperhuj penaham mureb nu bahan benacak. Selaen ajeh, kiperhuj ketrampilan bebahase
kateh kenalag mureb. Kateh hal adeh, bahan benacak ekstensip kep kitulug mureb ha kenal nekate
ru simbol-simbol de mong kateh bahan benacak. Benacak ekstensip buleh kitamah kosa kate.
Kenaji kiternyul sayet-sayet tok jeoi kipanei ru kikuase kosa kate ju peneberajal secare pormal
isebalik penekuase kosa kate jeoi biperoleh ju bahan benacak.

Kusampeng ajeh, benacak ekstensip buleh kitulug mureb kateh penetules. Kenaji kiberkep
sayet atao mureb de jeoi bebacak  buleh  kibetules ru bor. Pekare adeh belakuk ya penekuasa lemu
ru penanei de kikep ya mureb ajeh. Benacak ekstensip buleh memotivasi mureb  ha bebacak. Bahan
benacak de bigunak ha benacak ekstensip hodloh besesuei ru penerlu, minat ru cite-cite mureb.
Pekare adeh hodloh biog penerhati sebegei usahe ha tarek minat ru motivasi mureb ha bebacak.
Adeh jugak buleh kipekukoh penanei bahase de na biperajal. Aspek-aspek bahase de na biperajal
peksendok adeh kateh bilek darjah buleh biog penekukoh ru penetekan serte buleh biaplikasi kateh
peneberajal bahase  ku pigoidoh.

Selaen ajeh, benacak ekstensip kiyaken mureb ha bebacak teks cereg. Senalo peneajar benacak
de biui kateh kelas jeoi kigunak teks de patik ru ringkas serte tenumpu de terhad nu memerip
aspek tatamengwal ru kosa kate. Kateh benacak ekstensip kiog yenaken nu mureb ha teroke
aspek-aspek bahase de lebeh mencabar. Benacak ekstensip kadang kala kilibat penanei manah de
bikep ya mureb. Pekare adeh buleh kiperhuj cenempet haui jenangke. Penanei adeh jeoi kibantuk
mureb naiui jenangke nunanek jenadik atao jenim de mong kateh bahan benacak. Pekare adeh an
senang nu mureb ha paham ru ui tenapser nu bahan benacak de kibacak ru lebeh senang ru deras.

D
un

ia
k

En
g
13

1. Bincang secare bergu bekenaet gambar-gambar ku kemil secare belwal.
2. Peterang maklumat bikep gunak senembot ru intonasi de betol.
3. Og isik tersurat ru isik tersirat nujap gambar ru beh neulas kateh bob tules.

ENG KU SEKULAH

1.2.4
3.4.3

Kenawal senelamat

Alat kenawal kebakaran

Pelan senelamat

Senelamat nong rayak

unit

3

Cerngai ru Belwal

Senelamat Sekulah

D
un

ia
k

En
g

Ciri-ciri Sekulah Selamat
14

MenaCak

Isu senelamat de babit mureb ru jugak sekulah senalo kitarek nengneng jengoi. Pai-pai adeh, jeoi
insiden de belakuk samak mong kateh was sekulah atao ku pabeg pagar sekulah lei kijejas tahap
senelamat mureb. Malah, mong de kibabit kemalangan perdat nyawak de cetus kenebimbang kateh
masarakat.

Sengik risau apak ru amek tehadap senelamat kekenon amen cip ru jug sekulah termujloh
semase mong ku kateh sekulah mimang mong asas de kukoh. Hal adeh bepunca ju mong peristiwe
kateh timpoh empat jis, nik urag mureb sekulah naidat bilanggar kerite ku nong utame ku ngar
sekulah. Cuntoh, pernah belakuk ku Bagan Serai, Perak, ku Dungun, Terengganu ru ku Alor
Gajah, Melaka. Akibat ju  peristiwa adeh, pehak Kementerian Pengangkutan kikot tenindak tegas
iaajeh, naiwarta peraturan biged kenderaan nyeh kigunak nong ku was sekulah ku waktu puncak.

Selaen ajeh, isu senelamat mureb-mureb nyiknyuk setakat kemalangan taleh, malah jeoi nej
insiden de turut kidedah mureb-mureb ku pelbegei risiko rah kes culik mureb sekulah de belakuk
semase hod cip atao jug sekulah. Penculik jugak kiperjadik pabeg was sekulah sebegei lokasi de
strategik ha naiculik mureb sekulah. Hal adeh, perlu hik hiog nengneng serius demi senelamat
mureb-mureb.

Ku sampeng ajeh, mong jugak insiden kilek de belakuk kateh was sekulah de perlu bipantau.
Antare ikes ialoh kes buli atao penedera. Kes buli ku sekulah hunen gu parah lei mong mangsa
buli de trauma ru naidat. Kes-kes nyeh kilek rah gangsterisme, penyalahgunaan dadah ru pelbegei
jenayah kilek de kilibat sekulah turut timul sengik risau apak ru amek.

Insiden kemalangan ku sekulah turut kiog risau jeoi pehak, icuntoh peristiwa numom mureb
kidat bile cenol gol ku sekulah jer kitimpak mureb ajeh. Pekare adeh berlakuk mende sekulah gagal
bibeh selenggare ru bor. Hal adeh, wajar biog penerhati de serius. Pelbegei pehak wajar lienai neng
aspek senelamat sekulah secare menyeluruh. Was kateh ru pabeg sekulah patot bijadik antare lokasi
de paling selamat ha kekenon hik.

Iserengkol, pehak kerajaan perlu
begandig gelpal ru pehak sekulah ru
masarakat ha lienai naiselesei isu-
isu senelamat sekulah ru serius dek
sekulah buleh bijadik was de selamat
ha mureb-mureb.

1. Bacak nepetek ku kemil gunak gaye intonasi de sesuei.
2. Gunak isik-isik penteng kateh nepetek, hurei:
 a) Og cenadang engkek, begeiharok hik buleh hipejadik

sekulah tempat de selamat ha mureb-mureb?
 b) Ma tenindak pehak sekulah ha ujudkan sekulah

selamat.

2.1.2
1.5.1

Isu Senelamat Ku Sekulah

D
un

ia
k

En
g
15

Menules

Ma iceti sekulah harmoni? Sekulah harmoni ialoh sekulah de ujud suasane de bor, damai ru
tenteram de sesuei bijadik was ha berajal. Sekulah harmoni biyap kep kiperyos kenon didek
de cemerlang.

Mong memerip paktor de kisumbang ku neujud sekulah harmoni adeh. Iantare ialoh neujud
suasane berajal de kondusif. Nujap mureb tentuk lienai perlu menudah rah mije, kerusi, bilik darjah
de lenkap ru bob-bob nerujok. Pusat sumber berupe nanek tempat de had strategik sebegei tempat
berajal mende bisedie suasane de bor de had biperlu ya mureb.

Selaen ajeh, sekolah harmoni jugak mong kerileng sekulah de berseh ru cerie. Amen kerileng
sekulah bijagak ru bor na tentu hik tok an hiterimak sebarang masalah de an kiganggu hik. Emosi
mureb jugak tentu teganggu ru niat ha naituntut lemu an tejejas amen ujud kerileng rah jeoi ked,
berngoi sok, terayel tesumbat ru biganggu menatag perusak. Hamaka, rimdij warge sekulah hodloh
besamak-samak kilaksane tanggongjawab masig-masig ha perwer hal adeh tejadik.

Ku sampeng ajeh, sekulah harmoni jugak tok mong sebarang masalah disiplen de kilibat
pelajar rah vandalisme, gangsterisme, kes buli, ponteng sekulah ru kilek-kilek nej. Masalah disiplen
rah adeh buleh kijejas muh bor sekulah, malah an kijadik punca segelintir mureb kenjip sengoh ha
nu sekulah. Adeh secare tok langsung kicemar harmoni nunanek sekulah.

Ku idanij, sipat kerjaksamak kateh kenalag warge sekulah berupe nanek tunjang nunanek
sekulah harmoni. Rimdij warge sekulah hodloh begandig gelpal kateh jenaye sekulah harmoni.
Jeoi ektiviti de buleh hik hibeh ha kiperek henubug warge sekulah rah begutong-ruyong, ceramah
senelamat, sukan ru kilek-kilek nej.

Iserengkol, sekulah harmoni kep birealisasi ru sarat rimdij pehak saleng bekerjaksamak ha
biujud sekulah adeh. Pekare adeh tok mustahil ha bicapei, begei engrok penateh “besatu hitegoh,
hiweswes hitateh.”

3.2.1
1.4.3

Sekulah Harmoni

1. Ceryak ru catat isik penteng de mong kateh nepetek.
2.  Ku peniker engkek, ma an tejadik amen sekulah

engkek tok harmoni?

D
un

ia
k

En
g
16

Sekulah Neidam Eng

1. Deklamasi sajak ku kemil adeh ru gaye intonasi de betol.
2. Secare bergu, ceryak iceti sajak adeh.
3. Hurei mentok sajak ku kemil adeh.

4.2.1
4.4.3

Ku padehloh...
tempat pemulak eng ngkernal hurop
tempat pemulak eng ngcerdig kenirak
tempat pemulak eng  ngpanei bekawat
Pelbegei lemu eng ngkep
Mulak eng ngkernal iceti berajal.

Ku padehloh...
pemulak eng ngbine neimpi
Ngcipte cite-cite amen engrak
Mulak beusehe ngukir prestasi
Dek ma nghod an tecapei.

Sekulah eng...
Nujap jis eng ngpribit ibernor
Udare nghirup segar
Belaar sengej mat nengneng
Nujap jis ku sekulah
Sengik eng ngsernuk, kerakmik ru selese.

Sekulah eng...
Mong guru de hebat
Kernyim, tentot ru neajar
Kiisik ruang ibernor ku sekulah
Teg macot hek cikgu
Kimentok jiwe ru peribadi hebat mureb
Rimdij adeh bemulak ku sekulah.

Cenagoh eng...
Terusloh berseh ha bernor binengneng
Kekalloh damai belaar sengej
Tetaploh jadik sekulah neidam
Mengkah lemu de teros eng ngriag.

D
un

ia
k

En
g

•	Benilag rangkap kateh sajak
•	Benilag bares nujap rangkap

sajak
•	 Jumlah engrok nujap bares.
 Cuntoh: Padehloh haknuk eng

cuai
•	 Jumlah iengrok ialoh empat.
•	 Jumlah suku engrok nujap bares
 Cuntoh: pa/deh/loh
 hak/nuk/ eng /cu/ai
•	 Jumlah suku engrok ialoh lapan
•	Rima akhir nujap rangkap sajak
 Cuntoh:
 Padehloh haknuk eng cuai
 Biar lekat sui
 Lekat kembang kicapei sagup
 Sanggup eng ngep
 Alaupen beribuk tahut.
* Rima akhir rangkap sajak adeh

ialoh a, a, b, c.

Mentok
Sajak {

AUDIO 3

seni engrok

Tentot iceti selurok
17

Wak Dina ru Bah Izat sedang naicak sambel belwal ku kantin sekulah.

Wak Dina: Bah Izat, hek cerngai ka cerite memerip urag mureb sekulah hik naitelibat
kateh kes buli?

Bah Izat:  Betol ka, Wak Dina? Eng tok cerngai ma-ma cerite pen ha hal adeh.
Wak Dina:  Betol... henlep, nar urag mureb teningkat 3 bipal ya memerip urag mureb

teningkat 4. Eng pen pengawas de kiyap ru kipasal ya Cikgu Liza.
Bah Izat:  Terok bernor, bok-bok pen de beh kelakuk buli ajeh mimang tok patot ru

patot bihukom.
Wak Dina:  Eng ngcerngai Cikgu Liza kipasal, mureb teningkat 4 ajeh naicubak peras ugut

semanj jerengkeh tapik mureb teningkat 3 ajeh nainyek og mende ajehloh
lienai bipal.

Bah Izat:  Eng betol-betol geram ru urag de genmar buli mai kilek. Kelakuk buli hunen
gu serius belok-belok was pen mong belakuk temujloh ku universiti.

Wak Dina: Eng ngkenjip loh mesti pembuli ajeh an bihukom gantung sekulah atao
biwes sekulah.

Bah Izat:  Mimang patot pen bihukom rah ajeh, biar jadik peneajar.
Wak Dina:  Luceng beengrok, jukloh cip nu kelas.
Bah Izat:  Oo... Wak Dina hek agok sip ya, mingguk nungar bile-bile hek mong mase hik

bincang ha projek sejarah.
Wak Dina:  Hooh loh, mingguk nungar eng ngog panei nu hek ye.

Engrok Genanti Muh Tok Tentu

1. Kernal pasti engrok genanti muh tok tentu kateh dailog ku kemil adeh.
2. Beh ayat jijoi engrok genanti muh tok tentu de bikep.

5.1.2
2.5.2

Engrok genanti muh tok
tentu ialoh nekate de bigunak
ha ganti mai, benda, mase,
tempat ru pekare de tok tentu.
Cuntoh: bok-bok, ma-ma,
bile-bile ru belok-belok.

D
un

ia
k

En
g

TaTaMengwal
18

1. Jijoi gambar ku kemil adeh, og ru hurei isik-isik
tesurat ru isik-isik tesirat ha nujap gambar.

Mureb bekelahikMerukok

VandalismePej ked merate-rate

Gejale negatip
ku sekulah

D
un

ia
k

En
g

kenukoh
19

1.  Ma dil tenindak enai ku peneanjor,
sekulah ru dirik enai?

2. Tules cenadang tenindak enai sepatut
de biui, telas ajeh kungsi peniker
engkek kateh kelas.

BEPIKIR RU UI PENUTOSunit

4

Bah Amri, Yok Saifol, ru Erta tepileh ha naijoi progrem Motivasi ru teknik menjawab PT3 ku
Kuala Lumpur neanjor Jabatan Kemajuan Orang Asli (JAKOA). Progrem adeh seleneu nik jis nar
kelem. Enai kenjip betuah mende bipileh ya cikgu bebanding mureb kilek. Penepileh enai jijoi
penecapei akademik de bor ju teningkat satu nej ru ikelakuk de bor.

Kateh progrem adeh, mong nanek peristiwe de belakuk semase berkes. Bah Amri kisolat ku
bilek sementare ikawat naibeparik ku pabeg. Selesei solat, Bah Amri kisip kot kunci ibilek mase
terbuk ikawat. Haj pintuk tekunci. Bah Amri kiajak ikawat terbuk pegawei betugas namun biged
ya Yok Saifol. Yok Saifol ru Erta mong idie hod selesei masalah ajeh. Enai naicadang ha bukak
pintuk bilek jijoi bilek englag. Mase enai cubak tulak lemari tepik tingkap ku bilek englag, haj
lemari ku tingkap kiyog nu katil. Lemari ru katil pajeh rusak terok.

1.4.4
3.2.4

Piker Rasional Canuk

D
un

ia
k

En
g

Cerngai ru Belwal
20

Langkah-langkah haui penutos:

Kernal pasti heknod atao objektip ui penutos

Ceryak penileh de mong

Piker dil, nealas, menungkin ru nilei jap penileh

Tentuk penileh de bor jijoi nilei ru kriteria

Cuntoh kenaji kes: ma de engkek hod
ui amen rikroj ku serag. Adeh cuntoh
ui penutos.

Cenempet Ui Penutos ru Selesei Masalah

D
un

ia
k

En
g

Ma eng hod
penutos?

MenaCak

Cenempet bepiker secare kritis ru kretip mongloh cenempet ha selesei masalah ru kimentok
serengkol atao penutos de tepat. Mong empat banse senilap senalo biui ya nunumom semase ui
penutos begei bepiker sabur, teburu-buru, becelaru atao sempit. Nik unsor utame de kibuleh hik
selesei masalah ru betol mongloh penikir kretip, pengham ru jenelas.

Tentuk hik hod perwer ju ui penutos de merugik dirik. Hamaka, hik gedloh bepiker secare
teburu-buru. Hik hodloh gunak sumber maklumat de beasas serte
penetimbang bebegei penileh de bor. Hik jugak hodloh rasional,
sabar, bepiker cereg dek penutos de hik ui ajeh tepat, kekal ru
muktamat tanpe sebarag renagu ru renugik.

Serait iceti sunyik
212.2.4
3.3.4

D
un

ia
k

En
g

Penileh Akibat PenutosMenungkin/Nealas

?

1. Bacak kincang ru peterang maklumat ku kemil ru ma penutos engkek amen rikroj ku serag ku kemil.
2. Ma penutos engkek amen kerita rusak ku padek nong serag de serait. Mase ajeh engkek
 mong beempat urag de tedirik ju dokter kerdor, kerdor makok ru pemandu kerite keral.

Selesei masalah ru ui penutos berupe cenabar nu nunumom. Hik an besunggoh-sunggoh amen
hik tedesak ha selesei masalah. Amen jeoi dil negatip make penileh ajeh hodloh bipertimbang nej
atao hitolak. Antare bernor ui penutos de bor ru tepat  mongloh hik hikep kenal ru og neutame ku
masalah ajeh. Selaen ajeh, pruses peniker secare tesusut an kipergek tenenkan ku nunumom ru
kep selesei masalah ru kiog hasel de bor. Sebegei tenamah nej, cenempet adeh kipergek genunak
sumber mase, kengwat ru berengkep.

Iserengkol, cenempet bepiker ru selesai masalah adeh hod nunumom berajal amen ui penutos.
Pruses selesei masalah adeh hodloh bipupok ju sayet ru secare tenerus. Secare tok langsung hik an
jadik lebeh behemah kateh ui penutos ru deras matang kateh selesei ma-ma masalah.
22

1. Hurei isu kemil adeh kateh gu secare teperinci ru kiog
dil ku masarakat.

2. Beh ayat neadu bekenaet ha taman mennan ku kemil.

3.5.3
5.3.3

Nanek jis hek joi progrem sekulah ku taman mennan de bianjor ya kelab penggunak sekulah.
Progrem ajeh cekcip lancar ru bor. Namun, nyak ju sudot sengik hek timul nanek kenenjip sedeh bile
kerileng taman kutor ru semak. Selaen ajeh, terayel tesumbat ru mong kelindai. Sebegei individu de
betanggongjawab, hek kenjip pekare adeh hodloh bikot tenindak ya pehak bekuase. Hek becadang
ha ui surat rasmi ku enai. Isik surat neadu ajeh hodloh binilei ya guru sekulah peksendok bingeng
nu pehak bekuase. Ku kerop adeh mongloh keadaan taman mennan de tok biselenggare.

Sepakat Besamak

D
un

ia
k

En
g

Menules

Kelindai iceti kenon sebej
23
4.2.1
3.5.1

D
un

ia
k

En
g

Kus ju Genagal

1. Deklamasi sajak kemil adeh gunak
intonasi ru nada de betol.

2. Genagal nyiknyukloh nanek
takder. Hujah peneyate adeh.

AUDIO 4

Senalo hik gei ku centag
ma pen penutos de hek kot
piker sekateh-kateh
ui penetimbang de wajar
mende kiog kayat de bor
ru mampuk kibahagie hik
lei dij sinui
penutos de bijak
kitentuk mase pigoidoh hik

Ged kenjip tok mampuk
de tok mampuk mongloh mai alah
gedloh kenjip sengoh hik hodloh beranik bekurban
gagal nunoh tok gagal seleneu
beranik gagal ged jerled dirik
pecayak Nyenang mong kineng

Bejuangloh ru ged sengoh gagal
ged kenjip tok gahyak mende kiui hek kaku
ged kenjip segat ru sengoh gagal
beranik kot risiko nong nu jenaye

Gagal nunoh ged meyerah kalah
ajeh nanek peneajar de begunak
bejuang ged sengoh
ubah mase pigoidoh
hod berjaye tok tekirak

seni engrok

Gahyak iceti tok bedaye
24

TaTaMengwal

1. Kek engrok gantik muh ternyul.
2. Kateh gu, beh 10 ayat gantik

muh ternyul ru bentang.

5.3.1
3.3.3

Amri: Bor huper Zairol... bei madeh.

Zairol: Bor huper Amri... buleh ma ihal.

Amri: Zairol... serwal eng cacegloh... isengrai gecat waktu melumpat nek. Eng ha piker ha
jug... buleh tulog neng pintuk pagar ateh ka samak mong cikgu mong atao walah.

Zairol: Mane buleh Amri... hol sekulah nanek senalah. Amen jadik ma-ma bok ha
betanggongjawab?

Amri:  Eng ngkenjip selsel ha terbuk cikgu.

Zairol:  Gikdehloh Amri... eng terbuk cikgu betugas neng begeiharok cikgu boleh kitulug. Hek
poj padeh.

Amri:  Hooh... 10 minit taleh panei... eng tok buleh leu kateh adeh. Tengor kui eng.

Zairol:  Hehehe... hooh eng janyik... poj padeh yer.

Engrok Gantik Muh Ternyul

1 Engrok muh ternyul bigunak ha biternyul numom, bende atao tempat.

2 Mong nar banse engrok ganti muh ternyul iaajeh:
      a)  Engrok muh ternyul umom
      b)  Engrok muh ternyul tempat

3 Engrok muh ternyul umom rah adeh ru ajeh bepungsi ha genantik muh tempat.

D
un

ia
k

En
g

AMRI

ZAIROL
25

LENSAunit

5

1.2.3
3.4.1

D
un

ia
k

En
g

Evolusi Kemere

kamera no. 3
– ganti yg flate
lagi

1. Jijoi menudah Internet, kek sejarah penekembang kemere.
2.  Kot gambar buleh kijane berengkep. Ulas pekare adeh.

Cerngai ru Belwal
26

Kejaye Sebegei Jurupoto

Sebegei jurupoto propesnel, Ronnie Bahari de mesra bikenal
sebegei Bah Selah kipejadik minat ru ihobi sebegei sumber tenamah
berengkep. Ilei betugas ku Politeknik Ungku Omar, Ipoh sebegei
jurupoto sepenoh mase. Senibok tugas ku pejabat nyiknyukloh nealas
ha wes duniak potografi. Ilei lekat mampuk kiluang  mase kibetandang
jenemput sebegei perakam saat-saat bahagie bakal pengantin pai ku
kenalag Orang Asli ru serate Malaysia.

Minat Ronnie kateh potograpi bemulak ju zaman penesekulah
rendah nej. Namun, ihasrat ha
berkep kemere tok lei mende
iperingak tok mampuk. Ajeh
tok kijadik penghalang ku kek mende bebegei sumber lemu
bekenaet duniak potograpi kiteroke jijoi bob ru majalah.
Ilei na kicerot pelajaran nu perinkat de lasik ku kolej
swasta telas kiperdij Sijil Pelajaran Malaysia (SPM) ku
tahut 1996. Telas ajeh, ilei kibekerjak ru sarikat swasta
ha memerip tahut. Ilei kiteros ikerjaye kateh penehidmat
awam bemulak tahut 2007.

Jijoi ilei, hasel berengkep de kikumpol ju awal
kikerjak kateh sarikat swasta kikep belik kemere de
kiidam. Bebekal kemere haknuk ajeh, ilei kimulak langkah
kikot gambar peringak nikah ru mai de rek. Kualiti gambar
kikot jadik penateh pelanggan ru mai kerileng. Secare tok
langsung, penehergak ajeh memotivasi ha teros kilabor ru
berajal kateh bidang adeh secare serius.

Penerubah teknoluji duniak
bekembang ru deras lei telepon
pintar pen mong ciri-ciri kemere
DSLR. Menudah adeh nanek
lenebeh mase hunen mende
bok-bok buleh berajal kot
gambar. Ronnie jugak bekungsi
lemu asas kompisisi de hodloh
ru wajib biberajal peksendok
kot gambar. Lemu de biperajal
adeh hodloh biserte ru lenateh
de teneros.

D
un

ia
k

En
g

MenaCak
27

Rusiye ha berkep gambar
bor mongloh titek punce tenarek
atao subjek utame. Hamper
rimdij gambar kihod nanek
subjek utame sebegei cerite
utame nunanek gambar. Latar
nu ngar ru latar kenok jugak
hodloh bikot nyeh dek subjek
utame bineng sui ru bepokes.

Selaen ajeh, daknek subjek
genunak konsep rule of third
jugak kep benantuk penehasel
gambar de bor. Gambar an
bicerlah ku sembilan kutak ru empat genares. Titek nengneng de lebeh dinamik mongloh ku titek
penetemu antare jap genares.

Tip numbor nik kateh kot gambar mongloh kenemas latar kenok. Numom jurugambar de bor
hodloh kipanei begeiharok ha berkep sudut ru latar kenok de bor.

Tip numbor empat mongloh kihad pokes ru seneimbang. Kihad pokes beceti subjek de
penteng kateh potograpi hod bineng tajap kateh gambar ru elemen de gek penteng an kijadik sabur.
Seneimbang nej buleh bicipte ru kijadik kompisisi de bor ha perwer gambar bineng nyeh englag.

Idanij, Ronie kitegas bahawe berengkep empat kompisisi despilin kot gambar mampuk
kipupok penanei asas de kukoh peksendok perwer nu kemere. Minat kot gambar adeh an yos ru ilei
amen bidedah ju sayet. Minat de nong positip hodloh bigalak ya rimdij pehak teutame peringak.
Teros beusahe berkep lemu ju bebegei sumber mende lemu ajeh begunak kateh sinui.

1. Bacak teks kemil adeh ru pileh ayat de sesuei hod ui senual.
2. Beh nanek neulas ha teks kemil adeh icenreg 80 lei 100 nekate.

2.3.3
3.3.2

D
un

ia
k

En
g
28

1. Bincang ru tules lenapor jijoi nota reningkas ku kemil.

3.2.1
5.4.2

Lenapor Ektiviti Kelab Potograpi nu Taiping

D
un

ia
k

En
g

TenTeTip proGreM

16 Mac 20
7:00 pegelap – Betulak ju sekulah
                        40 urag mureb ru limak
  urag guru
11:00 pegelap – Lenawat nu Bukit Larut
2:00 berkes   – Seni potograpi Muzium
  Taiping
5:00 berkes – Daptar muj nu hotel
7:00  kelem  – Sesi potograpi nu pasar
  kelem Taiping
10:00 kelem – Bukbet

17 Mac 20
7:00 pegelap – Cakcak pegelap ku hotel
8:00 pegelap   –  Lenawat kilang jengkah
12:00 dijis – Juk nu sekulah
4:00 berkes – Lei nu sekulah

CUNTOH PORMAT LENAPOR

Lenapor Lenawat
Perenggan 1:
Mase, tareh, benilag mureb ru guru, was tenuju
ru kilek-kilek nej.

Perenggan 2:
Ektiviti jis petame.

Perenggan 3:
Ektiviti jis petame.

Perenggan 4:
Ektiviti jis kedue.

Perenggan 5:
Ektiviti jis kedue.

Lenapor bisedie ya,                  20 April 20
(                                      )
Setiausehe
Persatuan Potograpi
SMK

Menules
29

1. Beh lenakon ru bacak.
2. Og cenadang secare betules, yama
 hik tok buleh betindak teburu-buru.

4.4.4
3.1.5

Peksendok sekulah dij, Bah Awi kiet terbuk Cikgu Azman ku bilek disiplen sekolah. Ilei kicerite
bekenaet mureb kerdor kianj kemere digital ru kijar bile bisoal. “Bah Awi... abor haknuk... pegelap
huper eng ngselesei kes adeh, mureb ajeh ju kelas 4 Aktip... hek cereg ilei” begei Cikgu Azman
kipanei taleh ha mureb ajeh.

Ipegelap huper, telas penehimpun pegelap Bah Awi kikek mured kerdor ajeh.
“Wak Anu...” Bah Awi mulak kibese mureb kerdor ajeh de kicip ru ikawat nu kelas. Telas

bipejelas tenuju, ubai nar pen terbuk Cikgu Azman. Tok... tok... tok... pintuk bilek bigadok ya Bah
Awi.

“Cikgu, adeh eng ngngeng mureb de cikgu hod terbuk kelemnek” besemangat Bah Awi
kijelas. Renis mureb kerdor ajeh keer begei asap begei kipanei kiui salah entoi.

“Muh hek Wak Mila? Mureb ju SMK Sri Beringin ru pai hek jek padeh?” tanyak Cikgu
Azman ku mureb ajeh.

“Ye cikgu... eng pai ngjeg nu sekolah adeh” Wak Mila kitunduk irenis nu kerop.
“Hek panei yama Bah Awi kianj hek nu padeh? tanyak Cikgu Azman nej.
“Kayat eng nganj kemere kan apak? Kemere ajeh kan eng ngkot ku mije jun ha Kelab

Potograpi sekulah” neucap nada besahaje ku Cikgu Azman.
Nus eng rah ceeh begei kacak yog bile panei Wak Mila ajeh kenon Cikgu Azman. “Pai

eng serangik waktu beparik kelemnek ku dewan sibok ru sesi potograpi... yok selsel ha dendat”
bebicare kateh sengik Bah Awi.

“Betol jeh... alau pengawas naitanyak kemere bok, og panei teros ru
ged kerdik. Bah Awi eng ucap abor haknuk ku hek
mende hek ui tugas de bor sekali. Hek sensitip ru
keadaan kerileng” Cikgu Azman bebicare sambil
kitepok ku kenok eng.

“Baik engkek buleh muj kelas, kes
adeh kirak selesei mende salah paham
macot taleh” tenamah Cikgu Azman
nej. “Abor haknuk Cikgu Azman”
balas eng. Kenon Cikgu Azman pon
kiog salam nu iapak ru kimuj kelas
sambel kerenyim keer ku eng. Pekare
de belakuk adeh nanek peneajar ketike
betugas senelidek secare behemah
peksendok lapor ku cikgu.

D
un

ia
k

En
g

Kemere

seni engrok

AUDIO 5
30

1. Beh ayat sahreh ju ayat biasak.
2. Tules 10 ayat bekenaet ayat sahreh ru bentang.

5.4.4
3.3.3

Ayat Sahreh

Ayat sahreh tejadik bile prediket ayat bianj nu depan ayat ru hader peksendok
subjek. Pruses adeh bisebot pruses penedepan.

Ayat biasak Ayat sahreh

1. Kemere digital adeh hak apak.

2. Album gambar nikah ajeh tentuk ju Bah Aras.

3. Jurupoto ajeh kiet nu majeles nikah.

4. Bah Abu kibacak majalah potograpi ku perpustakaan.

5. Wak Ani ru Wak Maria an naiet krusus potograpi
 ku Melaka.

6. Amin kikekjet bile biumom sebegei pemenang
 penetandig potograpi.

7. Atan kibekerjak ku kedei gambar jap jis.

8. Kemere digital de bijuwal ku kedei ajeh had mahal.

9. Kelas potograpi dij pukul limak berkes.

10. Menara Berkembar Petronas de birel lasik.

D
un

ia
k

En
g

TaTaMengwal
Cari gambar keluarga bahagia
orang semai

31

NILEI PERINGAKunit

6

1. Secare bergu, bincang ru hurei nujap maklumat de biog ku kemil adeh.
2. Og peniker engkek, ma de an bitejadik amen ahli peringak senalo bekelahik ru tok hurmat antare

nanek samak kilek?

1.5.2
 3.5.4

Saleng haknuk
antare ahli
peringak

Ciri-ciri
Peringak
Bahagie

Saleng betulug
antare ahli
peringak

Henubug de
mesra ru erat

Senalo bijagak
sengik anggote

peringak

Hurmat antare
nanek samak

kilek

Belwal ru
beinteraksi

secare supan

D
un

ia
k

En
g

Peringak Bahagie

Cerngai ru Belwal
32

Ya: Yok Denan a/l Alang

Mong peringak bahagie jadik neidam nujap urag. Peringak bahagie ialoh peringak sejahtera ru
harmoni. Tugas neujud peringak bahagie nyiknyuk loh tugas apak ru amek taleh tapik kijadik
tanggongjawab rimdij anggota peringak. Ma icare ha perkus peringak bahagie?

Antare icare ha perkus peringak bahagie ialoh apak ru amek naiternyul cuntoh teladan de bor
nu kekenon. Apak ru amek hodloh naijadik teladan nu kekenon mende lienai monglah genulong
de senalo mong ru kekenon. Hodloh besipat supan-santun ru lemah-lembut nu penasang ru
kekenon. Sipat negetip rah bekelahik, bernus ru penedere nu kenah ru kekenon hodloh biperwer.
Keharmonian kateh peringak adeh pasti an kijoi ya kekenon.

Selaen ajeh, apak ru amek hodloh naiog haknuk ru nailuang mase besamak kekenon. Kekenon
hik naiperlu haknuk ru nengneng de cukop nu apak ru amek. Na pasti  kekenon an kerakmik amen
hik sebegei apak amek hiternyul haknuk ru hiluang mase bekualiti ru kekenon. Icuntoh, hik buleh
hiperop kekenon naibeh ektiviti rah menman, besiar-siar, becuti atao pen bekelah. Tenindak adeh
pasti an peerat henubug apak amek ru kekenon.

Ku sampeng ajeh, nujap ahli peringak hod saleng hurmat antare nanek samak kilek. Hodloh
ternyul suasane ru sipat hurmat adeh kateh peringak. Agokloh hik hibiar kekenon belwal tok supan
ru ahli peringak de kilek. Sipat saleng bantuk jugak perlu biterap kateh dirik kekenon.

Komunikasi antare nanek samak kilek jugak berupe nanek care hik mentok peringak bahagie.
Komunikasi de sek an timul impak de tok bor nu peringak rah bekelahik ru beweswes. Amen gensir
ru kenah mong konflik hodloh lienai luah rimdij masalah  de mong ru bincang secare tebukak. Og
ruang nu penasang ha kiluah penandag ru cerngailoh lenuah ilei ru bor.

Iserengkol, nujap ahli kateh peringak hodloh
beperanan ha kimentok peringak bahagie. Sipat
tulak ansor, saleng hurmat ru saleng pengham hodloh
bipupok mende peringak bahagie berupe tunjang nu
hik himentok masarakat haknuk ru maju.

Care-care Berkus Peringak Bahagie

1.  Bacak rencana ku kemil adeh.
2.  Beh peta penikir de sesuei jijoi rencane

ru tules kateh bob tules.
3.  Og peniker engkek, ma icare kilek de

buleh hik berkus peringak bahagie?

2.2.1
3.4.1

D
un

ia
k

En
g

MenaCak
33

1. Tules nanek cerite kenenjip Senambut Jis Amek jijoi gambar
ku kemil adeh.

2.  Ku peniker engkek, ma ikayat hik hod sambut Jis Amek ru
Jis Apak?

3.4.1
1.3.2

Gambar ku kerop adeh kiternyul memerip cuntoh ektiviti de buleh hik beh semase senambut
Jis Amek.

Kekenon naibantuk
ku degwal

Kekenon naisambut jis
amek

Kekenon naiog
hadiah nu amek

Kekenon naicepit berog
amek

Kekenon ru apak
amek bekelah

Kekenon naibantuk berseh
deg ru til abat

Senambut Jis Amek

D
un

ia
k

En
g

Menules

naicepit iceti naiurut
34

Man peranan ha kiog benantuk nu amek dek
amek kep beparik ru kerakmik.

Man peranan ha og bengsat nu menang engkek
dek bedamai ru bekungsi mennan de mong.

Man peranan ha engkek ha ej nu tenek ru og
bengsat dek tok kiulang kelakuk ajeh.

Man peranan ha engkek mor sipat menang mende
kelakuk de tok bor.

ektiviti

ektiviti

ektiviti

ektiviti

Haknuk Kateh Peringak

1. Beh ektiviti man peranan jijoi jenim ku kemil ajeh.
2. Hurei penenteng yama hik perlu bekomunikasi ru ahli

peringak secare besupan?

4.2.4
3.5.2

D
un

ia
k

En
g

seni engrok
35

Engrok Benilag

1. Bacak nepetek ku kemil adeh.
2. Ceryak enam engrok benilag kateh

nepetek ru beh ayat kateh bob tules.

5.1.3
3.1.4

BANSE-BANSE ENGROK BENILAG

Engrok benilag
tentu

Engrok benilag
tok tentu

Engrok benilag
kenumpol

Engrok benilag
penecah

Senambut Jis Ulang Tahut Jeknek Apak ru Amek

Jis-jis istimewe kateh peringak perlu birai ha kiternyul penehergak nujap ahli
peringak. Sebegei penehergak nu apak ru amek hik buleh rai senambut jis ulang
tahut jeknek lienai. Apak ru amek de ya jekjeg bepuloh tahut pasti kenjip
bangge amen rimdij kekenon bekumpul ru rai lienai.

Mimang mong dij apak ru amek de tok kisah amen jis ulang
tahut jeknek lienai tok birai. Tapik nujap kenon patut nairai jis
istimewe adeh sebegei tandak penehergak nu apak ru amek de
jeoi ijasak peentoi kekenon. Buleh biyap englek ju sinui lienai
bekurban demi kekenon.

Kekenon perlu nairancang majeles senambut
ru segale de birancang hodloh bibeh awal.
Memerip kekawat apak ru amek buleh
bijemput ku majeles adeh. Senambut buleh
bibeh secare macot taleh ru gunak belanjak
de gek. Tok payah belanjak beribuk-ribuk
janyik senambut meriah dek apak ru
amek kerakmik.

TaTaMengwal

D
un

ia
k

En
g
36

Care-care ternyul
haknuk nu tatak

ru jajak

1. Peterang care-care hik ternyul haknuk nu tatak ru jajak
jijoi gambar ku kemil adeh.

2. Selaen gambar ku kemil, ma icare kilek engkek buleh
ternyul haknuk nu tatak ru jajak.

D
un

ia
k

En
g

kenukoh
1234

37

GAH JU BORNEO

Bikenal sebegei muzium sui, Kampung Budaya Sarawak adeh biui ha jagak ru kiperneng wenares
budaye Sarawak. Kampung Budaya adeh de mong ku Pantai Damai Santubong ru tok nyak
ju bandar Kuching iaajeh 32 km. Was adeh sesuei berajal budaye ru care sinui masarakat
pribumik pasak.

Ilengwas 17 ekar, mong lebeh 100 sengoi naigei ku kampug adeh. Sengoi padeh naiperneng
ektiviti tradisionel nujis ju bebegei suku kaom ku Sarawak rah care pruses sagu ru ui yas teg. Enai
jugak naiperage penakei tradisonel ru naigengsag ha hibor tengloh.

Pendudok padeh naisedie maklumat bekenaet budaye tradisionel ru care sinui enai. Mai
nandang jugak kep neng replika benabangun de kilambang nujap gu etnik utame ku Sarawak rah
deg cereg Mai Iban, Mai Bidayuh ru Orang Ulu ru deg lasik Mai Melanau.

1. Teks ku kemil bekenaet ru ma?
2.  Kek nej neistimewe Kampung Budaya Sarawak

sebegei maklumat tenamah.

1.2.1
2.2.2

Kampung Budaya Sarawak

D
un

ia
k

En
g

unit

7

Cerngai ru Belwal
38

Gengsag Sumazau berupe gengsag tradisionel suku kaom Kadazandusun. Nekate Sumazau beasal
ju “sazau” de buleh bineng beasas teg nenumom bile naibegengsag. Gengsag adeh jijoi generak ju
nuikor cep kelag de kiheg.

Jis hunen, gengsag Sumazau senalo bikenaet ru Tadau Kaamatan atao Perayaan Pesta Menuai
de bisambut ku 30 ru 31 Mei jap tahut. Mase Perayaan Pesta Menuai, Tarian Sumazau bipesembah
kateh majeles entoi ha perneng ku mai. Walah gengsang Sumazau nanek majeles tok lenkap ru
jenim tok meriah. Ku sampeng ajeh, gengsag Sumazau senalo jugak bijadik acare pentas atao
acare de memeriah nej nanek majeles jegjeg. Gengsag adeh tesirat ru cerite dongeng de bikaet ru
upacare pemujak ruwai bak.

Penari Sumazau ialoh nupasang penari keral ru kerdor. rimnar penari adeh nailog bajuk
serbe belak. Penari keral nailog sigar ru penari kerdor nailog sarong. Enai gengsag jijoi rentak
penalu tujuh atao lapan ketawak. Imulak rentak tenari pelahat mende rimdij ketawak tok bipalu
serentak. Semase gengsag Sumazau, teg naiyoh nu ngar ru nu kenog serentak serte yoh jug kentop
ru jug kengwil. Ceknip gengsag begei adeh kiperlei iceti ruwai tabang kateh neusahe ceknet bak.
Lei hunen, suku kaom Dusun maseh naiamal semangat begutong-ruyong. Senalo ahli masarakat
naiperuntuk nujis naitulog kerjak-kerjak bendang atao sawah bak penunyak jiran tetangge. Hal
adeh samak turot naiui ya jiran lienai ru care adeh kerjak nyeh kijadik hanyok. Bile rentak penalu
ketawak harmonis, kaom keral an surag, “he... he...” surag adeh itandak bahawe lei mase ha
naitukar gerak gengsag.

Gengsag Sumazau adeh jugak sebegei kinyate jenim senukak mende Bambaroyan atao ruwai
bak ya kiog hasel bak de jeoi  ku tahut ajeh. Telas surag, rimnar teg naidepak nu enlag ru pegelangan
teg naiyoh nu kemil ru kerop. Langkah gengsag adeh mongloh teniruk ceknet cep. Ceknip adeh
bekaet ru sipat Bambarayon de senalo kilindung ceknet bak ru neancam anaser perusak bak.

Hunen gengsag Sumazau kep tempat ku sengik masarakat mende prumusi de biog ya rimij pehak.
Mong identiti Sumazau bipermuj kateh musik moden imisal kateh laguk “Aku Anak Kampung”

bidindag ya Jimmy Palikat. Selaen
ajeh, peranan de biman ya pehak
kerajaan jugak kateh pelihare budaye
adeh mampuk kiteros lenangsung
neunik masarakat Sabah. Bebegei
budaye mong ku Malaysia hodloh
kijadik nanek benanggak ru wadah
penepadu.

1. Bacak teks ku kemil secare
pintan.

2. Beh ayat jijoi nekate bibelek
ku kemil.

2.1.2
5.1.2

Gengsag Sumazau

D
un

ia
k

En
g

MenaCak
39

Ku Sabah, ambuyat berupe caknak tradisi kaom peribumi. Ambuyat atao kateh sembot bahasa
Melayu bikenal sebegei sagu. Caknak adeh kilambang bebegei neunik masarakat Sabah kateh
menu berencet. Ku kerop adeh berupe pruses penesedie ambuyat.

1.  Jijoi gambar ku kemil, kek maklumat tenamah bekenaet renamu haui ambuyat.
Tules kateh kertas sebak ru bentang.

2. Telas ajeh, hasel nanek kemarag care penesedie ambuyat kateh bob tules.

3.2.1
5.4.1

Ambuyat

D
un

ia
k

En
g

Menules
seni engrok

40

Borneo oh tik nggei
tik was bihip eng kijod
ipulau bor nej de jik hok
de ngpuje secengreg mase

Lod Kinabalu gagah jinjeg
belaar sekerileng hik nengneng
pulau ku laot jeoi tebentang
tok jemu mat eng nengneng

Sunggoh ibernor Bumik Kenyalang
Lengrik de kaya senem
teu Rajang identiti lengrik
tekenal ku serate tempat

Sarawak, Sabah oh lengrik eng
Pusake wenares ya moyang
tetap sentose hisui merdeka
tik saruk bihip betuah eng
(ulang nar kalik)

(Irama: Malaysia Tanah Airku)

1. Cerngai laguk ku kemil ru nyanyik besamak-samak.
2. Begeiharok care ha pupok henubong kateh kenalag

rakyat Malaysia de bebegei kaom?

4.2.3
5.2.4

Borneo Tik de Betuah

D
un

ia
k

En
g

AUDIO 6
TaTaMengwal

41

1.  Jijoi nekate ku kemil, beh ayat ru gunak penjudoh benilag.
2. Telas ui ayat lenkap, bentang ku kateh kelas.

5.1.2
2.1.4

Penjudoh Benilag

1.  Penjudoh benilag bigunak peksendok engrok am ha ternyul jumlah ru benilag.

2. Cuntoh penjudoh benilag rah batag, kebek, ekor, urag ru kilek.

Ayat

Limak urag doktor ju Hospital Kuala Lumpur
naibetugas ku Hospital Umum Sarawak.

Bil. nekate

1 doktor

2 sempak

3 kapal terbang

4 Sungai Rajang

5 orang utan

6 bajuk Sumazau

7 rumbia

8 tik

9 penari keral ru kerdor

10 ambuyat

11 gesuk

12 peruluk

D
un

ia
k

En
g
42

1.  Kek ceti jap bendera ru jata Sarawak ru Sabah
kateh mentok peta i-Think de sesuei.

Bendera SabahBendera Sarawak

Jata Sabah
Jata Sarawak

Kenal Identiti Sarawak ru Sabah

D
un

ia
k

En
g

kenukoh
Batu Seremban

Konda Kondi

Tujuk Selipar

Tujuk Tin

43

MENNAN TRADISIunit

8

1. Gunak menudah Internet, pileh nanek mennan ku
kemil ru peterang care mennan ajeh. Pileh nanek
mennan ku kemil ru bincang bekenaet peneator
mennan ru beh kateh peta alir.

1.2.3
3.3.1

Mennan Manah

D
un

ia
k

En
g

Cerngai ru Belwal
44

Mennan gaseng beasal ju Mekah de biman
ju 450 peksendok masihi. Telas ajeh, bianj nu
Tanah Melayu ya pedagang Arab. Hamaka,
mennan adeh ya bipekernal ju jaman Kesultanan
Melayu Melaka. Ju Melaka, gaseng bipekenal
ku lengrik-lengrik gop de kilek ru jadik mennan
de tekenal. Hunen gaseng kekal sebegei wenares
budaye masarakat gop.

Ju sumber Terengganu, gaseng beasal
ju mennan jenawel pelek berembong. Pelek
berembong bementok bulat, selej ru pepan.
Pelek  de senang biberkep ku beg pantei adeh
senalo bigunak ya ahli silat sebegei lenateh
ha pekuat jaras teg. Kateh mennan pelek
berembong, pelek de birel leu ijenawel bikirak
ipemenang. Gaseng bicipte bijoi mentok pelek
berembong. Nekate gaseng beasal ju genabug
nar nekate iaajeh ‘gah jenawel’. Gah kateh
istilah mennan gaseng iceti jenawel ru ligat ru
tegak.

Mong bebegei banse gaseng iaajeh gaseng
jantung, gaseng gerper, gaseng pengleg, gaseng
perenang, gaseng tanjung ru gaseng pangkah.

1. Bacak nepetek ku kemil adeh secare entoi jijoi senembot ru intonasi de betol.
2. Kernal pasti kosa engrok bekaler belak ru og iceti?
3. Kek maklumat de sesuei, ui peta alir care-care mennan gaseng.

2.3.1
 5.4.4

Gaseng

Gaseng merupe nubanse mennan de buleh
bejawel ku ipaksi sambel kiimbang ku nanek
titik. Gaseng biui ju jehuk bebaru, kemuning,
merbau, rambai, sempak ru kundang. Jehuk ajeh
an bitakuk-takuk ru bikikis lei jadik mentok
gaseng. Cog gaseng biui ju cekop jehuk bebaru
tapik hunen cog gaseng biui ju cog pelastek.
Cog gaseng beukur 300 lei 450 sentimeter jijoi
sukat kerileng gaseng. Cengreg cog gaseng
begantung ku cengreg teg nulumon. Senalo 1
meter cengreg.

Senem jeer bigunak ha peselej penegerak
gaseng, salah nanek imol cog ku nukepig
logam sebegei penahan teg semase kihayun
gaseng manakala imol cog nej bilekat dek tok
sahso. Kateh mennan adeh, mai menman hod
mong cenempet jenawel, kipangkah, kiangket,
kitergak ru kibela uri gaseng. Senalo gaseng
biman telas gus mai cekcet bak. Pemenang
bipetandig antare kampug. Pemenang bikirak
jijoi timpoh mase gaseng buleh kibejawel.

Gaseng mennan tradisionel sengoi Gop
ju manah entem. Kaom etnik de telibat kateh
mennan tradisionel adeh ialoh masarakat ku
Pantai Timur Semenanjung Malaysia teutame
Kelantan ru Terengganu. Mennan tradisionel
gaseng adeh senalo biman ya kaom keral tetapik
mong jugak kerdor de beminat kateh mennan
tradisionel adeh. Jengoi mai de man gaseng
adeh ju mai Gop. Alau begeiharokpen bangsak
kilek bigalak menman mennan tradisionel adeh.
Hunen mennan adeh bikenal ku Melaka, Kedah
ru Negeri Sembilan.

D
un

ia
k

En
g

MenaCak
45

1. Gunak renujok tenamah, lenkap tempat kusong ku kemil ru gunak ayat lilei.
2. Tules nej rimdij ayat ku kemil kateh bob tules.

3.3.2
5.5.2

Engleg  jaag celod wau bibelah jijoi neukor de bihod
ru sesuei ru kenyeg. Penesedie jaag celod wau dek
sempurne antare engleg kui ru engleg sentak.

Awat bikoh joi neukor de bipileh ha biui kenyeg, jaag
celod wau ru engleg kilek. Awat bibelah ru semiyak
dek samak entoi ru senang bisor.

Care-Care Ha Hasel Wau

D
un

ia
k

En
g

Menules
46

1. Cerngai laguk bidindang ju audio ru dindang nej laguk ajeh secare didek hibor.
2. Bincang care menan ru kawat jijoi nearah de biog, menman ru kekawat.

4.2.3
1.1.4

Care menman
1. Pileh nar urag sebegei ketue ru enai jadik pintuk gerbang.
2. Mai menman enai beator kateh nanek benares ru naikawal wog kawat ku ingar.
3. Ketue an pileh muh gu masig-masig.
4. Mai menman de beator naidindag laguk Jan Jan Jalak sambel naicip kerop pintu gerbang
 ru kerileng pintu gerbang.
5. Bile laguk dij naidindag, pintu gerbang bipecerleh ru ubai ketue baicap nanek urag ju sayet

menman de nailaluk ku kerop nek.
6. Telas ajeh sayet debicap nek bior pileh gu de kihod ru kijinjek ku kenog iketue.
7. Ulang nej mennan adeh lei dij sayet bicap.
8. Amen  dij, beh nanek gares ku semakdek sebegei tandak antare rimnar gu.
9. Telas ajeh mabek sayet naikawal wog kawat naikuingar ru ketue masig-masig ubai cecap teg.
10. Amen biurok “mulak” rimnar gu an nai herhir samak lienai.
11. Gu de kilintas tandak gares an bianggap alah.

Laguk Jan Jan Jalak

Jan jan jalak
jalak itik jalak pug
merip lubog becog
seratus limak puluh
cereg cik dayang
cak sireh nyinyoi rengai.

D
un

ia
k

En
g

seni engrok

AUDIO 7







ulang
4 kalik
47

Sipak ragak ialoh mennan timbang bula ragak
kateh benulat ru gunak jug atao kui. Mennan
adeh biman ju jaman Kesultanan Melayu
Melaka nej. Kateh bob Sulalatus Salatin mong
bicerite ha Rajak Muhammad Putera Sultan
Mansor Shah Muhammad de tateg itanjak kayat
kenak bula ragak bisipak ya Tun Besar.

Ku Malaysia, mennan adeh bisebot sepak
ragak; ku Filipina sipa, ku Burma chinlone, ku
Laos kator ru ku Thailand takraw. Mennan sepak
takraw de mong hunen mongloh peneubahsuei
sukan sepak takraw ru badminton. Ku tahut
1940-an mennan adeh ya biman ru gunak
jareng ru joi sistem kenirak mat rah badminton.
Undang-undang ru peneator awal mennan sipak
ragak jareng ya bibeh ru bisusut secare betules
ku 15 April 1960 ku Kuala Lumpur.

Engrok Sendi Muh

1. Senarei engrok sendi muh de mong ku kemil.
2. Pileh nekate de terik ku nepetek ru beh ayat.

5.1.3
3.1.3

Engrok sendi muh ialoh genulong muh de bigunak
ha cerot prasa muh ru kate atao prasa kateh ayat.
Icuntoh: ku, ru, de, dek, atao, ha ru kilek nej.

Encik Hamid bin Mydin ialoh sengoi de
biiktirap sebegei pencipte ru pengasas. Sepak
takraw mulak bipetandig nunoh ku perinkat
antarabangsa ku tahut 1965 ku Sukan Asia
Tenggara (SEA) de biui ku Malaysia. Peksendok
Jawatankuasa pengelola sukan SEA naiterimak
sukan adeh, penebincang de semiyak antare wakel
Malaysia, Singapura, Thailand ru Myanmar ha
bincang bekenaet muh mennan adeh. Ipenyudah
kemil dasar tulak ansor jawatankuasa pengelola
Sukan SEA naiog kate putos bahawa mennan
adeh hodloh bipermuh mennan Sepak Takraw
iaajeh genabug nekate ‘sepak’ ru ‘takraw’ kijadik
nanek nekate.

Sipak Ragak

D
un

ia
k

En
g

Letak 1 lagi gambar sepak raga

TaTaMengwal
48

1. Ru gunak renujok tenamah, pileh nanek banse wau ku
kemil ru nehasel wau jijoi kreativiti mureb.

Banse-banse Wau

D
un

ia
k

En
g

kenukoh
49

KOPERASIunit

9

Paedah-paedah Penetuboh Koperasi ku Sekulah

1. Jijoi peta bulatan ku kemil, hurei nujap isik de biog secare belwal.
2. Og peniker engkek, ma icare hik sebegei mureb buleh hibantuk menaju koperasi sekulah?

1.4.2
 3.2.2

Koperasi berupe penetuboh de bituboh ya pehak sekulah ha menudah warge sekulah, kusus ha
guru ru mureb. Jeoi ibernor de bikep ya warge sekulah amen iujud koperasi ku sekulah.

D
un

ia
k

En
g

Untong bikep
bisalor ha bantuk

sekulah
Mureb bidedah ru

asas peneniage

Paedah-paedah
penetuboh

koperasi
ku sekulah

masarakat Guru-guru

InternetBob renujok

Cerngai ru Belwal

Ujud semangat
muhibah antare
guru ru mureb

Jeoi arap bijuwal ru
kep tampong heknod

mureb ru cikgu

Kep belik arap
ru regak de
lebeh murah

Ahli koperasi naikep
untong kateh mentok

dividen ru bonus
50

Paktor-paktor Penyumbang  Jenaye Koperasi Sekulah

penepileh guru penasehat

Penepileh guru penasehat koperasi iaajeh guru de bilantek mestiloh mong kenalayak, minat
ru sikap de positip nu koperasi sekulah. Guru jugak hodloh mong lemu ru asas de kukoh kateh
bidang peneniage. Guru de bilantek sebegei bendahari hodloh paham ru jelos an hal kewangan.

peranan sekulah

Pengetua jugak hodloh kiman peranan de proaktip kateh kikenal pasti guru penasehat koperasi
naibeh tugas jijoi akta ru undang-undang macot. Koperasi sekulah jugak hodloh naijagak
kebajikan anggota ru nyikyukloh bemotip kep untong taleh.

Senumbang koperasi nu sekolah

Koperasi sekulah kep og impak de entoi nu mureb-mureb ru imong koperasi. Mureb-mureb
naikep belik arap ru regak de murah. Untung de bikep ya koperasi sekulah hodloh biperjug
nu ianggote ju neagih dividen, rebet ru kilek. Mong koperasi sekulah de jeoi kibantuk kateh
tangani prasarana sekulah. Icuntoh, belik bob renujok ha perpustakaan, krusi mije ku kantin
ru bibeh garaj kerite guru.

neujud kerjaksamak antare sekulah

Guru-guru koperasi sekulah hodloh biog ruang ha ihader krusus atao seminar ha penedidek
ru peneurus koperasi sekulah, peranan anggote ru peneselenggare akaun. Lenawat penandak
aras nu koperasi sekulah de bejaye jugak penteng ha kep lemu ru idie bekenaet peneuros ru
peneniage bicebor de buleh kep untong nu sekulah.

Lateh mureb de buleh hik pecayak ha uros koperasi

Penelibat mureb kateh peneuros koperasi jugak hodloh bipeluas dek mureb-mureb naikep
kenenjip urus peneniage. Penelibat mureb-mureb adeh kep biterap ciri-ciri usahawan nu lienai.
Adeh kep pupok sipat jati diri, amanah, jujor ru betanggongjawab kateh dirik memureb. Sipat
de bor adeh buleh pengaroh jenaye koperasi sekulah.

1. Bacak nepetek ku kemil adeh ru og iceti nekate bekaler.
2. Beh ayat gunak nekate bekaler.

2.3.1
3.1.3

D
un

ia
k

En
g

MenaCak
51

1. Cerite kenenjip engkek, besamak-samak kekawat semase hader
senambut Jis Koperasi Sekulah.

2.  Jijoi peniker engkek, ma penenteng senambut jis koperasi sekulah?

3.2.4
1.3.2

Jis Koperasi Sekulah

Bah Jasni ru kekawat naihader Jis Koperasi Sekulah ku mol mingguk telas. Ilei kikenjip had sernuk
mende ku jis adeh jeoi kenenjip ru lemu de ilei kikep.

D
un

ia
k

En
g

Maklumat Jis Koperasi Sekulah.

Tema:
KoperASi penerAJU

CeneMerLAnG SeKULAh

l gerei jengwal
l	mennan
l	kuiz koperasi
l	prumusi arap
l	penetandig melukes
l	cenabot betuah

Menules
52

Laguk Koperasi orang Asli perak

Hik hicap amanah bangsak
hik jugak na berikrar
taat setie hicurah tenage
hik hibela bangsak ru negare

Hik hicap amanah bangsak
hik jugak na berikrar
taat setie hicurah tenage
hik hibela bangsak ru negare

Ayoh berkusloh masarakat peribumi
mase peksik telamat ha hik
bepetingkat berengkep ekonomi
ha hik tebos maruah bangsak

Hik taleh mampuk hipaham
kicurak mase nungar hik
ha jenerasi kekenon hik
ruwai peribumi sengoi hik begeme.

(Pencipta laguk: Hanakarmila Anjang Sadang)

1. Dindang laguk ku kemil adeh.
2. Secare bergu, ceryak iceti laguk adeh.
3. Ma lenebeh mai sengoi naiserte nunanek

koperasi?

4.2.2
1.4.2

D
un

ia
k

En
g

seni engrok

AUDIO 8







ulang
nar kalik
53
5.3.1
3.4.4

Han Tira kikus awal huper adeh. Ilei teros kicip mamuh
ru beseryap gej. Telas ajeh, ilei kibeh kupi pekat ru kingut
deras-deras. Han Tira tok kisabar tibak ku sekulah mende
jis adeh mong progrem Jis Koperasi Sekulah. Han Tira
had sernuk mende ilei telibat kateh jenuwal caknak.

Bile kitibak ku sekulah, Han Tira teros kiterbuk Cikgu
Azizah ha kikod caknak kateh kerite cikgu. Telas ajeh, ilei
kianj caknak ku gerei ru kisusut semiyak-semiyak. Bebegei
banse koi de bebegei kaler, mong kaler ceher, rehoi, belaar
ru kekilek nej. Koi-koi ajeh jugak mong bebegei mentok rah
bulat, liper ru bujor. Ipasti nujap koi-koi ajeh sendap ikenjip.

Banse-banse engrok ekjektip:
* Engrok edjektip sipat rah rajit, bor, panei
* Engrok edjektip kaler rah jingga, belaar, belak
* Engrok edjektip neukor rah cereg, entoi, macot
* Engrok edjektip mentok rah bulat, sujeu, liper
* Engrok edjektip waktu rah gej, lamat, leu
* Engrok edjektip jarak rah rek, nyak
* Engrok edjektip care rah deras, pelahat, gupoh
* Engrok edjektip sengik rah sernuk, sukak, riyak
* Engrok edjektip pancaindera rah bor, ceet

D
un

ia
k

En
g

Kisah Han Tira

1.  Bacak cerite ku kemil adeh ru senarei
engrok edjektip de mong kateh cerite.

2. Beh ayat gunak engrok edjektip de engkek
kep kateh cerite.

Gerei Han Tira ru kekawat naiterimak jengoi
memureb de naibelik caknak de mong. Tok lei nar jam
caknak ku gerei kamerek dij. Han Tira ru kekawat sengik
kerakmik ru sernuk. Alaupen selei tapik naipuas isengik
mende jenuwal gerei naikep untong. Henarap Han Tira
moga tahut nungar mong nej senambut jis koperasi
sekulah ru ilei berazam ha berusehe lebeh rajit nej.

TaTaMengwal
54

1.  Mureb-mureb Sekolah Menengah Kebangsaan Sri Sentosa naikenjip
 semase senambut Jis Koperasi Sekulah.

2.  Ju koperasi sekulah jati dirik bimentok rah ,  ru kekilek.

3.  Semase senambut Jis Koperasi Sekulah jeoi prumusi bibeh ru regak benarag de .

4.  Amen biuros ru betol, koperasi sekulah mampuk berkep neuntong .

5.  Han Tira kibetugas ru  semase senambut Jis Koperasi Sekulah.

6.  Cikgu Azizah mongloh guru koperasi sekulah de  kiurus kewangan
 koperasi sekulah.

7.  Wak Nia kicip  ku sekulah ha kihader mesyuarat agung koperasi sekulah.

8.  Bah Sani kigenmar belik alat tules ku koperasi sekulah mende ijarak de
 ru kelas.

9.  Arap jenuwal ku koperasi sekulah bisusut  ru terator.

10. Bangunan koperasi sekulah de pai bicat ru kaler .

1. Isik tempat kusong gunak engrok edjektip de biog.Cetak iceti cerdig.

D
un

ia
k

En
g

jeoi

semiyak

awal

rajit

sernuk

cetak

belaar

rek

amanah

jujormurah

kenukoh
55

1. Jijoi gambar ku kemil og peniker engkek banse produk-produk
caknak industri macot de bijuwal ku pesta caknak.

2. Ui neulas engkek ha industri macot.

1.4.3
5.3.4

PENEINDUSTRIunit

10

Pesta Caknak

D
un

ia
k

En
g

Cerngai ru Belwal
56

Kerepek Telei Puan Aseah

1. Bacak wawancara ku kemil adeh secare
kuat ru pintan gunak sembot de betol.

2. Beh ayat senual kilek selaen de mong kateh
nepetek bekenaet temuramah ku kemil.

2.1.2
5.1.4

D
un

ia
k

En
g

MenaCak

Wawancara

Jis adeh eng an temuramah nuurag peniage macot de
mong ku was Kampung Indah bermuh Puan Aseah a/p Bah Rayap.

Leman: Bor huper, puan.
Puan Aseah:  Bor huper.
Leman:  Buleh puan cerite ha latar kenok puan ikusus kateh penedidek, giknei ru

kilek-kilek?
Puan Aseah:  Eng beasal ju Kampung Cincat. Penedidek takat Sijil Pelajaran Malaysia taleh.

Imulak eng ngkerjak biasa. Eng kerjak ku klinik sekejap. Telas ajeh eng berajal
komputer sambel eng poj kerjak kilek. Ju ngnyenyam eng mimang minat meniage
ru mulak jelwal kerepek secare perakgek. Eng bungkos ya lilei ru juwal nu
peringak de rek ru kawat-kawat. Eng belik kerepek ajeh ju Teluk Intan.

Leman:  Begeiharok  puan kenembang peneniage lei jadik bejaye?
Puan Aseah:  Mulak-mulak eng belik kerepek telei ju mai kilek telas ajeh eng bungkos. Ya leu ju

kenjeh, gensir eng kiog cenadang hod ui ya lijar. Eng belik telei ju mai kampug ru
eng upah menai eng dek naikerjak ru eng pailoh iuntong jeoi gek. Ju ajeh rimdij
pruses genureng lei ha bungkos kibeh ya pekerjak eng. Hunen eng pen ya mong
selai telei lieng ilengwas 5 ekar.

Leman: Peksendok puan mulak beniage, mong ka puan telibat kateh persatuan
keusahawanan?

Puan Aseah:  Walah, rimdij eng berajal lieng.
Leman:  Telas puan libat diri kateh peneniage, mong ka kiubah tarap sinui puan.
Puan Aseah:  Mimangloh, eng buleh tulug gensir eng kitamah ibelanjak.
Leman:  Ma cenabar de bitempoh sebegei peniage macot begei puan?
Puan Aseah:  Sebegei peniage macot cenabar entoi ialoh modal. Amen untong gek terik ha jawel

modal nej tapik naseb bor mong jeoi koperasi naiog peninyap jerengkeh ha jana
modal meniage.

Leman: Abor haknuk puan mende hod bitemuramah. Semoge peneniage puan betamah
maju ru kep rezeki jeoi. Eng harap Puan Aseah buleh jadik mentor ru idola nu
jenerasi pai ha beniage pigoidoh.

Puan Aseah:  Samak-samak.
57

Ngeknut senihat

Perise menasak

Senem

Herba Serei

1. Neng maklumat ku kemil adeh ru og
cenadang genunak serei.

2. Beh neulas jijoi maklumat de bikep.

3.4.1
5.5.4

D
un

ia
k

En
g

Menules
58

Buleh kiperwer ju
gasur, cek ru las

Kipergek
nyaknik otot

Kistabel
tenekan bihip
ru kolesterol

Kiwes pinui
kateh berog

Anti bakteria
ru anti kulat

Kiwes toksin

Kiperlai
nyaknyik

ru si
Kijadik

senem pecit

1. Jijoi maklumat ku kemil beh dailog patik antare jurujual
ru pelanggan kaha ej dek iarap jenual bibelik.

2. Bincang dailog de bibeh ru beh lenakon.

4.5.2
1.6.1

Iklan Produk Senem Serei Wangi

seni engrok

D
un

ia
k

En
g

seni engrok

Ej iceti kihod mai bijoi iengrok
59

1. Gunak renujok Internet tules ayat lenkap gunak engrok kerjak
jijoi gambar ku kemil.

2. Kungsi ru perneng hasel benincang engkek ku kateh kelas.

5.3.2
1.3.1

Engrok Kerjak

Kipasag

Kilukes

Kigap

Kicanteng

Kikaler
D

un
ia

k
En

g

Batek Lukes

TaTaMengwal
60

Penandak Bob Ju Teknaj

Sedie ibahan rah riben nar kaler, guntig, gam,
kertas kad manila, tenebok lubog, pembares ru
pensel.

Taj secare selang seli gunak nar kaler riben.

Gares joi neukor 1 sentimeter lei 10 gares. Guntig
joi genares tapik agok gercat itepik.

Tebok lubog ku kemil ru beg riben. Amen siap
buleh jugak bilamina.

1

3

2

4

D
un

ia
k

En
g

1. Jijoi gambar ku kemil, nehasel nanek
penandak bob ju teknaj gunak bahan de
sesuei joi kretiviti mureb.

kenukoh
61

CERMORunit

11

Bah Luj ru Enam Tenek Keral

Mabek beenam – et dendep – darat – kek
ente – naibeh – deg danem

Bah Luj – kek itenek – kiselamat –
kiberakpok – bior tohol pengsol – kijulag –
jajak kerdor kibet – kianj jar mabek itenek

Mai raknak kerdor – kijop kijai – mabek
beenam – kohoi – mat bubet – bicap –

bikerlak nong – kaha cak

Bah Luj – mabek itenek – jug madeg –
selamat

1. Jijoi gambar ku kemil, bincang nong cerite jijoi tenurut de betol.
2. Cerite nej ru gunak ayat de lenkap.
3. Tules sinopsis cerite ku kateh bob tules.

1.2.1
3.1.1

D
un

ia
k

Ce
ri

ta

Cerngai ru Belwal

1 2

43
62

Ku jaman manah entem, mong kenah gensir ubai gei
ku imol kampug. Liubai rajit ru senalo bai et nu selai
baicet bak. Nujap jis ubai baiet nu selai mende ubai
hod jagak ceknet dek tok bicak ya cep. Jeoi kening
mamok ku was selai ubai, hamaka ubai pen baigik
kening mamok adeh. Ubai tok baipanei paknyaknek
kening mamok adeh mong iruwai.

Ku nanek jis, jajak kerdor ajeh kigik kening mamok
ku was iselai ru ikicerngai engrok mai bicereg imuh. Cemenak mamok kijalen jadik sengoi.

“Kerbong... kerbong ma hek ui ajeh,” tanyak cemenak mamok.
“Ma hentokloh, eng nggik kening mamok adeh mende semak,” jawab jajak kerdor.
“Kerbong... kerbong... beiloh et nu deg eng cak telei, jai ru mamok,” ajak cemenak mamok.
“Ngnyekloh, eng jeoi kerjak ku selai adeh,” jawab jajak kerdor.
 “Pekma lek amen begei jeh, jokloh ngsar serenlog,” jawab jajak kerdor.
Jajak kerdor ajeh kihek ru engrok cemenak mamok. Jajak ajeh pun kijoi cemenak mamok lei

padeg. Telas ubai lei nu padeg, cemenak ajeh teros kikurong jajak ajeh mende ka ha cak.
Kuidijis nek, igensir jajak ajeh kikek ha ikenah ku selai tapik tok kibakek ikenah. Tatak

kiserangik pek sedap isengik. Tatak ajeh po n kigik rimdij kening mamok ku iselai kaha kek ha
ikenah. Telas ajeh kening mamok ajeh kihol mende kicergai renyah ku selai.

Cemenek mamok ajeh kiajak ha tatak nu imadeg mende kaha cak rimnar liubai kenah gensir.
Tatak ajeh pun kijoi cemenak ajeh lei ipadeg. Ju nyak, tatak ajeh kibake ikenah bikurong kateh
deg cemenak ru kipanei cemenak ajeh kicap ikenah. Hamaka tatak pun mong icerendig ka perdat
cemenak ajeh. Tok leu ju kenjeh, ubai pun bailei ku padeg cemenak.

“Huj hek canuk poj gikdoh eng nghuj”, urok tatak nu cemenak mamok.
Tatak ajeh pun kiui deras-deras kidek dag ru ranyau ku kengleh deg cemenak ajeh. Telas ajeh

kicereg cemenak mamok dek kihol ku kengleh deg. Cemenak mamok ajeh pun kihol ru kilangkah
ku kengleh deg. Cemenak mamok tok kisedar na kijak dag ru ranyau ajeh. Ilei kiyog ru kihek,
iberog hol bihip had ijengoi.

“Tulug... tulug... tulug eng tatak,” cemenak mamok kisemanj tulug.
Tatak ajeh tok kitulug mende kipanei cemenak mamok ajeh jahat. Ipenyudah cemenak ajeh

pun kidat. Tatak pun kihuj nu madeg teros kiselamat ha ikenah. Liubai pun baicagoh.
“Amen hek jadik mamok, jadik  dek imentul wes pigoidoh cemenak mamok kaha cak sengoi.”

Ubai pun baijuk nu madeg.

1. Bacak entoi nepetek ku kemil adeh
gunak senembot de betol.

2. Jijoi nekate de bekaler belak ku kemil,
beh ayat de lenkap.

2.5.1
3.1.3

D
un

ia
k

Ce
ri

ta

Cemenak Mamok

MenaCak

Mamok iceti nubanse telei serag.
Ngsar serenlog iceti janyik hod hik tepati. Amen
tok hitepati an belakuk pekare de niknej.
63

Ku jaman manah entem, mong nuperingak kenah gensir Ngak ru nupasang kenon ubai. Enai naisui
kateh serag. Ku was giknei naiajeh, mong peringak Karok naigei samak. Kenon menaleh Karok
yog isengik ku gensir ngak ru kibeh nanek akal kaha perdat kenah ngak. Mong nanek jis, gensir
Ngak kiet kidendep ku serag kaha kek caknak enai. Peksendok kicip kiog bengsat nu mabek kenah
kenon dek naigei bor-bor mende kek lingah kijug.

Telas na memerip jis, apak Ngak kijug imadeg kianj jeoi ente darat. Ilei kineng ikenah walah
ku padeg. Ubai ikenon bai sengoh og panei, amek baiyadat ru idanan bipergel ya Karok nu mateu.
Had ubai urok amek kimuj nu serag kikek tarug. Apak Ngak kipoj ikenah tapik ikenah walah tok
kijug. Tibak Karok nu deg Ngak kianj gah kiurok kenah Ngak kiet nu istane rajak mende kicereg
ya rajak.

Nujap jis kenon Ngak ubai jap mende baihod mem. Karok kipelawe kaha permem. Gensir
Ngak susah isengik ha ikenon teros kijeg Karok kijadik ikenah. Karok pun kikerakmik mende had
kihod gensir Ngak. Karok pun kiog kenon Ngak imem. Pek lew ju kenjeh, kenon Ngak baikek mem
Karok mende rasak kedej. Nanek kelakuk Karok adeh benahud. Nujap jis Ngak hod kikek jeoi
caknak kaha bercak Karok. Nanek jis Ngak tok kitahan ru kelakuk Karok jadik kaha wes Karok.
Karok kikek icerendig kilip takar kiurok keberket kenon Ngak. Hamaka Karok tok jadik biwes
ya Ngak.

Ku cebak teu, mong mai engrak belemu kigei ru dayang istane. Mong nanek jis kisuj pingat
ku pateu kibakek nukebe jeer kigel. Mai engrak ajeh kitulak kebe jeer ajeh dek gel tapik kililos
nu ilei. Jeoi noh kipergel tapik tetap kililos nu ilei. Ipenyudah kicot kianj juk madeg. Ikelem ajeh
kiberakpok, kateh iempok mong bipasal kebe jeer ajeh ialoh tengkorak kenah Ngak. Mai engrak
ajeh kikus ju beknet teros kikot kijai kijop kipersui nej kenah Ngak. Kenah Ngak pen kisui nej.

Gensir Ngak pen kilei nu deg mai engrak. Gengsir Ngak kikenjip selei kayat ya leu kicip jadik
kaha beparik nok ku deg ajeh. Kisemanj nu mai engrak kaha bet ku pajeh. Mai engrak ajeh nek
kiog gensir Ngak beparik pajeh tapik kiurok ilei walah mende kaha et nu istane. Gensir Ngak pen
kibukbet lei dui. Bile kikus kineng mong caknak ya siap bibercet. Gensir Ngak kikerek ru serangik
ya bok masak icaknak. Kilep nu bilek ru kikekjet kineng ikenah mong ku deg ajeh. Ikenah pen
kicerite ma de belakuk ru kiurok tok kijug nu madeg kayat kisengoh ha Karok. Mai engrak nek
kijug ju istane kikekjet kineng ubai kenah gensir tengah bai lekluk. Gensir ngak kisemanj kaha anj
ikenah juk. Mai engrak ajeh pen kibesat or ubai cip abor.

Ubai Ngak baijuk nu ikacoh. Ya lei nu madeg gensir Ngak tok jeoi engrok teros kikek Karok
kipoh ru jehuk. Karok pen kidat bipergel nu mateu begeiharok kiui nu kenah Ngak. Ipenyudah
Ngak nuperingak naigei ru aman.

1. Bacak cerite ku kemil ru hurei pewatakan de mong ku kemil.
2. Og peneajar kateh cerite tesebot.

3.4.4
4.4.1

D
un

ia
k

Ce
ri

ta

Karok ru Ngak

Menules

Karog iceti nubanse peringak tabeg
Ngak iceti nubanse cep
64

Cerngai cermor mai raknak manah,
 Sambel beparik gensir ru kenah.

Ku kateh serag ku kemil jehuk,
 Pet kigei nyiknyuk ku rahuk.

Kicak pelek jengoi ku darat,
 Jerjar ru sungar kuat ikedrat.

Mong nujis kibeh iragam,
 Jehuk kiyoh, ilei kiserngam.

Rimdij pelek yayog nu matik,
 Mimang kenon dog naigei pek raktik.

Amen  iberkes deras kicuag,
 Kilengij ku kerop mong ha jaag.

Kiceleh nu kerop kikek ha caknak,
 Ditah dereh imat kiceryak.

Kiburu sengoi belacat kiperad,
 Kak bitengroj cacig iengrad.

pet kiserangik belacat ha sedap,
 Gampong iket kipep kicap.

Pet kikengrok belacat kikot,
 Kianj jar nyak kisengoh birot.

Cuak iriknuj, kiramaj belacat,
 Kicak kedej kilumpat kiluncat.

Kikerngoi sengek lekat ku iteg,
 Kigersej ku gesuk isej ya tateg.

Kijerjar ru iteg bihip betajor,
 Ajehloh naseb pet telanjor.

(Adapatasi ju Seloke Pak Kadok)

Seloke Sang Pet

1. Bacak seloke ku kemil ru gunak
senembut, nada ru intonasi de betol.

2. Bincang ru hurei iceti seloke nujap
rangkap.

3. Jijoi cuntoh seloke ku kemil, hasel
empat rangkap seloke betema cerite
rakyat.

4.2.2
2.5.3

D
un

ia
k

Ce
ri

ta

seni engrok

AUDIO 9

Pet iceti nubanse dog
Gampong iceti iket cuwak
Kilengij iceti kineng nu kerop
Kiperad iceti umpan
65

pak pandir
Ku nanek jis, pepegelap Mak Andeh kiberyol Pak Pandir ju beknet mende kaha or kijet jareng.
Jareng ajeh kiterhan ya Mak Andeh ku beg teu. Pak Pandir kiperbet ilei. Mak Andeh kikenjip
hangat isengik mende kicerngai engrok lehem Pak Pandir kibet nej.

Pek leu ju kenjeh, Mak Andeh kihai ku ientag Pak Pandir. “Hek hod kus ka hek nyek?”
Mak Andeh kiurok. “Eng hod kusloh adeh,” jawab Pak Pandir teros kijinjeg kikekjet suarak Mak
Andeh rah engku. “Hek sengoh nu bahayak atao nu yoj beleg adeh?” tanyak Mak Andeh sambel
kicap nubilah yoj beleg. “Eng tok sengoh nu bahayak tapik eng sengoh nu yoj beleg ajeh,” jawab
Pak Pandir kerok iberog. Pak Pandir teros kiet nu mateu kaha jet jareng.

Pak Pandir kiloi ku beg teu, kiburu jareng ya raroj ru bebelit-belit. Pak
Pandir kikerek. “Yama jareng adeh rah adeh?,” kibelwal kihalei. Pak Pandir
kilep ru semiyak. Pak Pandir kikekjet mende kiserangik kateh jareng ajeh
kak entoi paknyak nek raknak relai. Pak Pandir kiserngik relai ajeh
ialoh kak ruan. “Adeh tentuloh amek ruan,” sergik Pak Pandir. Wah,
raknak amek ruan adeh tentu Mak Andeh kikerakmik doh!” kibelwal
kihalei nej. Pak Pandir kijet ijareng teros kianj juk “kak entoi” ajeh.

Lei nu madeg, Pak Pandir teros kianj ijareng ku kateh deg.
“Mak Andeh, har kep kak entoi,” cereg Pak Pandir ru sengik
kerakmik. “Kak ma?,” tanyak Mak Andeh ju dengwal. “Amek
ruan,” balas Pak Pandir. “Entoi belok amek ruan ajeh?
Entoi teg atao entoi kemung?,” Mak Andeh kaha panei.
“Entoi rah lempa. Cereg rah kening beleg,” Pak Pandir
kiog panei. Kicerngai engrok Pak Pandir, Mak Andeh
pen teros kihol nu pabeg. Mak Andeh kihai mende
kikekjet kineng relai entoi ajeh. “Relai,” kijar kitau
ju ipadeg. Kineng Mak Andeh kijar Pak Pandir pen
jugak kijar samak. Katah kareh ubai jar. “Semanj
maaploh Mak Andeh, eng serngik amek ruan
paknyak relai,” engrok Pak Pandir. Mak Andeh
kikerakdik taleh mende lekat kikekjet. Irenis
seselei mende lekat kikenjip sengoh. Pak Pandir
kikernyim kiselsel mende senalah ajeh.

1. Pileh limak ayat tunggal ku kemil ru permuj
engrok hubug genabog kijadik ayat lenkap.

2. Cerite nej ru gunak ayat lilei secare didek hibor.

5.3.2
1.2.1

D
un

ia
k

Ce
ri

ta

Engrok Hubug Genabung

TaTaMengwal

AUDIO 10
66

1. Gunak renujok tenamah, kek nanek cerite ju
maklumat  ku kemil ru tules cerite ku bob tules.

Cerite asal usul Cerita lagenda Cerite sejarah Cerita menatag

D
un

ia
k

Ce
ri

ta

Puteri Gunung Ledang

Yama kemit
bedengung?

Hang Tuah ru Hang Jebat

Becog ru bahayak

Bei hik becerite

kenukoh
67

CERITE wENARES

Senumpah Kak Tapah

unit

12

Pak Kadok kigenmar sabung pug. Ilei jugak mong nuikor pug sabung de had handal ru senalo
kimenang kateh menman sabung pug. Numom penghulu kikenjip sakik nu jenaye pug Pak Kadok.
Penghulu ru ikawat naipakat ha perenglod Pak Kadok lei ilei terpaksa kiog ipug. Naseb Pak Kaduk
betamah rugak bile ilei alah kateh penetandig sabung pug lei ilei kisandar ikampug, ikenah ru
ikenon. Pak Kadok tepaksa kijar nu nanek pulau ru kigei kateh deg jambor.

Ku nanek jis, kucig Pak Kaduk begei kiajak Pak Kadok nu nanek tempat. Pak Kadok kijoi
ikucig lei nu beg Sungai Perak. Mase ajehloh Pak Kadok kikekjet bile kineng nuikor kak tapah de
had entoi ru iket pelcos tedampar ku darat. Pak Kadok teros kicog iket kak tapah ajeh. Kateh ket
kak tapah ajeh mong secupak emas. Pak Kadok kikenjip kerakmik. Telas ajeh, Pak Kadok kicig nej
iket kak tapah ajeh kigunak cog bemban.

Peksendok kiterlas nej kak tapah ajeh, Pak Kadok na kibesumpah itenurun tok buleh naicak
kak tapah lei bile-bile. Lei jis adeh senumpah ajeh lekat kekal ru jadik pantag de mesti bijoi ya

itenurun. Tenurun Pak Kadok de nailanggar pantag ajeh an tekenak nyaknyik
getek de bicereg penalik iaajeh getek an kijadik behej ru temak. Nyaknyik adeh
buleh biperlai ru ngut atao mamuh teu tebeg emas ajeh.
Emas ajeh lekat bidol ya wares Pak Kadok lei jis

adeh ku kampug Lambor Kanan Perak.

1.2.3
3.1.1

D
un

ia
k

Ce
ri

ta

1. Besual jawab ha peneajar
de mong kateh cerite ku
kemil ajeh.

2. Beh peta alir ha sinopsis
cerite ru peterang kateh
kelas.

Cerngai ru Belwal

Sakik iceti dengki
Temak iceti kudis
Bidol iceti bisimpan
68

Ku jaman manah, mong nu kenumpol mai Jakun ku Pahang de naicip ku was kateh serag ru
naiteroke serte naibukak tik ha ceknet. Ku nanek jis, semase kenumpol sengoi ajeh bekumpol ha
becekcet, haj hol numom mai engrak kerdor betungkat de kimur ru kipasal was ajeh mongloh ha
ilei. Lienai hodloh naisemanj canuk amen naiha teroke. Tok batin kisemanj maap ha kelakuk ikod
ilei. Telas ajeh, mai engrak kerdor ajeh kiog nu kenumpol sengoi ajeh ha naikerkor. Ha kiperneng
tik ajeh mongloh ha ilei, ilei kicep tungkat ku tik ku padek was biteroke. Peksendok kinyep, mai
engrak kerdor ajeh kibesat de lienai tok buleh nairos itungkat.

Semase lienai bekeneh, haj cok kijel tok henti-henti. Numon ju lienai kiceryak ikayat cok
ajeh kijel ru ilei kekjet bile kineng cok ajeh kijel nu ala jehuk karuk de entoi ru niknej. Keral ajeh
kipej ikeneh ku ala jehuk ajeh. Teros hol bihip ju jehuk ajeh. Keral ajeh kisengoh ru teros kipasal
nu ikekawat tapik lienai tok naipercayak. Tok leu ju kenjeh, haj sagup betukar kijadik belak bijoi
ru engkuk peksendok manik lebat.

Kenumpol sengoi ajeh naijar ha naiceryak tempat belindong. Kateh keadaan kelam-kabot
ajeh, numom ju lienai na kiros tungkat de bicep ya mai engrak kerdor. Telas ajeh jugak, hol teu
ju lubog ru kitenglap was ajeh. Was de tenglap adehloh, kijadik tasik de bikenal sebegei tasik

Chini ku Pahang. Jijoi cerite mai pasak, jehuk karuk
entoi ajeh, mongloh jelmaan nuikor nagak

de bikernal sebegei nagak Sri Gumum.

1.  Bacak cerite ku kemil adeh secare pintan gunak senembot
ru intonasi de betol.

2.  Jawab senual penengham ku kerop adeh:
   a) Jenadik kateh cerite adeh belakuk ku belok?
   b)  Yama mai engrak kerdor kimur kenumpol sengoi ajeh?
   c)  Jijoi peniker engkek, ma unsor masarakat de

mong kateh cerite ajeh?

2.1.2
3.3.3

D
un

ia
k

Ce
ri

ta

Asal Usul Tasik Chini

MenaCak

Haj iceti tibak-tibak
Ikod iceti mai kampog ku kerop
penetadbir tok batin
Keneh iceti jehuk tenugal
69

1. Bacak cerite ku kemil adeh ru
cerlah nu memerip babak.

2. Og peniker engkek, yama hik
tok buleh hicacek ru tok hurmat
nu mai dadat?

3.4.4
4.3.2

Doyan Sayet Moh Sahreh

Doyan kenon tunggal nu Ateh ru Atuh. Lienai mongloh
mai Mah Meri ru naigei ku Kampung Sungai Judah.
Iapak ya leu kidat. Doyan bermoh sahreh. Ilei had sengoh
an manik mende ilei kirisau imoh an permuj teu. Mende
ajehloh nu belok-belok kicip hod kianj payung niknej ru ilei
kihok an ipayung ajeh.

Doyan senalo binye ya ikekawat. “Hik agok bekawat ru
Doyan, moh ilei rah dog rah orang utan,” peder kekawat Doyan.
Telas ajeh payung ilei birampas ru bipej kateh batangari de deras. Doyan
kijinjap mende payung haknuk ilei nyep kateh batangari.

Semase Doyan kijinjap, haj hol numom jajak bermuh Moyang Busut. Moyang Busut kitanyak
Doyan, “Doyan yama hek jinjap?” Doyan kikekjet ru kisengoh, “Bok enjun?” Senual Doyan. “Agok
sengoh, eng Moyang Busut. Semanjloh ma taleh hek hod, eng ngpasti an tulug hek,” jawab Moyang
Busut. “Buleh ka enjun tulug berkep payung eng de bipergel teu deras,” semanj Doyan. Moyang
Busut kinyep go ru telas ajeh kihol ru payung emas. “Adeh ka payung hek Doyan?” tanyak Moyang
Busut. “Nyiknyuk, payung eng niknej taleh,” balas Doyan.

Moyang Busut kinyep nej ru kihol ru payung niknej. “Adeh ka payung hek?” tanyak Moyang
Busut. “Betol, adehloh payung eng,” jawab Doyan kerakmik. “Mende hek jujor, eng an ngterbor
moh hek rah sengoi bernor. Tapik ru nanek syarat, hek ru tenurun hek mestiloh engkek hias busut
adeh nujap gecek lau,” peder Moyang Busut. Doyan pen kisetuju.

Telas ajeh Doyan kijuk ru kicerite kisah adeh nu iamek.
Telas peristiwe ajeh, moh Doyan beubah rah moh sengoi biasak.
Doyan kikenjip kerakmik mende ilei tok nej binye
ya kekawat. Ju ajehloh, nujap gecek lau
Doyan ru ikaom an naihias busut ru
lienai persembah gengsag Mayin
Jo-oh sebegei tandak abor
haknuk nu Moyang Busut.

D
un

ia
k

Ce
ri

ta

Menules
70

Kisah Dayang menaleh Temuan,
rugak isinui tok keruan.

Iapak ru amek senalo ubai kerah,
Dayang beh kerjak lei kilelah.

Sinui Dayang tok pernah sernuk,
Nujap jis bipal ru birok.

Nanek jis Dayang gei besedeh,
Tekukor bimur naseb menaleh.

Kekjet Dayang tekukur bepeder,
Tekukor kikenjip cenen an Dayang.

Betahut Dayang bipehamba iamek,
Tekukor kiajak cip joi ilei.

Telas kisetuju joi tekukor,
Beubahloh ilei kijadik tekukor.

Iamek kisesal ru ikelakuk,
Senaloloh ilei kipoj Dayang jug.

Ju anenloh Dayang tok kijug nej,
Tekukor pen senalo mong rek was deg.

1. Dindang nazam ku kemil adeh.
2. Senarei persoalan de mong kateh nazam adeh.
3. Yama apak ru amek patut ubai hok ikenon?

4.3.1
3.1.5

Nazam Dayang Tekukor

D
un

ia
k

Ce
ri

ta

seni engrok

AUDIO 11
71

1. Kernal pasti ru senarei ayat ektip de mong kateh cerite.
2. Tukar ayat ektip de engkek kep nu ayat pesip.
3. Jijoi cerite ku kemil, beh dailog antare kurak ru cep kelag.

5.1.3
2.5.4

Kateh nanek serag, mong nuikor kurak
bekawat ru nar ekor cep kelag. Ku nanek
ketike, kayat gus hoj de cereg, rimdij
jehuk ru tenumboh dat ru kulam was
lienai menman jugak sot.

Kurak kikenjip banggak ru megah bile
kicerngai engrok sesayet besurak naikerek,
“Kurak buleh ki heg? Neng ajeh... kurak
buleh kiheg! Kurak buleh kiheg!” Akibat
terlalu kerakmik ru banggak, kurak kiang
iempag ha hod kipasal ilei mimang buleh
heg. Kurak kisip bengsat ikekawat.

Haj pai ilei sedar, ilei kijer ru tok nej kijeljol ku jehuk
de bianj ya cep kelag. Ilei kilayang-layang ku udare ru
kijer bihempas ku tik. Ihok kor ru ijug lukak. Akibat
peristiwe ajehloh ihok kurak lei hunen rah kor.

l Ayat de kiutame bahneh sebegei pelaku
l Ayat ektip higunak neimboh ki icuntoh:
  Wak Rita kibacak bob cerite kateh bilik.
  Bah Jeka kiog hadiah nu Cikgu Tipah

l Ayat de kiutame objek ru ibahneh.
l Ayat pesip bi ru ya icuntoh:
  Bob cerite bibacak ya wak Rita kateh bilik.
  Hadiah biog ya Bah Jeka nu Cikgu Tipah

Ayat Ektip ru Ayat Pesip

Yama hok Kurak Kor

Cep kelag ajak kurak jegjek ku tempat kilek. Kurak
kikenjip susah isengik mende ilei tok buleh heg.
Ubai beh cenadang nu kurak dek kikap nu jehuk ru
lieubai an anj kurak kiheg ru jehuk ajeh.

Ubai besat dek kurak tok buleh samak
nunoh kiang iempag semase ubai anj heg. Kurak
kibejanyik ha patoh ru ernor ajeh. Laluk ubai pen
anj heg kurak rentas serag, batagari lei lienai rentas
nu nanek kampug.

D
un

ia
k

Ce
ri

ta

1

2

4

Ayat ektip Ayat pesip

3

TaTaMengwal
72

1. Jijoi gambar-gambar ku kemil, senarei cerite-cerite wenares de engkek panei.
2. Pileh nanek cerite wenares ru tules cerite ajeh.

D
un

ia
k

Ce
ri

ta

kenukoh

Cerite Puteri

Kisah Pahlawan

Hang Tuah

Cerite Sang Mergas

Tasek BeraKisah Gunung Ledang
73
1.6.4
3.3.2

CERITE SEJARAHunit

13

D
un

ia
k

Ce
ri

ta

Tugu Monumen

Tugu Peringatan Jepun, Mentakab, Pahang

Tugu Peringatan Perang Dunia Kedua
Jepun-Australia ku Sungai Gemenceh,
Negeri Sembilan

Kubu Perang Kampar, Perak

Tugu Peringatan Petempuran Keroh, Perak

1. Jijoi gambar ku kemil, kek sejarah de tejadik ku was ajeh gunak
menudah Internet. Telas ajeh beh penebentang kateh kelas.

2. Ma pekare de tesirat engkek kep ju penejuang kateh hipetahan
negare?

Cerngai ru Belwal
74

Penelumbong ku Tanah Melayu senalo birujok ku penelumbong bijih timah mende hasel
penelumbong logam kilek begei emas mongloh telaluk gek. Secare am, ektiviti adeh biui secare
macot ya pembesar Gop. Kateh timpoh de lebeh lingah, genunak pam keliker ru bebegei na
kirangsang hasel helnol teros huj.

Penelumbong bijih timah berupe nanek industri de engrak ku Tanah Melayu ju jaman
Kesultanan Melayu Melaka. Bijih timah na kitarek minat pedagang-pedagang aseng ju negare luar
begei Arab, India, China ru Eropah. Bijih timah de bilumbong ju was jeres na bilebor ru bijadik
jongkong laluk bianj nu hilir pateu ha biniagak.

Lei tahut 1820-an, penelumbong bijih timah berupe peneusahe mai Gop. Lumbong-lumbong
adeh bikuasak ya rajak ru pembesar. Enai naigunak care bekelit ru medulang ha melumbong.
Hasel monglah tehad. Selaen ajeh, sikap mai Gop de naianggap pelumbong ajeh hanye berupe
kerjak senambel kikayat penekembang tok pesat.

Jijoi inisiatip pembesar, enai na galak muj mai Cerawas sebegei tenage kerjak. Selaen ajeh,
dil peneubah radikel ku Eropah ju sengik genunak bijih timah kikayat senmaj ku bahan ajeh na
kihuj. Ku tahut 1840-an, peneusahe adeh betukar curak bile keknep was pai ru meknuj modal. Mai
Cerawas naipekenal care penelumbong de lebeh epektip bebanding kaedah tradisionel. Keadaan
adeh na kianj peneubah kuasak bekenaet penelumbong mai Cerawas ku Tanah Melayu
secare rimdij.

Ipenyudah, kerajaan British jugak beusahe kiujud suasane de bor ha penekembang peneusahe
bijih timah swasta milik mai Eropah. Enai gunak kapal korek ha melumbong. Ru ajeh, peneusaha
bijih timah ya mai Cerawas mulak bikot ya sarikat Eropah mende teknik kapal korek de kep
melumbong ru gej ru ipenyudah naijuwal peneusahe lumbong bijih timah enai ku sarikat British.

1. Bacak lantang ru jelos nepetek ku kemil.
2. Og ceti nekate de bikale belek.

2.2.2
5.1.1

D
un

ia
k

Ce
ri

ta

Penelumbong Bijih Timah

MenaCak

helnol iceti produk de biperhol
75

1. Ui nanek kenaji bekenaet was ju bebegei sumber de
sesuei ha ui lenawat.

2.  Ju hasel maklumat de bikep, ui nanek surat resmi.

3.2.2
1.3.2

D
un

ia
k

Ce
ri

ta

Engkek berupe Ketua Kelab Sejarah Sekolah. Engkek na rancang ha anj ahli kelab melawat nanek
was besejarah kateh Malaysia. Jijoi maklumat ku kerop, tempat belok engkek pileh.

BAnDAr MeLAKA ipohBandar

Tareh ju harik
(3 jis 2 kelem)

Jarak ju sekulah
(Rujok Google Map)

Kek jumlah kos:

1. Hotel (rujok Internet)
2. Kos caknak RM25.00 nujis
3. Kos-kos muj tempat bebayar
3. Bas bisedie ya sekulah

Senarei neunik was sejarah

Kelab Sejarah Sekulah

Menules
76

2 Januari 1942, Kampar ipenyudah yog ku teg askar Jepun telas empat jis betempur. Jeoi kawat
sepenejuang gugor nu tik. Amen joi penekirak iasal, penasok eng hod kerlag kenemarak pehak
lawan. Namun, rimdij penerancang kol begei jehuk bicantas. Kenemarak Jepun walah amaran ru
bekekjet lei bumi Jitra nailanggar ru hunen Kampar poi mase bihakot.

Pehak Jepun naiubah taktik senerang ju ala tepik ru  kenok kubu. “Tuan, tenenbot ru anggota
ya siap sedie,” celah Sarjan Max de kihop kakkek eng. “Bor... jok hik cip hunen... nyawak hik begei
pengleg ku mol tandok,” eng berkep senapang ru nghuj lori. Ceknip jik deras jidek was betempor.
Rimdij anggote hineng selei ru seril. Bumik Malaya adeh aseng ha jik rimdij mende jik tibak ju
England ru India. Tanggongjawab nu penasok kianj jik bejuang ku padeh bitamah nej Jepun mulak
naitentang Pehak Berikat.

Telas 3 Jam ku nong, jik pen lei nu pos penetahan ku Trolak. Jik bisambot ya Kapten Alex
ru ianggote. Renis enai becampor-baur. Ya enai panei gamak de Kampar dah yog nu Jepun. “Bor
berkes Kapten John ru selamat tibak nu pos penetahan jik,” Kapten Alex kieb eng ru bejabat teg.
Selesei beborak, jik biog was beparik ru caknak ha isik ket de kusong ru puleh tenage. Kelem ajeh,
eng bicereg ya anggota Kapten Alex ha taklimat operasi ku kemah pusat operasi.

D
un

ia
k

Ce
ri

ta

Yog Trolak ku Teg Jepun

seni engrok

AUDIO 12
77

Rimdij pegawei mong ku kateh ajeh.
Bile Mejar Johnson kimulak taklimat
keadaan jadi serakngek. “Bor kelem,
eng Mejar Johnson pegawei de uros
was adeh an peterang tugas ru tenindak
hik ha kerlag kenemarak Jepun. Was
kenawal hik adeh ilengwas 60 batu lei nu
was serag” jelas Mejar Johnson sambel
kiternyul ku peta operasi tepampang
ku dinig papat. “Amen joi penekirak ru
analisis jik pecayak kep kerlag Jepun ju
senerang bitamah mong nanek penasok
bateri an pekuat pos petahan adeh,” nanek
yenakin ru motivasi ku anggote kilek.
Selesei taklimat, rimdij pegawei naicip nu
was operasi de bitetap kelem ajeh jugak.
Rimdij anggote naipeseryap senjate ru
terbor was belindung.

5 Januari 1942, sekitar 3.30 berkes

1. Bacak cerpen ku kemil ru ui sinopsis.
2. Beh nanek bicare beirama jijoi cerpen ku kemil adeh.

4.2.2
2.5.1

D
un

ia
k

Ce
ri

ta

pos penetahan jik bikekjet ru senerang ya penasok Jepun. Jik ya besedie ru tenibak enai. Numon
demi numon askar Jepun gugor ku tik ru senerang enai bikep kerlag. Jerled tentera Jepun kiog jik
ruang ha besiap nej senjate ha poj gelombang nunar. Jik poj kateh senusah sengik mende jik panei
nyawak jik buleh kidek bile-bile mase.

7 Januari 1942, pukul 3.30 pegelap manik lebat kiceh bumi Trolak. Engrok manik
biselang-seli ru engrok benedil mortar. Benedil ajeh kiog kekjet nu rimdij jik de bekawal. Jik hale
benedil nu ala nong de kelap. Kerite kebal Jepun kiperlau ju nyak ru benedil meriam kiale nu kubu
penetahan jik. Boom! Kubu penetahan englag kengwil meletop ru anggota kateh jeh tekurban.
Adeh petandak tok bor ku jik. “Semanj benantuk ju penasok bateri atileri,” eng enghai ku anggota
semboyan. Kateh kelam-kabut anggote eng kep behubong ru bateri de bitempat ku Slim River.
Benedil atileri kikenak nanek kerite kebal musoh tapik tok kep kerlag memerip kerite kebal kilek.
Henubong radio gecat mende bibedil ya Jepun kitamah senusah nej. Jik walah senjate anti-kerite
kebal ha musnah unit kerite kebal Jepun.

Ipenyudah, usahe Jepun ha musnah senekat jik bejaye bile nailanggar pintu kubu penetahan
jik ui. Jik tok laluk betahan nej ru neasak musoh. Eng ngor rimdij anggote de mong dek bepecah
ju gu macot ru jar jijoi serag. Rimdij anggote hodloh bekumpol ku Slim River. Anggote de mong
beansor-ansor naidek kateh kelap ru manik lebat. “Tuan, ya tibak mase hik jerled. Ayoh hik teros
bejuang nej ku Slim River,” Sarjan Max kitepok kenok eng. “Ayoh” engrok motivasi eng ha bejuang
nej.
78
5.5.3
3.4.1

D
un

ia
k

Ce
ri

ta

Engrok tenayak begei  ma, yama, merip, lempuk ru begeiharok.

Engrok Tenayak

20 ApriL Lei 20 Mei 2018

9.00 peGeLAp Lei 6.00 BerKeS

MUZiUM neGArA

www.jmm.gov.mu

1.  Beh engrok tenayak bekenaet penamer topeng.
2.  Muzium Negara was sesuei berajal sejarah. Hurei

peneyate adeh.

TaTaMengwal
79

KOMUNITIunit

14

Hidmat Masarakat

1. Jijoi gambar ku kemil og pendapat engkek? Hurei pendapat
engkek ma paedah hik telibat ru hidmat masarakat?

1.3.4
3.2.4

D
un

ia
k

Ce
ri

ta

Cerngai ru Belwal
80

Bor huper, Ayeh? Eng Wak
Wisna. Ma hek ui ajeh?

Bor huper. Oh, hek Wisna ka!
Eng pai cakcak adeh. Ma ihal hek
telepon eng?Eng ha tanyak, ma iceti nyeh

samak higelgol, hanyok samak
hitajag Wak Ayeh?

Oh, iceti peribahase adeh kilambang
masarakat de senalo bekerjasamak
kateh rimdij neamal enai.

Betol ajeh Wak Wisna. Wah, deras bernor
hek bepiker ru og idie! Nyiknyuk ajeh taleh
Wisna, neamal adeh buleh kipernyep sikap
individualistik kateh dirik nenumom.

Amen begei ajeh, icuntoh peribahase adeh
rah begutong-ruyong semase hiui majeles
mai bekenah gensir atao hik berseh was
jeniran. Kerjak ajeh an kiselesei ru deras ye.

Amboi, cereg bernor peneterang hek wak
ayeh! Eng kenjip sernukloh bincang ru hek
adeh. Jeoi idie eng ngkep. Amen begei ajeh
bor eng beh lenateh adeh. Abor haknuk ye
Wak Ayeh. Bai.

1. Bacak ru paham dailog ku kemil.
2. Jijoi peribahase nyeh samak higelgol, hanyok samak hitajag,

beh nanek kenarag icengreg tok lebeh ju 180 nekate.

2.5.1
5.4.4

D
un

ia
k

Ce
ri

ta

Nyeh Samak Higelgol, Hanyok Samak Hitajag

Samak-samak,
Wak Wisna. Bai.

1

2

4

3

5

6

7

8

MenaCak
81

Persatuan Penduduk Kampung Pos Cenghoi,
Jalan Pahang,
35000 Tapah, Perak.

Yang Berhormat Bah Azlan bin Mahfis,
Pusat Khidmat Komuniti,
Jalan Pahang,
35000 Tapah,
Perak Darul Ridzuan.                                    28 Mac

Tuan,

Semanj Penealat Dewan ru Balai Raya

Ru segala hurmat bimaklum bahawa Ahli Jawatan Kuasa Persatuan Penduduk Kampung Pos
Cenghoi kateh pruses seryap balei serbagunak ha menudah pendudok kampug.
2. Senehubog ru ajeh, ha pelenkap menudah balei tersebot, jik hod memerip penealat iaajeh:
 a) kerusi – 150 unit
 b) mije – 50 unit
3. Hamaka ru tebeg kenjip patik dirik, jik hod jasak bor ju pihak Yang Berhormat ha hulur
senumbang penealat ajeh atao peneuntok jerengkeh ha jik belik lijik.
4. Jik harap dek pihak Tuan buleh  kipetimbang semanj jik. Ju senumbang ajeh keploh kilenkap
lenenkap serte pungsi balai raya kampug ha menudah pendudok kampug adeh semase kibeh
sebarang ektiviti.
5. Senumbang pihak tuan buleh bisalor ru care ku kerop:
 a) Jerengkeh tunai/arap Teros nu bermuh tandakteg ku kerop atao Bendahari Persatuan
 b) Cek kemil muh tandakteg kukerop atao bipos ku alamat ku kemil
 c) Akaun Persatuan: Semai Bank, akaun No. 3XXXXXX00
6. Kerjasamak ru benantuk ju pihak tuan jik ucap abor haknuk.

De mentol,

…………………………….
Yok Haron Bin Yok Bedol
Pengerusi Persatuan Penduduk Kampung Pos Cenghoi
No. Tel: 019-9999888

1. Bincang kateh gu ru beh ayat-ayat de betol jijoi laras engrok de sesuei.
2. Tules nanek surat ha jempot penceramah motivasi ha og teknik jawab senual.

3.1.5
5.2.1

D
un

ia
k

Ce
ri

ta

Surat Semanj Senumbang

Menules
82

Rek tapik kenjip nyak iceknip,
tok tekirak ma taleh,
semangat rengai beroi,
cite-cite lei nu perloi,
enai hod berajal,
hod biternyul ajar,
namun ijiwak macot.

Kijar nu ingar kicap cog henarap,
kibese amen bidek nyak,
cubak kikus rah mai,
tapik kiyog betades,
mong semangat de kuat,
mong azam de jitu,
namun ijiwak macot.

Kiai, kisagak, kiselsel,
tok buleh kiwes alaupen kijak nu gecek,
bize ru mai tok kikerlag iheknot,
kicip samak kadang bitindas,
kipecayak semangat kianj,
cenekal luar biasak,
namun ijiwak macot.

Nanek jis pasti,
belok milik hik,
bangsak bipingir atao bangsak bisanjong,
hik akuk alah atao hiakuk menang,
ama hik beserah ama hiputos asa,
teros hineng ku pigoidoh,
jenerasi hunen penentu wares,
ijiwak macot ijiwak kental.

1. Bacak puisi ku kemil gunak senembot, nada ru intonasi de betol.
2. Bincang iceti nujap rankap puisi ku kemil.

4.2.1
2.4.2

D
un

ia
k

Ce
ri

ta

Jiwak Macot

seni engrok

AUDIO 13

Beroi iceti oi kiperhol cahayak
Kiai iceti kiselsel
83

Acut,

Adoi,

Ee,

Eh,

Abekdek,

Yok,

Yak,

Amboi,

penglit bikap ya las tep!

bengket teh ngngut adeh!

ilasik Menara Petronas ajeh!

yama eng bidek ya bas!

kurol eng nyaknik!

bernor penakei hek Han Sanah!

dij ceeh tinkap kacak ajeh!

bebencot kenon kucig adeh!

1. Padan engrok seru ru ayat de biog.
2. Tules cuntoh ayat kilek gunak engrok

seru ru perneng ku kateh kelas.

5.1.3
3.3.3

Engrok seru ialoh mentok engrok ru bepungsi
ha perlei bebegei ragam sengik rah belal,
nyik, kerek, sedeh, sengoh, kagom ru bebegei.

D
un

ia
k

Ce
ri

ta

Engrok Seru

TaTaMengwal
84

Peribahase

1. Tules peribahase sesuei jijoi gambar de biog.
2. Kek iceti ru beh ayat jijoi peribahase ajeh.

D
un

ia
k

Ce
ri

ta

kenukoh
85

KERJAyE PENILEHunit

15

Kerjaye Penileh Eng

1. Jijoi jadual ku kemil adeh, bahas bidang kerjaye de lebeh bor?
2. Jijoi peniker engkek, ma kenurang nujap kerjaye ku kemil adeh?
3. Tules kerjaye de engkek minat ru og ikayat.

Kerjak Kerajaan

• Jenamin berengkep nujap gecek.
• Kep genajar bonus atao anugerah

penehidmat cemerlang.
• Menudah perenglai pecume.
• Biperhuj pangkat.

KENURANGLENEBEH

Kerjak Swasta

• Berengkep de lumayan.
• Benayar bonus lumayan jijoi untong

sarikat.
• Peluang biperhuj pangkat lebeh jeoi.
• Peneurus organisasi lebeh sistematik.

KENURANGLENEBEH

Kerjak Lilei

• Buleh bitentuk penileh kerjak de hod
bibeh.

• Tetap senasar kerjak jijoi heknod lilei.
• Berengkep lumayan amen bekerjak

lebeh kuat.

KENURANGLENEBEH

1.6.3
3.5.1

D
un

ia
k

Ce
ri

ta

Cerngai ru Belwal
86

Amran bin Anjang ialoh nanek muh de tok aseng nej kateh masarakat hik. Ilei berupe numom ju
masarakat hik de bejaye kateh bidang seniar. Hunen, ilei behidmat sebegei juruhebah ku Radio
Asyik FM, Angkasapuri Kuala Lumpur.

Amran bin Anjang kiyos ku 5 Disember 1983. Iapak Anjang bin Mat Ali ru iamek, Wak Lep
a/p Aban berupe mai Semai. Amran beasal ju Kampung Orang Asli Batu 7, Kuala Woh, Tapah,
Perak. Amran kikep penedidek imulak ku Sekolah Kebangsaan Batu 7, Tapah. Ilei kicerot iberajal
nu Sekolah Menengah Sri Tapah ju teningkat nanek lei teningkat limak. Telas ajeh, ilei kibejaye
lanjot ipelajaran ku Institut Teknologi Perak (ITP) kateh bidang Diploma Kejuruteraan Mekatronik
ju tahut 2004 lei tahut 2007.

Telas tamat berajal, ilei mulak bekerjak sebegei penganalisis data. Telas ajeh, ilei kibetukar
kerjak sebegei juruhebah ku Radio Asyik FM ju tahut 2008 lei hunen. Amran kianggap behidmat
sebegei juruhebah jeoi neistimewe. Icuntoh, kerjaye adeh kep kipupok tahap cenempet komunikasi
de bor ru jelos. Selaen ajeh, numom juruhebah jugak mong yenaken de lasik mende senalo behubug
ru mai jengoi. Neistimewe kilek kerjaye juruhebah adeh jugak ialoh kimampuk bepiker secare
spontan semase kikendali majeles ru mampuk senalo tenang.

Hunen, Amran senalo bijempot sebegei juruacare kateh pelbegei majeles. Amran kibependapat,
masarakat  hik hodloh senalo beusehe ha kimaju dirik. Hik jugak agokloh telalu selese ru keadaan

Kerjaye Sebegei Juruhebah

1. Bacak nepetek ku kemil adeh.
2. Jawab senual penengham ku kerop adeh:
  a) Ku belok Amran bin Anjang kibetugas hunen?
  b) Ma lenebeh amen hik hijadik numom juruhebah?
  c)  Og peniker engkek, yama kerjaye sebegei juruhebah

buleh hik hipejadik kerjaye penileh ku mase nungar?

2.1.2
3.3.4

semase. Ilei beharap masarakat hik
hodloh berajal selagik hihod. Bok-bok
pen tok buleh ubah naseb hik mai sengoi
melaen hik sendirik. Ju penedidekloh
masarakat hik buleh kiubah naseb.

D
un

ia
k

Ce
ri

ta

MenaCak
87

1. Beh renumos ru og penandag engkek ha
kerjaye kateh bidang neandam.

2. Og peniker engkek, perlu ka kerjaye
neandam adeh bipeluas kateh kenalag
masarakat hik?

3.3.4
2.4.4

Neandam Kerjaye Lumayan

Suhainirus binti Sulim ialoh numom de minat kateh bidang kecantikan
teutame bidang neandam. Suhainirus kiyos ku 8 Mei 1981. Ilei beasal
ju Kampung Ulu Mampas, Terachi, Negeri Sembilan. Ilei berupe mai
Temuan. Perinkat awal, ilei kiandam pengantin ku ikampug secare sukak-sukak taleh tapik jengoi
de genmar ru ihasel neandam ilei. Ju usie ilei 14 tahut nej, ilei mulak berajal senolek ju majalah ru
Internet taleh. Telas ajeh, ihidmat sebegei mak andam mulak luas nu kampug-kampug kilek jugak.
Ilei senalo bijempot sebegei mak andam ku majeles-majeles jekjeg.

Ha kiperhuj cenempet ru kiasah ibakat kateh bidang kecantikan, Suhainirus mulak kijoi
krusus-krusus kecantikan de jeoi bitawar hunen. Malah, ilei jugak mulak kiberajal ceknig penakei
pengantin. Sipat gigih Suhainirus na kijoi krusus-krusus neanjor ya agensi-agensi swasta, hunen
ilei mampuk kiperkus pusat neandam lilei. Pusat neandam ilei adeh nyiknyuk taleh kiog hidmat
neandam tapik jugak pakej pengantin rah penakei pengantin ru pelamin.

Suhainirus kibependapat antare neistimewe kicebor bidang neandam adeh ialoh bidang adeh
mampuk kikep berengkep de lumayan, terutame hunen masarakat hik mulak lienai gunak hidmat
mak andam nujap noh mong majeles jekjeg. Selaen ajeh, ilei beharap masarakat hik hodloh naisahut
cenabar cebor bidang adeh mende bidang adeh mampuk bijadik bukti de masarakat sengoi hik
mampuk besaeng ru masarakat kilek kateh pelbegei bidang. Suhainirus mong neimpi ha kipeentoi
nej peneniage kecantikan ilei adeh.

D
un

ia
k

Ce
ri

ta

Menules
88

Rimdij urag mong icite-cite. Eng pen mong icite-cite. Ju sekulah rendah nej eng becite-cite ha
ngjadik numon juruterbang. Mesti hebatkan amen cite-cite eng adeh kep bicapei. Ha cite-cite
adehloh, eng nghod berajal besunggoh-sunggoh dek ngkep penutos de cemerlang kateh peperiksaan.

Tapik bile eng ngpasal cite-cite eng adeh nu apak ru amek, mesti ubai rok. “Hek ajeh kerdor
Mila... juruterbang nyiknyuk kerjak de sesuei ha kerdor,” peder amek. “Betol ma de amek kipasal
ajeh Mila... jeoi kerjak kilek buleh hek pileh de lebeh sesuei ha kerdor rah cikgu, misi atao doktor,”
balas Apak.

Eng ngkenjip hod jenjap bile cite-cite eng adeh tok bipesetuju ya apak ru amek. Ma mesti
mong diskriminasi jantina kateh pileh kerjaye ha mase nungar? Eng ngsedeh ru kecewa mende
minat ru cite-cite eng tok kep senukong. Tapik hal adeh tok kiluntor semangat eng ha ngcapei
cite-cite, malah semangat eng gu kuat ha ngjadik juruterbang.

Eng senalo ngceryak maklumat bekenaet kerjaye juruterbang. Eng ngnekad ru cite-cite adeh.
Eng an ceryak care dek apak ru amek baiog senukong ha eng ngcapei cite-cite adeh.

Nanek jis semase jik ngekngut ku idui, eng ngberanik dirik tanyak nu apak. “Apak, jaman
hunen keral ru kerdor samak penteng ru samak tarapkan? Apak kiangkit ikui ru nengneng ku
eng. “Betol... jaman hunen keral ru kerdor tiktok ibize, ma de keral buleh beh, kerdor pen buleh
beh jugak,” Eng ngkernyim cerngai jenawab apak. “Jadik tok sekloh amen eng ngbecite-cite hod
jadik juruterbang alaupen eng kerdor?” Apak kikerenjet cerngai senual eng ru teros kineng amek
kuenglag. Apak kijadik serbe salah ha kijawab.

Telas ajeh, apak pelehem cereg. “Hek betol-betol becite-cite jadik juruterbang bile raknak?”
Tanyak apak. Eng ngangguk kui sambel kernyim. “Yama hek becite-cite jadik juruterbang?” Tanyak
apak nej. “Juruterbang kerjaye mencabar apak... eng nghod heg lasik bile ngjadik juruterbang eng
buleh cip ku jeoi negara ku duniak,” Apak kineng nu eng ru ilei kernyim.

“Alau ajehloh cite-cite hek Mila, apak ru amek tok an jar kerlag tapik ru sarat, hek hod berajal
sunggoh-sunggoh ju hunen,” peder apak. Eng teros ngeb apak ru amek. Apak ru amek bai beleklug

ubai neng ragam eng. Restu ru senukong
apak ru amek nu cite-cite eng adeh
betol-betol beh eng ngkerakmik.

“Cite-cite eng... poj eng tibak,”
peder eng kateh nus sambel
kernyim.

1.  Bacak cerpen ku kemil adeh
ru senarei penewatak Mila.

2.  Hurei nilei de mong kateh
cerpen.

4.3.4
1.4.3

Adeh Penileh Eng

D
un

ia
k

Ce
ri

ta

seni engrok
89

1. Bacak dailog ku kemil.
2. Ceryak engrok penguat de mong kateh dailog.
3. Beh ayat gunak engrok penguat de engkek kep.

5.1.3
3.3.3

Wak Sara kiperop iamek nu tapak jenuwal ceknet henias. Semase ku tapak ajeh, Wak Sara kiburu
ikawat Bah Jepri.

Wak Sara:  Bah Jepri... ma hek beh ku padeh?
Bah Jepri: Eh, Wak Sara! Eng ngbantuk akonj eng ku tapak adeh.
Wak Sara: Oh... jadik adeh tapak akonj hek loh ya. Jeoi ceknet henias ku tapak akonj hek adeh.

Ibungak pen jeoi banse. Bidik ngneng... ceknet er mentol.
Bah Jepri:  Ceknet padeh bijagak ru had bor, bibajak ru biceh nujap jis.
Wak Sara:  Cerendig hek jagak ceknet padeh ya, ru bok hek berajal care-care jagak ceknet adeh?
Bah Jepri:  Eng berajal ju akonj eng. Ilei kiajar care-care hirui benih, jagak ceknet, bajak lei

ceknet adeh entoi. Eng mimang minat bekebun.
Wak Sara: Borloh hek minat kateh bidang adeh. Eng kenjip mesti berengkep de akonj hek kep

had lumayan kan?
Bah Jepri:  Hooh, eng pen kenjip berengkep de akonj eng kep agak lumayan. Akonj eng

mimang cempet kateh ceknet henias adeh mende ilei senalo kijoi krusus-krusus
kateh bidang adeh.

Wak Sara:  Eng kagom ru akonj hek Bah Jepri. Neng ku pajeh, mong jugak jehuk-jehuk de birel
lasik ya.

Bah Jepri:  Oh... jehuk-jehuk ajeh mimang bibiar cereg dek kijadik tempat betedoh.
Wak Sara:  Oo... Bah Jepri, eng kenjip hek pen bile raknak buleh hek bukak tapak rah adeh

mende hek mong bakat.
Bah Jepri:  Eng mimang becite-cite ha bukak tapak rah adeh. Eng ngharap buleh ngmuj ku

universiti ru kot krusus penetani. Pai loh eng ngkep capei cite-cite bukak tapak
rah adeh.

Wak Sara: Bor cite-cite hek ajeh Bah Jepri. Eh... amek eng kicereg eng. Eng ngcip canuk loh ye.
Hik bebakek ku sekulah henlep.

Bah Jepri:  Cip abor.

Tapak Ceknet

Mong nu banse engrok penguat iaajeh engrok
penguat ku ingar rah birel, benar, had, mentol,
ru agak.

D
un

ia
k

Ce
ri

ta

TaTaMengwal

AUDIO 14
90

1.  Jijoi jenim de biog ku kemil adeh, bahas ma kerjaye de sesuei ha bipileh pigoidoh?

Potensi Dirik

D
un

ia
k

Ce
ri

ta

Jenim 2

Wak Rita kigemar nengneng renancang
menasak ru fesyen. Ilei jugak rajit kicubak
resepi-resepi pai ha bercet ku deg. Jengoi
de naipateh hasel berencet Wak Rita de
sendap. Wak Rita jugak genmar kibantuk
iamek beh koi ru caknak kilek ha bijuwal
ku kampug.

Jenim 1

Bah Agas kiminat mata pelajaran Reka
Bentuk dan Teknologi. Ilei sukak bekenaet
bidang teknikal rah terbor injin kerite ru
motosikal. Selaen ajeh, ilei jugak minat
berajal care-care terbor nealat letrik ku
deg ilei. Ilei jugak senalo kibacak bob-
bob bekenaet pendawaian letrik ru injin
serte mampuk kernal pasti komponen-
komponen de mong kateh nealat letrik.

Jenim 3

Yok Kiran genmar kibelukes. Lenukes ilei
senalo kep penerhati guru-guru ru kekawat.
Malah, Yok Kiran jugak ya jeoi noh kimenang
kateh penetandig de kiserte. Lenukes ilei
jugak na kep bijuwal nu mai de beminat.

Jenim 4

Han Sirna genmar nengneng neindah alam
sekitar. Ilei kigenmar cat lod ru jijoi rentas
serak ru kekawat. Wak Sirna jugak kikernal
muh ru benize tenumboh de mong kateh serag.

kenukoh
91

potensi sainsunit

16

1. Ui kenaji bekenaet tokoh ku kemil.
2. Begeiharok ha pupok budaye sains kateh kenalag mureb?

1.4.2
2.1.4

D
un

ia
k

Ce
ri

ta

Angkasawan Negare

Datuk Dr. Sheikh Muszaphar Shukor
Al Masrie bin Sheikh Mustapha

Mejar Dr. Faiz bin Khaleed

Cerngai ru Belwal
92

D
un

ia
k

Ce
ri

ta

Tenage Nuklear sebegei Sumber Tenage: Mapaat atao Mudarat?

Tenage nuklear berupe ruang de buleh biteroke ya kerajaan ha genunak pigoidoh. Tenage nuklear
kijane lektrik ju pruses penebelah nuklear kateh rektor de kihasel tenage haba. Haba kitukar teu ru
mentok wap ru kisalor nu turben ha kijane letrik. Tenage nuklear berupe nunanek sumber tenage
penjane lektrik de buleh kihasel kuase de entoi kateh jumlah bahan os de macot. Hal adeh mende
proses penebelah berantei kateh rektor belakuk secare teneros kateh jangke mase de leu ru iperentoi
jumlah tenage de entoi. Tenage nuklear jugak buleh bikategori sebegei tenage hijau mende kiterlas
jumlah gas Rumah Hijau de gek secereg beoperasi. Selaen ajeh, bahneh stesen jana kuase nuklear
tok kiperlu was de luas bebanding stesen janekuase solar atao pinui. Jenim adeh kiog lenebeh ku
tenage nuklear sebegei tenage alternatip de bepotensi ha bilaksane ku Malaysia.

Penejane tenage nuklear kigunak uranium de bipekayak ha kibuleh pruses penebelah nukleus
kateh teras reaktor belakuk. Uranium berupe bahan radioaktip de mong keneaktip lasik ru mong
jangke hayat de beril cereg. Uranium kipancar seninar de buleh kiog dil senehat lei ku perinkat sel
ru nukleus sengoi. Penededah ju seninar buleh kikayat lenukak sel ru mutasi genetik. Kateh aspek
senelamat ru kenawal nej, bikayat isipat de bahaye, sumber adeh buleh kijadik senasar eksploitasi
atao penesalahgunak ya pehak de tok betanggongjawab. Tenamah nej, amen belakuk kemalangan
de kiterlas bahan radioaktip nu alam sekitar an kikayat dil de tok bibayang.

MenaCak
93
2.1.4
1.2.3

D
un

ia
k

Ce
ri

ta

Risiko senelamat nuklear enyuk isu utame de kijadik kerlag tehadap penelaksane progrem
tenage nuklear ku negare adeh. Mong nar kekangan utame de hodloh biselesei peksendok penejane
nuklear iaajeh kenampug ekonomi ru penerlu sumber sengoi. Kos bahneh stesen janekuase lektrik
nuklear kicak belanjak de birel entoi bebanding stesen jana kuase de kilek. Bitamah nej teknuloji
penejane ru senelamat nuklear de gu rumet. Penetimbang kos enyuk taleh bahneh ru penejane
tenage tapik jugak kos senelamat, renawat sise ru kos nyahtauliah. Rimdij penetimbang kos adeh
an kiog dil ku tarip lektrik de bakal bikernak ku penggunak. Malaysia jugak hodloh kisedie
jumlah tenage kerjak ru tenage pakar de cukop ha penelaksane progrem tenage nuklear. Tenage
kerjak maher bihod ha operasi bahneh ru penejane tenage nuklear de cekap. Hamaka, pakar bihod
kipantau operasi ajeh dek senalo kateh keadaan selamat ru bejagak-jagak. Sumber sengoi adeh
bihod semase bemulak operasi lei telas jangke hayat stesen janakuase biperdij.

Jijoi jenim semase ru penekembang progrem tenage nuklear nasional de bimulak ju 2009.
Malaysia kigei ku nong de betol ha senasar penelaksane tenage nuklear pigohdoh. Kerajaan
Malaysia beusahe kitamah sumber tenage maher ru pakar kateh bidang nuklear ru penejane lektrik.
Penegantung Malaysia ku sumber posil hodloh bipergek ha pasti penekekal tenage pigoidoh.
Mongloh biharap bahawe usahe sektor penejane lektrik ku Malaysia kiog penulang de positip ha
kijamen lenangsung benekal sumber tenage.

1. Bacak nepetek nu kemil ru beh peta i-Think bekenaet tenage nuklear.
2. Jijoi peniker engkek, uranium buleh bikep ju belok?

uranium
94

D
un

ia
k

Ce
ri

ta

3.2.3
5.5.4

Teu Terawat

Teu berupe nanek penerlu penteng ku sengoi. Salah nanek pekare de buleh kigugat senejahtere
sinui nuranis sengoi mongloh walah teu terawat atao cenatu teu. Teu terawat hodloh kijoi gares
penandu ketat de bitetap peksendok biageh ku penggunak. Namun hunen, benekal teu berseh gu
gek bikayat bebegei paktor.

Teu terawat bibekal ju loji renawat teu jijoi kaedah renawat pisikal
koagulasi-flokulasi atao renawat genunak membran.

Teu berey biog dos kimia alum renujok partikel terapai tetarik ju samak
kilek ru bekumpol mementok genumpal besais entoi ru nyeh.

Flok adeh kimendap ku kateh tangki pemendapan ru tew bebas ju
genumpal kihol ju tangki joi pruses disenfeksi genunak klorin.

Klorin bepungsi sebegei agen penyahaktip hamper rimdij mikro
organisma termuj bakteria patogon de buleh kianj mudarat ku sengoi.

Benekal teu berseh ku penggunak.

1. Bincang kateh gu ru ui nanek peta i-Think ibernor teu renawat.
2. Tules nanek kenarang bekenaet penebincang gu.

Menules
95

D
un

ia
k

Ce
ri

ta

1. Cerngai sajak ku kemil adeh ru bincang
kateh gu care ha jagak alam kerileng.

2. Og iceti nekate de bibelak.

4.5.4
5.1.1

Kemandirian Alam

Kilang gu jeoi begei betei
sulpur dioksida, nitrogen lasik ku rahuk
bom de kipoj mase
kijer nyahneh beasid
kigugat alam indah adeh.

Cukop… celikloh akal
petahan flora ru fauna
belaar bumik nuimbang ekologi
adeh rimdij mengkah hik gei
hiwares nu mai pigoidoh.

Duniak adeh nanek peninyap
amanah Nyenang agok napi
hiperjoiloh kateh ipaksi
belaarloh rimdij selak alam
kosmologi alam kiolah duniak.

Nanek demi nanek beselak flora
unggas ru las naitibak hirup iceet
enai begei kenak tenarek magnet
ngoi, kaler jadik pemikat
ipenyudah, penebungak kijadik
kipersui divisi magnoliophyta
alam kerileng jadik ibernor.

Kemandirian spesis beteneros
yos jenerasi pai ru matjis pen besinar
interaksi organisma lekat ujud
potosintesis englag pruses alam
kibekal oksigen  ku duniak
tujuh petalak rahuk lapes
kiperneng kenuasak pecipte alam.

Hunen… eng sui kateh karbon dioksida
konflik ha tawan sengoh
iseteros lekat eng saksi
alam semule jadik mulak nyep iseri
biceroboh paksak tok kep kerlag
ozon gu nipis kijadik-jadik.

seni engrok

AUDIO 15
96

1. Engrok napi bigunak ha napi nu nunanek pekare.
2. Engrok napi buleh bicerlah nu nar iaajeh:

D
un

ia
k

Ce
ri

ta

1.  Beh ayat gramatis gunak engrok napi jijoi jenim de biog ru bentang kateh kelas.

5.1.2
1.6.3

Engrok Napi

Jenim

Perubatan

Penedidek

Farmasi

Planetarium Negara

Makmal Sains

Sains Komputer

Lenancong nu pusat
Sains

Bob Sains

Klinik binatag

Nyaknik

Bil.

1

2

3

4

5

6

7

8

9

10

Ayat Nyiknyuk

Azelan: Bor huper dokter... Eng tibak mende eng ngkenjip tok
sehat… ya nar jis ngpehod.

Dokter:  Bor huper… poj nok yer eng periksa. Oh, hek tok
nyaknyik ma-ma. Hek tok tibak sekulah jis adeh?

TaTaMengwal

Nyiknyuk  Ha napi prasa ru prasa sendi muh
Tok  Ha napi prasa kerjak ru prasa adjektip
97

gaye sinui sehatunit

17

D
un

ia
k

Ce
ri

ta

1. Bincang ma dil niknej de hik kep amen hikot caknak secare belebeh rah gambar ku kemil.
2. Og cenadag engkek, banse caknak de seimbang?

1.5.1
3.2.4

Tabiat Caknak

Cerngai ru Belwal
98

D
un

ia
k

Ce
ri

ta

2.2.2
3.4.2

1. Bacak ru paham risalah ku kemil adeh secare entoi ru jelos.
2. Bincang kateh gu care-care kilek ha menangani stres?

Menangani Stres

Stres ialoh nanek reaksi de tok spesipik
ya tuboh berog nulumom ku kemil
tenekan de kiterimak. Stres senalo
kiganggu sinui nuranis nulumom.
Mentok stres bebize-bize jijoi sengoi de
kialami.

Tandak-tandak stres:

1. Reaksi kenjip
Kenjip deras harakrok, sedeh ru genmar
gei halei mongloh tandak stres. Keadaan
adeh kibeh emosi hik beubah-ubah ru
kenjip tok stabel. Selaen ajeh hik buleh
bekelakuk agresip.

2. Terik haui penutos
Keadaan adeh kijadik amen hik kep
genanggu pai. Serangik  tok tenang ru
keliru de terik kaha ui penutos.

3.  Nyaknik pizikal
Amen hik telalu jeoi hik serangik ha
masalah, hik nyep selere caknak ru
terik ha bukbet. Hal adeh buleh hik
kep nyaknik rah pehod kui, gastrik ru
kekilek. Hik jugak begei selei ru sugul.

4. Peneubah kelakuk
Hik an beubah kelakuk rah murong,
sedeh ru mongkala hik jadik harakrok
mai ru nyep sabar. Hik jugak genmar
perdeh kerjak.

Strategi Menangani Stres

1. Cenempet peneurus lilei
Hik hodloh ui penerancang lilei de
sistematik dek tok kep sebarang masalah
de buleh hik stres.

2. Cenempet ui penutos
Amen hik kep masalah hik hodloh kot
tenindak de betol. Hik hodloh ui kenaji ru
selesei masalah ajeh tok hijoi emosi.

3. Henubog de bor
Jalen henubog bor ru masarakat kerileng
ha jamin sinui de lebeh harmoni.

4. Cenergas pizikal
Hik hodloh amal caknak seimbang,
besenam senalo ru kep beparik de cukop
ha kep cenergas pizikal de optimum.

5. Menilei nej ceknap sinui
Hik hodloh nilei nej ceknap ru palsapah
sinui hik. Amen hik cap nu agame ru nilei
moral buleh kibantuk hik kaji kelakuk
positip ru negatip de mong kateh lilei.

MenaCak
99

D
un

ia
k

Ce
ri

ta

3.5.4
5.5.5

1.  Jijoi maklumat ku kemil bincang kateh gu bekenaet ektiviti de biui ha kekal sehat.
2. Beh neulas jijoi isik de bibincang.

Neutame Senihat

Sumber: Kementerian Kesihatan Malaysia

2 LEI 3 NOH NUMINGGU
l neregang l tekan tubi

l kus tubi

NUJAP JIS
l huj rengkal
l siap deg

l cip jug nu was deg
l beselai

3 LEI 5 NOH
NUMINGGU

l cip deras l jerjar
l bemeskar l liloi
l senamrobik
l man futsal
l sepak takraw

l tenis
l badminten
l bula jareng

PERGEK EKTIVITI TOK
EKTIP
l neng tivi

l gunak komputer  l  gigei leu

Menules
100

D
un

ia
k

Ce
ri

ta

1. Ulas lirek laguk ku kemil ru gunak ayat lilei.
2. Bincang kateh gu, ektiviti-ektiviti bepaedah de buleh

mai litau menaleh naibeh ha isik mase lapang.

4.1.4
3.3.4

seni engrok

Enai de Rebah

AUDIO 16

bikelater iceti binye

Nengloh kerileng hik
Betape saban jis pasti mong taleh
Henarap serte bungak bangsak de rebah

Tok memadai sekadar keneluh
Apatah nej kenenyeb serte bikelater
De yok ru de rebah ajeh
Mongloh kenon watan hek

Peruntok gek  mase emas hek
Mende enai  perlu hek
Rikroj enai ku imol nong
Beiloh samak hiog benimbeng

Tok daye kawal dirik
Lantaran telaluk joi engrok sengik
Enai begei nyep
Pedoman ku masa nungar.

* ulang rangkap 3

(Adaptasi lirik ru laguk ju
“Mereka yang Rebah”)
101

D
un

ia
k

Ce
ri

ta

1. Senarei nej engrok peninyap gunak peta pokok.
2. Kernal pasti engrok peninyap kateh jadual ku kemil.
     Beh bebegei banse ayat gunak engrok peninyap.

5.1.3
3.1.3

cot iceti kot
kedu iceti beku

Engrok Peninyap

Zat Caknak

Penementok retina ha
penelihat de normal.
Kigalak penetumboh,
penebiak ru keimunan.

Komponen hormon
tiroid iaajeh hormon
penetumboh.

Komponen hemoglobin
ru enzim ha pruses
peneangkut oksigen

Komponen jaag ru
lemunj. Ha penebeku
bihip, ha pungsi kelop
ru sarap.

Kalsium

Zat besi

Iodin

Vitamin A Sabur kelem,
masalah mat,
penetumboh
tebantot.

Goiter (kelenjar)
tiroid ku tangen
kias.

Anemia, pungsi
kognitip tejejas

Riketsia (jaag tok
tementok bor),
osteoporosis, bihip
lingah kedu. Tegar
otot.

Pungsi sarap tejejas,
pehod otot, nyaknik
batu karang.

Selei, pehod sendi,
kitar bihip dij lebeh
deras.

Kur, ulser empag,
kakke

kakke, anoreksia,
pehod kui, sog gugor.

Dil hik cot lebehDil gekZat caknak Pungsi

Sumber: Kementerian Kesihatan Malaysia

TaTaMengwal
102

D
un

ia
k

Ce
ri

ta

Nyaknik de Menemudarat

1. Gunak renujok tenamah, kek maklumat banse-banse
nyaknik ku kemil secare lebeh teperinci.

kenukoh

nyaknik de bekenaet ru tabiat caknak

Obesiti Diabetes melitus Hipertensi Nyaknyik jantung
koronori
103

D
un

ia
k

Ce
ri

ta

sukan

1.5.4
3.4.3

unit

18

Sukan Lasak

1. Jijoi penenyate ku kemil, og peniker engkek samak mong besetuju atao tok besetuju ru
penenyate ajeh. Lapor hasel penebincang kateh kelas.

2. Jijoi penandang engkek, ma ipaedah mai nyenyam hunen naiserte ektiviti sukan lasak?

Cerngai ru Belwal

Ektiviti sukan lasak rah huj lod, bekayak, bemeskar ru menman papat luncur jeoi bianjur ya
pelbegei pehak ru isenambut had bor. Hamaka, ektiviti adeh perlu bipeluas ku peringkat sekulah ha
biperyos individu de mong kenetahan dirik ru berani nu cenabar. Pehak kerajaan wajar kipekenal
sukan lasak adeh ku perinkat sekulah.
104

D
un

ia
k

Ce
ri

ta

2.2.4
1.3.4

Sukan Paralimpik

Putrajaya - Jenaye nik numom atlet paralimpik negare nairaih pingat emas ku sukan paralimpik
Rio De Janerio bejaye kijulang muh Malaysia kateh peryos atlet urag kurang upaya (OKU) de
beprestasi lasik. Jijoi ketue kontinjen Malaysia, Dr. Ang Kean Koo, kiaku jenaye atlet paralimpik
negare nyiknyuk taleh kiog inspirasi nu kawat-kawat lienai, malah nu atlet normal ru rakyat negare
adeh. “Secare peribadi sebegei ketue kontinjen, eng had ngbanggak ru kerakmik nu penecapei ku
Rio teutame penasok olahraga,” kiurok.

Dr. Ang Kean Koo jugak kiurok, prestasi atlet bemeskar, pelayaran ru ping pong jugak kiog
banggak lebeh ju henarap ilei. Bitanyak begeiharok ru acare-acare kilek, Dr. Ang kiurok, “Acare
kilek rah ankat nyeh, liloi, memanah ru tenis bekrusi roda, pehak hik an gandak usehe kateh
lenateh dek lienai kep naicatat penutos lebeh bor ku temasya paralimpik pigoidoh.

Dr. Ang Kean Koo jugak kiurok sengik banggak ru penecapei atlet Mohamad Ridzuan
Mohamad Puzi de kisumbang pingat emas petame Malaysia kateh acare 100M keral. Telas ajeh,
pemenang pingat emas kedua, Muhammad Ziyad Zulkefli kicipte rekod duniak kateh acare lontar
peluru. Senumbang pingat emas ketiga Malaysia ya Abdul Latif Ramly ru kiceeh rekod duniak
kateh acare lumpat nyak.

Penecapei atlet paralimpik adeh kibukti cenabar pizikal nyiknyuk kikerlag naipamer benuleh
dirik naicatat jenaye kateh bidang masig-masig.

Sukan paralimpik ialoh nanek temasya sukan
antarabangsak terulung de kilibat atlet-atlet
de mong pelbegei kenurang upayak pizikal
atau mental rah lumpuh, tunghud, butak,
masalah pembelajaran ru palsi serebral.

1. Bacak berite ku kemil adeh.
2. Berkep maklumat tenambah ha sukan paralimpik

ju Internet atao peper ru beh sajak penehergak
ku atlet sukan paralimpik.

MenaCak
105

D
un

ia
k

Ce
ri

ta

3.5.3
1.2.3

Jurulatih Sukan Mai Hik de Bejaye

Tok jengoi mai hik de telibat kateh bidang sukan, lebeh-lebeh
nej sebegei jurulateh sukan. J. Murni bin Mohamad berupe
numom jurulateh sukan kayak kebangsaan mai hik de bejaye.

J. Murni kiyos ku 30 Mac 1975. Iapak ru iamek berupe
mai Semelai. Ilei beasal ju Kampung Bukit Rok, Bera, Pahang.
Iapak ru iamek bekerjak kampug ru iapak berupe numom Tok
Batin. J. Murni kikep pendidikan imulak ku Sekolah Rendah
Kebangsaan Bukit Rok. Telas ajeh, ilei kicerot iberajal nu
Sekolah Menengah Kebangsaan Mengkarak, Pahang lei
teningkat limak. Ilei kibejaye kilanjot ipelajaran ku Institut

1.  Jijoi maklumat ku kemil, beh penenyate bahawe
mai hik jugak buleh bejaye kateh bidang sukan.

2.  Secare bergu, besual-jawab secare beradat
begeiharok engkek buleh bejaye rah J. Murni?

Teknologi Mara (ITM) kateh bidang Diploma Pengajian Perniagaan. Telas ajeh, kicerot ipelajaran
ku Universiti Malaya kateh bidang Ijazah Sains Sukan.

Ilei mong jeoi pengalaman bekerjak telas dij berajal rah pernah bekerjak sebegei Pengurus
Eksekutif Koperasi Kijang Emas Pahang Berhad (Tahut 2004 lei 2006), pernah kijawat jenawat
jurulateh sukan kayak negeri Pahang ru hunen ilei behidmat sebegei jurulateh sukan kayak
kebangsaan. Cenengreg kikerjak sebegei jurulateh sukan
kayak, ilei jeoi terimak anugerah jurulateh rah Sijil
Kejurulatihan Lanjutan Tahap II ku kerop International
Canoe Federation (ICF) ru Sijil Kejurulatihan Tahap III
ku kerop Majlis Sukan Malaysia. Kerjak ilei sebegei
jurulateh ya kikep et nu luar negare rah Indonesia,
Singapura, Korea ru kilek-kilek nej.

Henarap ilei semoga belia masarakat hik teros aktip
kateh bidang sukan mende ektiviti adeh kiog manpaat
ha senihat berog hik. Selaen ajeh, ektiviti-ektiviti sukan
kep perwer belie-belie mai hik tejebak kateh ektiviti
gejale sosial.

Ilei jugak kiseru nu belia-belia mai hik de serius
ha telibat kateh bidang sukan dek berajal besunggoh-
sunggoh kateh bidang adeh ru berajalloh ru sengoi de
pakar. Lemu pendidikan de lasik kateh nanek bidang de
bicebor amatloh perlu amen hod bejaye.

Menules
106

D
un

ia
k

Ce
ri

ta

Pantut Paedah Besukan

4.4.2
5.1.1

1. Lapas pantut ku kemil adeh.
2. Secare bergu, og iceti nujap rangkap pantut.
3. Og iceti nekate de terek bekaler belak.

Cip beintei ku Kuala Kemal,
 agok bejeramoh ru Sang Mergas;
jenadik sukan nanek neamal,
 berog cergas kelop cerdas.

Ceryak damar ku lod Tahan,
 sumber berengkep kisarak peringak;
agokloh hik segat besukan,
 dek senihat senalo bijagak.

Selei bekerakjak hik beparik,
 sambel nengneng hik petie;
besukan kimentok disiplen dirik,
 pasti sinui hik senalo cerie.

Bah Ludi kigenmar bepeoh,
 ha kijual ku pekan Selase;
besukan senalo agok himeoh,
 neamal mulie sinui selese.

Pelek manggis ceet loh jugak,
 ceet nej mempelam madu;
gigih beriadah ru peringak,
 wargak sehat negare maju.

Moyang Atih cip nu pekan,
 kaha belik memerip gamber;
jagak senihat ru besukan,
 pasti nyaknyik kep biperwer.

seni engrok

AUDIO 17

Bejeramoh iceti teserempak
107

D
un

ia
k

Ce
ri

ta

Engrok Penegas

5.1.3
3.1.3

1. Kernal pasti engrok penegas ku kemil.
2.  Beh ayat gunak engrok penegas de engkek kep.

1. Hik agokloh selei ha besukan mende ektiviti adeh bor ha senihat hik.

2. Sebegei apak ru amek, ubai jugak patotloh baigalak kekenon dek besukan.

3. J. Murni mimang numom jurulatih sukan kayak de bejaye kateh masarakat hik.

4. Ma pen de terjadik, Wak Ida tetap ru penutos ha bejaya kateh bidang sukan.

5. Eng tok bipileh sebegei pemain bula sipak sekulah tapik eng an ngcubak nej tahut nungar.

6. Pernah kah hek telibat kateh penetandig sukan badminton ajeh?

7. Prestasi atlet paralimpik mimang kijulang muh Malaysia ku mat duniak.

8. Bah Adi an kigandak iusehe agar kikep penutos de lebeh bor nej ku temasya sukan sekulah.

9. Hik sebegei rakyat Malaysia hodloh hipemaju bidang sukan ku negare hik.

10. Bah Tim tok pernah pen kirasak keciwe alau memerip katik gagal tepileh kateh sukan
olahraga.

Engrok penegas jugak bisebot sebegei
partikel ialoh nekate de kiog penetekan ku
bahgian-bahgian tetentuk ku kateh ayat.
Icuntoh rah kah, loh, jugak, pen, nej ru mimang

TaTaMengwal
108

D
un

ia
k

Ce
ri

ta

1.  Jijoi maklumat ku kemil adeh, og peniker engkek
samak mong hod terimak atao tolak peniker mai
kilek ku kemil ru og nealas de rasionel.

Eng tok ngminat kateh bidang sukan. Eng lebeh
nggemar bacak bob ha tamah lemu penanei. Eng
ngkenjip besukan hik pej mase taleh, hik an selei

ru mase hik hiperdij ha pekare tok bepaedah.
Lebeh bor hi berajal ha berkep keputusan
peperiksaan de cemerlang ha pigoidoh.

Eng ngkenjip

kenukoh
109

D
un

ia
k

Ce
ri

ta

1. Cerngai audio nepetek ku kemil.
2.  Menacak nanek gertak lemu. Og peniker engkek begeiharok ha pupok

budaye menacak kateh kenalog jenerasi pai.

tokohunit

19

1.1.1
3.4.1

Mahat a/l China berupe Orang Asli suku Semai. Kateh duniak
penetules kretip ilei kigunak muh pena Akiya. Akiya kiyos ku
2 Januari 1953 ku Kampung Orang Asli Cangkat Kereta, Ulu
Bernam, Hilir Perak.

Akiya Kenon sulong ju lapan beradik. Ilei kikep
penedidek ku tahun 1963 ku Sekolah Rendah Kebangsaan
Cangkat Kereta, Ulu Bernam ju tahut 1 lei 5. Tahut 1968,
kiperdej tahut 6 ku sekolah rendah ku Tapah. Penesekulah
teningkat 1 lei teningkat 5 kiteros nu SMK Hamid Khan,
Tapah, Perak. Ilei kiperneng minat kateh bidang sastera
mende subjek ajeh mengasyik. Berajal subjek sastera kep jeoi
nilei-nilei murni de bor.

Akiya kigemar bebacak bebegei buku sastera begei novel,

Tinte Penules

cerpen ru sajak ju pengarang tesohor ru karya picisan sebegei hobi mase senggang. Pengarang de
kijadik idola Akiya ialoh Pramoedya Anantatoer. Selaen ajeh, ilei kipeder sastera nanek wadah
penejuang kaom. Karya-karya pengarang de tesohor kimentok jati dirik numom ru kimaju  ibangsak.
Antare karya sastera kreatip de kitules ya Akiya begei Tuntut (2001), Perang Sangkil (2007),
Perjuangan Warisan Orang Asli, Suara daripada Dalam (2009), Hamba (2013), Orang Kecil (2014)
ru Pos Terakhir (2016).

“Engrok cerdig panei, ku blok mong heknod ku pajeh mong nong. Eng menules ha peneajar
generasi pigoidoh.” Ilei samak kenenjip ru engrok Pramoedya Anantatoer, sengoi de panei nu lasik
rahuk tapik amen tok menules, ilei an  kinyep ju masarakat ru sejarah.

Cerngai ru Belwal

mengasyik iceti kihiber

AUDIO 18
110

D
un

ia
k

Ce
ri

ta

Penecapei Orang Asli de luar biasak adeh hodloh bijadik
cuntoh kateh kenalag masarakat mende kiperneng penecapei
de bor. Individu de ajeh ialoh Ir. Mahat a/l Mat Dong.  Jenawat
de kisandang ya ilei sebegei ketua Penolong Pengarah
Bahagian Pengairan dan Saliran Pertanian, Kementerian
Pertanian dan Industri Asas Tani Malaysia. Tok calang-
calang individu de buleh kicap jenawat ajeh mende nenumom
ajeh hodloh bekarisma ru bekaliber.

Seleneu penehidmat ilei na kiterimak memerib
anugerah de kijadik motivasi kateh sinui. Ilei na biiktirap
sebegei Jurutera Profesional atao reningkas Ir. ju Lembaga
Jurutera Malaysia ku April 2010. Anugerah kilek de turut
kikep ya ilei ialoh Ikon Orang Asli Peringkat Kebangsaan
2009 ju Jabatan Hal Ehwal Orang Asli (JHEOA). Ku tahut
de samak ilei turut bianugerah ru Anugerah Perkhidmatan

Ya: Bah Tip a/l Bah Orak

Ir. Mahat Mat Dong:  Lemu Kiubah Sinui

Cemerlang ya Jabatan Pengairan dan Saliran Negeri Pahang.
Ir Mahat ialoh Orang Asli suku kaom Jakun ju Kampung Bukit Bangkong, Kuantan. Tekad

ha begelar jurutera ya bisemei ju bangku sekulah nej. Ilei kikep penedidek ku Sekolah Kebangsaan
Permatang Keledang ru kicerot pelajaran nu Sekolah Menengah Kebangsaan Tengku Abdullah
Pekan, Pahang.

MenaCak
111

D
un

ia
k

Ce
ri

ta

2.2.1
3.4.4

Ikenenjip bekerjak tok tekirak jeoi
peksendok behidmat ru perkhidmatan awam.
Semase ilei kiui Sijil Kejuteraan Mekanikal,
ilei sempat kijoi lenateh industri ku sarikat
kerite luar negare cenawang Kuantan. Telas
kiperdij pengajian kateh bidang diploma nej,
ilei bekerjak sebegei jurutera ku memerib
sarikat ku Melaka ru Johor.

Kateh senibok kerjak nunyenis, Ir.
Mahat maseh mampuk ru gigih kiluang
mase kateh progrem-progrem penedidek de
biui ya pehak sekulah ataopen Badan Bukan
Kerajaan (NGO). Kipeder ilei nej, mureb
Orang Asli buleh bejaye amen bibimbing ru
biog motivasi. Ilei jugak jeoi kiperlei bengsat
ru engrok renangsang kateh ceramah ru
hidmat masarakat. Pehak Jabatan Kemajuan
Orang Asli (JAKOA) jugak ektip naijempot
ilei kateh progrem penedidek begei
progrem motivasi ru senedar apak amek ru
progrem pembangunan modal insan. Segale
senumbang ru hidmat bakti de ilei kiog ru
salor lei adeh kijadik inspirasi ru teladan ku
masarakat.

1. Bacak kincang nepetek ku kemil adeh.
2. Cerlah maklumat jenaye Ir. Mahat ku kemil adeh kateh mentok peta i-Think de sesuei.

Ilei kibanggak iperingak ru
kicatat keputusan de cemerlang kateh
Sijil Pelajaran Malaysia  (SPM) tahut
1994. Telas ajeh, ku Jun 1995 ilei
na kiteros peneberajal nu Politeknik
Kota Baharu kateh bidang Kejuteraan
Mekanikal. Kecemerlangan ilei kiteros
ru kicerot ku perinkat diploma kateh
bidang de samak ju Januari 1998 lei
Disember 1998. Ilei tok kibehenti ku
pajeh ru kiteros pengajian nu perinkat
ijazah nej.
112

D
un

ia
k

Ce
ri

ta

1.  Hurei maklumat ku kemil jijoi renujok tenamah. Telas ajeh bentang kateh kelas.
2.  Beh nanek kenarag icenreg 150 lei 180 nekate.

3.2.1
5.3.4

Jenaye kateh Peneniagak

latar kenog

banse
peneniage

Lee thiam Wah

peribahase
de sesuei ku Lee

Thiam Wah

penekembang
peneniagak

nilei de
mong ku Lee
Thiam Wah

Menules

Encik Lee Thiam Wah,
Pengasas ru Pengarah Urusan

99 Speedmart
113

D
un

ia
k

Ce
ri

ta

4.5.4
2.4.3

1.  Jijoi cerpen ku kemil beh nanek lenakon.
2.  Senarei lima ayat motivasi kateh penedidek renujok maklumat tenambah.
3.  Beh nanek kenarag betajuk “Usahe rengkal jenaye” ru permuj ayat motivasi de kikep.
 Cereg kenarag hodloh 180 nekate.

Langkah  Eng

“Bor huper tuan, eng Bah Razi ju
Berita Semai ha temu ramah tuan” eng
ngkernal dirik sambil eng hulur teg
ha besalam penekenal. “Bor huper...
eng ha ucap abor haknuk mende pitak
engkek pileh eng sebegei tokoh alau
pen eng kenjip tok layak” Encik Johari kirendah idirik. “Tuan mimang layak mende senumbang
tuan kateh masarakat jeoi teutame kateh penedidek ru sosiel mai sengoi. Buleh hik mulak temu
ramah tuan?” Eng mulak langkah ha berkep maklumat.

“Senual petame eng, buleh tuan cerite latar kenok tuan?” Eng besedie ha catat ru ngpersui
alat perakam. “Muh eng Johari bin Alwi. Eng ngyos  13 Mac 1978, ku Pengkalan Hulu, Perak tapik
eng beraknak ku Bidor, Perak telas arwah apak eng bitukar tempat kerjak. Kemoj apak eng imuh
Encik Alwi bin Fuman numom anggote PGA ru amek eng Puan Juriah binti Karim numom suri
deg sepenuh mase” Encik Johari kimulak sesi temu ramah.

“Begeiharok jaman biperaknak ku Bidor ru duniak penedidek tuan?” senual nunar ju eng.
“Eng besekulah ku Sekolah Kebangsaan Toh Dewa Sakti ru telas ajeh eng cerot berajal nu Sekolah
Menengah Hamid Khan. Ku sekulah menengah sinui eng beubah mende benares pentadbir naiog
penecayak ha cap tugas sebegei  ketua mureb semase teningkat 5. Ju ajeh eng bemotivasi ha berkep
penutus de bor kateh peperiksaan Sijil Pelajaran Malaysia (SPM). Telas SPM eng kot diploma ku
UiTM ku Perlis ru ijazah ku UiTM Shah Alam. Eng jugak ngpileh bidang penedidek sebegei nong
nungar ru ngsemanj moj Institut Bahasa Antarabangsa kateh Bahasa Inggeris” jelas Encik Johari
sambel kisurong nanek kertas ha maklumat penedidek ilei. “Peksendok eng cap jenawat pengarah
adeh, eng na ngjadik cikgu ha memerip tahut ru eng jadik pegawai de urus Bahasa Semai ku
perinkat Kementerian Pendidikan Malaysia. Bile JAKOA mong kenusong jenawat eng ngsemanj.
Permohonan eng biterimak. Ju ajeh eng bejanyik ha teros bebakti ku mai sengoi sebor mungkin”
Encik Johari kecerot nej ibelwal.

“Ma engrok penyudah tuan peksendok eng ha jug dirik” eng tanyak nej. “Penedidek taleh
buleh kiubah sinui. Eng harap hik mai sengoi senalo beusahe mende kerajaan ya kiog rimdij
benantuk” jelas Encik Johari nej. Temu ramah adeh patik tapik padat ru maklumat mende rimdij
penerinci bisedie ya Encik Johari kateh teks. “Abor haknuk tuan mende luang mase ha eng,” eng
hulur teg. “Samak-samak” kibalas ilei. Mase eng hol pejabat Encik Johari mong limak sengoi
naipoj ku ruang piknoj ha terbuk Encik Johari.

seni engrok

AUDIO 19
114

D
un

ia
k

Ce
ri

ta

1. Gunak nekate sesuei ha lenkap ayat ku kemil.
2. Ui 10 ayat de gramatis de mong engrok ernor.

5.3.1
3.1.3

1.  Engrok ernor bigunak ha timul nunanek tenindak balas tehadap
 ernor, nearah lenarang, senile ru semanj.
2.  Cuntuh engrok ernor harap, get/agok,  jempot/sile, semanj ru tulug

1.  “  lenkap borang pemohonan ajeh ru benutir peribadi,” engrok kerani ajeh.

2. “  gei keradik taleh. Bantuk enai kateh bidang penedidek” peder
       Encik Mahat ku mahasiwa.

3.  “  cak koi ajeh kawat-kawat, jis adeh eng ngbelanjak” engrok Wak Ayuni.

4.  “  rimdij calon PT3 bacak soalan ru semiyak” engrok Ketua Pengawas.

5.  “  berseh kelas engkek hunen” nearah Cikgu Haris kiog.

6.  “  apak amek gei ku was de bisedie” peneumom pengacara majeles.

7.  “  cemar peniker engkek ru benacak de tok bepaedah” penceramah
kikungsi tip.

9.   hek mong lenapang masa tulug joi eng nu bandar Ipoh.

10.   kemas kini bob akaun bank mende bihapermuj biasiswa.

Engrok Ernor

TaTaMengwal
115

D
un

ia
k

Ce
ri

ta

ekonomi nutempatunit

20

1. Jijoi maklumat ku kemil, ma penenteng ekopenelancong
ku negare hik?

2. Nyate enui kerajaan ha maju ekopenelancong?

1.4.3
3.4.1

Ekopenelancong

kipelihare flora ru fauna

tenarek pelancong

sebegei peneselidek

enui iceti usehe-usehe

Cerngai ru Belwal
116

D
un

ia
k

Ce
ri

ta

Teroke Peneniage Cep Jawir

Peneternak cep jawir ha berkep iensop berupe nanek industri de gu penteng. Ru hergak kicecah
RM4,000.00 sekilogram, industri adeh kijane berengkep RM1.5 bilion nutahut ku Malaysia. Ensop
cep jawir kikep heknot de lasik ku China mende sup ensop cep ajeh bijadik pengukur nu status
nuurag individu. Malaysia berupe negare pengeluar ketige terentoi ku duniak telas Indonesia ru
Thailand ru purate lebeh 12 tan ensop cep bihasel nugecek.

Peneternak cep layang-layang gepgep atao cep jawir adeh buleh biui mende cep adeh senang
naijejeg nu was-was bandar ru naigei ku bangunan-bangunan gesuk manah de serupe begei gepgep
was habitat iasal. Hamaka, peternak cep an kiui bangunan manah de mong ciri samak gepgep
gesuk atao kiubahsuei bangunan manah kijadik was ensop cep adeh.

Kateh penesekitar secare semula jadik, cep jawir kibeh iensop sebegei habitat penebiak ha
jenerasi pigoidoh tetapik tok rimdij ensop cep mong perenglai. Ensop  cep sebegei was penebiak
ha cep jawir nyenyam ru kibeh ju renembes iteu lehik.

Ensop cep buleh bikategori nu nar gu utame, nanek de bibeh ya cep jawir de kigei ku gepgep
ru de kilek kibeh ku deg cep. Mai de pai enai panei ha cep jawir sereng naui neanggap salah ha
cep jawir de kigei ku deg mongloh banse bibelak manakala de kigei ku gepgep mongloh banse ces.
Ku hakikat, cep jawir naigei ku habitat semula jadik, hol pepegelap ha kaknek caknak ru naijuk
kelem. Itenbal berog cep jawir ru isentol 4 sentimeter, icengreg 10 sentimeter, kenyek kiyer 22
sentimeter ru inyaneh 15 gram, mong isentak patik ru rata, ijug patik ru selun. Hamaka,  tok samak
ru cep biasak de naigei ku ti atao ku wayar, mende ilei kigunak empat jaras jug ha kijeljol ku dinig
ceneram atao menegak. Ilei buleh kisui ku kemil paras laot lei 2800 meter. Cep jawir kiperdij 10 lei
11 jam nujis ha kaknek caknak ha ilei ru kijuk nu iensop ku nujap jam kaha og caknak nu ikenon.
Ektiviti kaknek cakna cep jawir secare hekheg ru ilei kicak cek hekheg atao organisma macot ru
kingut teu manik ru teu kulam.

Cep jawir bianggap sebegei kazanah behergak ya peternak cep jawir. Enai sedie penesekitar
sinui de bor ha cep jawir ha pruses penebiak de lebeh bor. Peneusahe cep

jawir an naipoj lei kenon cep jawir buleh kidek iensop peksendok
penetuai. Belok-belok ensop tok buleh bikitar nej. Hamaka, ensop cep

de bikutep ju deg-deg mongloh mesra alam, jijoi bahneh sengoi ru
kualiti mongloh lebeh lasik.

2.1.4
 3.1.5

1. Bacak nepetek ku kemil adeh secare entoi ru peterang nej gunak ayat lilei.
2. Og peneterang secare ringkas ha cep jawir. Beh kateh peta bulatan.

MenaCak

Ensop iceti giknei pehak cep atao sarang
Gepgep iceti gua
Hekheg iceti kiheg suwig
117

D
un

ia
k

Ce
ri

ta

3.1.2
5.5.2

1. Cerot ayat ku kemil ru gunak penanda wacana de sesuei.
2. Tules nej rimdij ayat ku kemil kateh bob tules.

Langkah–langkah Peneternak Kak Keli

Dek sembei ku kateh kulam
ijengoi 3 sentimeter nu 6
sentimeter iteninggik.

Telas ajeh, permuj kompos organik
ku kemil sembei kateh neanggar
penekirak lebeh 500 ikor kenon
kak keli samak ru 1 kilogram
kompos.

Telas permuj teu dek nej kening
gag atao kening bungak teratei
ku kemil teu kitutop ruang kulam
kak keli.

Dek seleneu limak jis dek  pembiakan
plankton ku reis-reis kening gag
atao bungak teratei. Telas limak jis,
permuj kenon kak keli kateh kulam.

Kak keli organik tok payah og
caknak kilek lei timpoh matang
(empat gecek). Teu tenakong tok
payah bisuj had hod tamah amen
gek.

Permuj teu ku kateh kulam
tenakong lei  2 kaki iteninggik.

Menules

Sembei iceti pasir
Gag iceti nubanse tenumboh de mong
iselak behej
118

D
un

ia
k

Ce
ri

ta

4.3.4
1.4.2

Pantut Seni Wenares Teknaj

1. Bacak pantut ku kemil gunak senembot, nada ru intonasi de betol.
2. Hurei unsor bahase de mong kateh pantut.
3. Og kenenjip engkek, care-care hik hod petahan seni teknaj.

seni engrok

AUDIO 20

Ceoi iceti jehuk de bigunak
ha bitod
Jeres iceti nukateh serag

Guru beucap mureb bebares,
 Cerngai bengsat agok menman;
Neunik seni jadik wenares,
 Agok bisip ya peneedar jaman.

Kenon itik kenon angsak,
 Kateh kulam naigei berencip;
Seni teknaj budaye bangsak,
 Hod hik jagak agok hik persip.

Haet nu kerteh teu hires,
 Ham tarok bidek pajeh;
Teknaj tradisi hod biwares,
 Hod biserngik lei jenerasi dojeh.

Bajuk belunggok jengoi saknah,
 Kek ceoi lei nu jeres;
Seni teknaj wesnes mai manah,
 Hod hik petahan jadik pewares.

Bercet canak ente kak kerisi,
 Igensir kicak genulei ikenah;
Seni teknaj usahe tradisi,
 Ya bikenal ju beabad manah.

Menman batak sayet naijerjar,
 Kitades jehuk gesuk kinyui;
Seni teknaj hodloh biajar,
 Agok hiwes had bisebot ku nyinyui.

Amen beh kerjak hihod rasik,
 Semanj restu kenon de taat;
Wenares unik bekualiti lasik,
    Budaye negare jeoi imanpaat.

Nu darat kicip apak Bah Risam,
 Kicet betar jengoi itare;
Seni wenares cenermin adat resam,
 Henalus teknaj teros bipelihare.
119

D
un

ia
k

Ce
ri

ta

1. Bacak nepetek ku kemil ru gares pola ayat dasar.
2. Tules nej dailog ku kemil gunak engrok pindah.

5.1.3
3.3.2

Wartawan:   Bor huper ru mai igah puan?
Puan Wak Casey:   Bor huper, gah bor.
Wartawan:   Buleh Puan og panei gek latar kenok ru latar penedidek puan?
Puan Wak Casey:   Muh eng Wak Casey a/p Bah Salim. Eng beasal ju Kampung Kelubi. Eng

mong empat urag kenon. Eng besekolah lei teningkat enam tapik tok cerot
berajal mende tok kep peluang.

Wartawan:   Gaharok puan kicebori bidang salon sog adeh?
Puan Wak Casey:  Peksendok eng kep kerjak kerani adeh, eng pernah kerjak ku salon sog cerawas

semase cuti sekulah. Mase ajeh eng berajal care ha suj sog, guntig, kaler ru
tergak sog ru kilek-kilek nej. Kenenjip de ngkep adeh kidurong eng ha bukak
kedei salon sog.

Wartawan:  Yama puan pileh ha bukak kedei salon sog ku was kampug tapik nyiknyuk
was bandar?

Puan Wak Casey:   Kayat utame eng bukak was kampug adeh mende eng ha og penehidmat nu
mai hik de tiktok peluang ha et nu kedei salon sog was bandar.

Wartawan:  Ju belok Puan Casey kiberkep modal ha bukak kedei adeh?
Puan Wak Casey:   Peksendok adeh memang eng perhol modal ju jerengkeh daknek lieng de

ngkumpol ju menaleh tapik hunen eng pinyap ju koperasi Sahabat Amanah
Ikhtiar mende ha perentoi ru ha belik arap kedei.

Wartawan:  Ma bengsat Puan Casey nu mai hik de mong cite-cite nai ha bukak kedei kilek?
Puan Wak Casey:   Bengsat eng hik hodloh rajit beusehe ru agok putos ase.
Wartawan:  Abor haknuk Puan Casey mende sudi bitemuramah. Eng ngharap kedei salon

sog Puan Casey buleh kijadik cuntoh nu mai hik dek enai
usahe bukak kedei kilek nej.

Puan Wak Casey:  Samak-samak.

Salon Sog Wak Casey

Pola ayat dasar
1. Prasa  Muh + Prasa Muh
2. Prasa  Muh + Prasa Sendi  Muh
3. Prasa  Muh + Prasa Kerjak
4. Prasa  Muh + Prasa Edjektip

TaTaMengwal
120

D
un

ia
k

Ce
ri

ta

1. Jijoi maklumat ku kemil, beh penileh bidang
de engkek hod cebori ru og ikayat.

BiDang kayat

Ma Penileh Hek?

kenukoh

Pulau Langkawi

Cep Jawir

Salon

Kak Keli
121

D
un

ia
k

Le
m

u
Pe

na
ne

i

sains ru teknoLujiunit

21

1.2.1
3.2.4

Sumber tenage pai ialoh sumber
tenage de buleh bibeh pai.

Sumber Tenage Pai

1. Jijoi rajah ku kemil, peterang secare umom ha
sumber tenage pai de engkek paham.

2.  Og cenadang, yama sumber tenage pai adeh perlu
hik perluas ku mase nungar?

Tenage pinui
- bihasel ju poi pinui

Tenage biomas
- bihasel ju sisak pej penetani industri

ru bahan pej menatag

Tenage mat jis
- bihasel ju cahaye mat jis

Tenage geoterma
- bihasel ju wap beket de kihol ju kulam
teu ku kerop tik de perbeket ya magma

Cerngai ru Belwal

Sumber tenage pai
ha kijane lektrik
122

1. Bacak nepetek ku kemil
ru kernal isik-isik
penteng.

2. Ma renawat laser kilek
de mong kateh bidang
perenglai ru og ipaedah.

2.3.2
3.4.2

Menaju sains ru teknoluji na bekembang kateh pebegei bidang. Adeh termujloh kateh bidang
kecantikan rah renawat laser kapog. Renawat adeh gu tekernal kateh kenalag masarakat teutame
masarakat de hod kapog de bor, tik tok mon, kenedut, jeragat ru dil bakat. Renawat adeh perlu kos
de entoi iaajeh ju renatus lei penuluh ribuk ringgit tapik tetap kijadik penileh mende kaedah adeh
berdil lei 99 peratus.

Alaupen selamat, namun renawat adeh tetap mong dil senampeng. Iantare ialoh dil ceher
ku kapog ru dil cor tapik besipat sementara taleh. Mai de terimak renawat adeh, lienai hodloh
senalo naiceteh kenetol ais atao losen de sesuei ha pergek dil beket ru cor de bikenjip selame
memerib jam.

Bebize ru penebedah plastek, renawat laser bibeh tok kigunak penglai bius mende renawat
adeh pek langsung ikenjip pehod. Kaedah adeh jugak selamat bibeh ku belok-belok bahgian berog
de bermasalah kecuali de rek ku mat. Renawat adeh jugak buleh bigunak ha kiwes sentol ku
bahgian ulah ru berog. Kaedah adeh kep kiperlingah cenwai sentol.

Renawat laser mong gas karbon dioksida de kep kiwes lenapis kapog pertame (epidermis) ru
kibuleh penebentok sel kapog pai de berseh ru luwen. Penacar laser de kiserap muj nyak kateh sel
kapog kiterbor sel kapog ru deras kipergo lukak bekas bakat.

Jelosloh bahawa renawat laser had efektip ru kiog dil de gej serte kijadik henarap ku maid de
nyik de mong masalah kapog de serius. Alau begeiharok pen, kaedah renawat adeh hod bicadang
ha mai de nyik ru tok mong alternatip kilek ha atasi masalah kapog.

Teknoluji Renawat Laser Kapog

Kapog iceti getek
Ulah iceti matmoh
Luwen iceti jebug

D
un

ia
k

Le
m

u
Pe

na
ne

i

MenaCak
123

1. Secare bergu, bincang maklumat ku kemil adeh ru beh penetimbang
begeiharok sains ru teknoluji buleh kiselesei masalah sengoi?

2.  Og peniker engkek, ma iniknej sains ru teknoluji amen bisalah gunak?

3.4.2
1.5.1

D
un

ia
k

En
g

Sains Ru Teknoluji Permudah Sinui Sengoi

Bidang komunikasi Bidang domestik

Cenipte mesin ha kitarek arap nyeh ru
mesin bajak atao mesin tuai.

Lebeh gej ru selese.

Sains ru teknoluji
permudah sinui

sengoi

D
un

ia
k

Le
m

u
Pe

na
ne

i

Menules

Hik buleh bekomunikasi nar ala ru
lebeh deras ru gej.

Pesernang kerjak-kerjak nuranis.

Bidang penetani Bidang tenenbot
AUDIO 21

124

D
un

ia
k

Le
m

u
Pe

na
ne

i

Reninteh Alam

4.2.3
5.3.4

Yok Andel ru kawat-kawat telah naiserte penekemah
pengakap ku tapak penekemah ku lengrik Selangor. Telas
lienai selesei naipasang kemah, Yok Andel kibetugas ha kot teu nu batagari. Semase ilei kikot teu,
ilei kibakek mong nuikor rau kiperjoi nu ilei ku nungar pintuk gekgep. Yok Andel kikerek mende
peksendok adeh ilei tok pen perasan mong gekgep ajeh. Sambel kianj teu, ilei kicip lebeh rek nu
gekgep. Nuikor rau ajeh pulak rah ubai giwej. Yok Andel mulak kikenjip sengoh ru kikenjip hod
panei, pelahat-lahat ilei kicip lebeh rek lei ku pintuk gekgep. Ilei neng kateh gekgep kelap. Ilei
beranik dirik muj kateh gekgep, haj ijuk kijebat kenjip selej ru teros kijer kateh lubog de jerek.
Sedar-sedar ilei ya bipej nu nanek was serag de bor tapik isuasane ganjel.

Yok Andel betol-betol kisengoh ru hod jenjap bile kineng sekerileng jeoi menatag de nengneng
ku ilei. “Selamat tibak ku tempat jik wahai sengoi,” mur Si Rau. Yok Andel betamah kikekjet
mende menatag buleh yekyap. “Eng ku belok? Begeiharok engkek rimdij buleh yekyap,” Yok
Andel kitanyak. Haj hol Sang Mergas de had entoi. “Hek agok sengoh, hek hunen mong ku serag
Sengkarang tempat jik,” “Eng Mecak Meding ketue ku was adeh. “Ma muh hek mai litau?” tanyak
tatak Mecak Meding. “Muh eng Yok Andel, begeiharok eng buleh lei ku padeh?,” urok Yok Andel.
“Tatak ru pengikot tatak hod semanj tulug ma hek, agok sengoh bei hek joi eng canuk,” yap Tatak
Mecak Meding. Yok Andel kikenjip sengoh ilei kijoi Tatak Mecak Meding ru ilei bianj huj tenenbot
rah perahuk de buleh heg. Yok Andel kikenjip kagum ru teknoluji ajeh. Telas ajeh, tenenbot ajeh pen
kiheg, Yok Andel kikep nengneng ru pintan keadaan serag ju suwig. “Hek nengloh giknei jik adeh,
jeoi jehuk-jehuk naigik, lod kamerek laj, batagari tecemar ru iteu kereh,” urok tatak sedeh.

Yok Andel kineng irenis Tatak Mecak Meding de sedeh. Jeoi menatag de nainyep giknei,
kenon-kenon dat biperdat ya pemburu haram, udare padeh pen gu tecemar mende teknod serak.
Giknei jik gu musnah, amen jenim adeh tok tekawal, duniak hik an musnah,” engrok Tatak Mecak
Meding nej.

Telas ilei kiperneng was serag ajeh, tenenbot ajeh kitibak semule ku tempat cinek. Setelah
liubai celeh ju tenenbot ajeh, Yok Andel kitanyak nu tatak Mecak Meding. “Begeiharok eng ngbuleh
tulug enjun?” “Hek tulug pasal nu ketue ru mai jengoi ha hal adeh, amen hal adeh bibiar tok lienai
kot tenindak duniak hik an musnah”, kiurok. “Eng ngcubak perlei bengsat enjun adeh,” Yok Andel
kiurok. “Abor haknuk Yok Andel, hek jugloh joi nong adeh,” yap tatak Mecak Meding. “Peksendok
eng ngcip, eng nghod tanyak ma enjun, ma enjun pileh eng ha perlei bengsat adeh?” tanyak Yok
Andel. Tatak Mecak Meding
kikernyim ru kiyap “Pigoidoh
hek an jadik ketue ku negare
adeh mende nenloh eng pileh
hek.” Yok Andel kikekjet ru
tok kep yap ma-ma.

1. Bacak cerite ku kemil secare pintan gunak laras bahase de sesuei.
2. Og sinopsis cerite adeh secare mengwal.
3. Jawab senual  penengham ku kerop adeh.
 a. Ma Yok Andel ru kekawat naibeh ku serag ajeh?
 b. Yama Yok Andel kisengoh bile ilei lei ku serag Sengkarang?
 c. Ku peniker engkek, ma peneajar de buleh hikep kateh cerite adeh?

seni engrok

AUDIO 21
125

D
un

ia
k

Le
m

u
Pe

na
ne

i

5.2.3
4.5.3

Engrok Neimboh

Ma hek beh Bah Ewer?
Oh… hek Wak Molly. Eng ngbeh
tenugas de cikgu ki og kateh Frog

VLE. Hek ya siap ka?

Eng pek sik siap nej tenugas ajeh.
Apak ru amek eng tok ubaiog eng

gunak Internet mingguk adeh. Ubai
belal mende tenek eng kisalah gunak

menudah Internet.

Oo… begei ajeh ka, Wak Molly. Tenek hek
tok patut kisalah gunak Internet mende

kek hek jadik mangsa tok kep gunak
menudah Internet. Jadik terikloh hek hod

persiap tenugas de biog ya cikgu.

Har samak pendapat kateh hal adeh.
Hek cubaloh ej apak ru amek hek.
Peterang nu ubai tenuju hek perlu

gunak menudah Internet ajeh.

Eng ngsetuju ru pendapat hek ajeh Bah
Ewer. Menudah Internet adeh bor ha

hik hikep maklumat ha lemu penanei,
nyiknyuk ha mennan atao hilayar

laman sesawang de tok bor.

Samak-samak.
Cip abor.

1.  Kernal engrok neimboh de mong kateh dailog.
2. Jijoi peniker engkek, ma salah gunak de senalo bibeh ya mureb semase gunak Internet?
3. Amen kawat engkek kisalah gunak menudah Internet, begeiharok engkek ha og bengsat?

Frog VLE ialoh Virtual Learning
Environment (VLE) de bipileh ha
projek 1BestariNet. Frog VLE
berupe nanek sistem penebelajar
jijoi jenareng de samak ru
penebelajar duniak ibentol ru
kiintegrasi konsep penedidek
konvensional ru kaedah maya.

TaTaMengwal

Eng ngcubaloh ej
liubai. Eng ngcip
canukloh. Abor

haknuk Bah Ewer.
126

D
un

ia
k

Le
m

u
Pe

na
ne

i

1. Wak Molly   serte  penetandig Sains ru Teknoluji Hijau neanjur Jabatan
Pelajaran Negeri.

2.  Mureb-mureb Teningkat 3 Merah   beh  eksperimen cok tabeg semase
Karnival Sains ku sekulah.

3. Jentere menuai bak berupe nanek   cipte  de jeoi bantuk kenemaju kateh
bidang penetani.

4.    tebot  awam hunen kijadik penileh masarakat ha biet atao ha tujuk nu
nanek tempat.

5.  Ku perpustakaan sekulah mong jeoi bahan   bacak  ha mureb naikep
lemu penanei.

6.  Telepon bimbit   rupe   alat komunikasi de paleng jeoi bigunak hunen.

7.  Bebegei maklumat buleh    kep  kateh Internet dek kipersenang ha
hiberajal.

8.  Teknoluji   penglai  hunen gu maju ru mong bebegei kenaji de bibeh ya
saintis.

9.  Bidang sains ru teknoluji jeoi   bor   kateh kiperhuj kualiti sinui hik.

10.  Cenipte sains ru teknoluji agokloh bisalah gunak mende an kianj pekare .  nej

11.  Jenerasi hunen hod cempet kateh    gunak   teknoluji maklumat.

12.   Jeoi    guru naigunak ICT semase naiajar mureb-mureb kateh kelas.

13.  Hik tok patut hisalah gunak   mudah   internet ha perkare-perkare tok bor.

14.    rawat   laser kapog berupe perenglai de kijadik penileh masarakat hunen.

15.  Para saintis jeoi naibeh    kaji  ha menaju bidang perenglai.

16.  Cikgu Sira   gemar   gunak ICT mase kiajar ku kelas.

17.  Sains ru teknoluji berupe nanek lemu    panei  de penteng ha mase nungar.

18.  Anjang ru iperingak senalo lienai  (amal) gaye sinui sehat.

19.  Wak Kira kiserte   lawat   nu Pusat Sains Negara ku mingguk nungar.

20.  Masarakat Malaysia mesti neamal gaye sinui sehat demi    sejahtere  .

1. Permuj neimboh de sesuei kateh engrok dasar de biog.

kenukoh
127

D
un

ia
k

Le
m

u
Pe

na
ne

i

seni BuDaye

1.1.2
3.4.1

1. Ma muh jap lenipat ku kemil jijoi renujok ku Internet?
2. Begeiharok ha pupok minat nu seni budaye?

Lenipat Mai Sengoi

unit

22

Cerngai ru Belwal
128

D
un

ia
k

Le
m

u
Pe

na
ne

i

Seni Bahneh Patug Bes Mai Jahut

Penetemu ru Encik Raman kianj penules lenawat Kampung Orang Asli Paya Pelong, Pahang.
Penules bipekernal ru Tok Duai berupe atak Encik Raman. Terbuk adeh mongloh benincang
bekenaet neuker patug Mai Jahut. Jijoi Tok Duai bahawe hunen had gek 10 urag taleh de maseh
menguker patug ha tenuju komersial. Tenamah Tok Duai nej, patug biuker ru genunak jehuk leem
ru bekualiti de bikep ju serag ru kerjak menguker nanek patug kicak mase hamper numinggu ru
genunak bebegei banse yoj ru pahat macot. Henalus ru neunik patug mongloh neuker de biui cukup
semiyak ru cermat. Cenempet peuker buleh kibeh bebegei mentok ru rupe patug.

Penules tetarek ru nanek patug de bidek ku penjuru kengwil deg Tok Duai. Patug ajeh bikenal
sebegei bes Bujang Bireg. Bes Bujang Bireg berupe mensau Batin Ibles de beasal ju numom sengoi
de kijeg ru kenon kerdor Batin Ibles. Bipeder jugak, Bes Bujang Bireg iberog sase, teg kentop  ru
tunghud ru teg kengwil kicap tarog. Ilentag bes Bujang Bireg belak cereg lei iked. Selaen ajeh, bes
Bujang Bireg mongloh watak ibles de bisengoh ya masarakat Jahut.

Nanek jis, Bujang Bireg ru memrib ikawat et kek hasel serag. Selesei kek yas ku serang, ilei
kiet mamuh nu nanek pateu. Was pateuw ajeh mong nanek jehuk beringin de rendang ru entoi. Ilei
kiselap ku pateu ajeh ru kitimul ku was mahnuh mai kerdor menaleh. Hal adeh kiui ilei kikekjet.
Haj, ilei kineng numom menaleh de bor irenis ru bagei bipukau ha joi kerdor jeh nu ikampug. IIei
tok kisedar kigei ku kampug ibles ru telas memerib jis ilei kijek ru menaleh ajeh. Ya begecek ilei
tok kijuk nu kampug mende bijampik ru kijadik ju pehak Ibles. Bujang Bireg bihok ya peringak
Iblis mende kibergol yas de jeoi. Ilei tok sedar hasel yas ajeh sengoi bernor. Rimdij mai kampug
naidat hat numom taleh sui iamek ilei.

Ya: Encik Razak Ali

MenaCak
129

D
un

ia
k

Le
m

u
Pe

na
ne

i

2.2.2
3.1.1

Amek Bujang Bireg kisengoh kijadik mangse ikenon. Amek
Bujang Bireg kikot penutos kibercep was selak paku langsuir
ataopen kateh engrok Jahut bikenal sebegei selak serayak. Jap
mase iamek kicagoh an kiperyos numom kenon keral dek perdat
Bujang Bireg. Haj selak serayak ajeh tebukak ru hol nenumom sayet
keral de bigelar Bungsuk Serayak. Amek Bujang Bireg na kibelak
Bungsuk Serayak lei kiraknak. Bungsuk Serayak mong benoleh
cenempet belengnon ru tok low iwog sebegei yas. Bungsuk Serayak
kiperdat kamerek dij kaom Ibles kecuali Bujang Bireg, ikenah ru
itak. Nanek jis, Bungsuk Serayak kipakat Bujang Bireg muj serag
ha beradu kengwat rejam tarog. Teg kentop Bujang Bireg bikoh
semase kaha rejam tarog. Bujang Bireg kikekjet ru kekenjip kirok
laluk kibejanyik ha kek yas sengoi gunak teg kengwil. Bujang Bireg
tok kikep kek yas ru bor bile gunak teg kengwil. Ju ajeh mai kampug
jadik aman ru walah nej mai dat.

Penules begei bipukau ru cerite Tok Duai bekenaet hikayat
Jahut. Tok Duai keperjelas jugak usahawan uker patug jugak
kep senukong kerajaan ru peusahe hotel ku bandar adeh. Secare
tok langsong adeh kibantuk perhuj imej kampug kateh sektor
penelancong ku daerah. Ilei jugak kiharap mai nyenyam berajal
neuker dek wenaris jenang tok an pupus ru nyep jaman.

Peksendok penules kaha jug, nanek penilei bekenaet patug

1. Bacak rencane ku kemil secare lantang.
2. Beh sinopsis bekaet Bes Bujang Bireg kateh bob tules.

bes tok nej kijadik bahan pemujak, peret jin atao nyanik ru kiperlai nyaknik mende nilei penanei
moden ya kidominasi masarakat sengoi.

Patug Bujang Bireg

Encik Razak ru Cikgu Raman terbuk Tok Duai
130

D
un

ia
k

Le
m

u
Pe

na
ne

i

1.  Beh nanek kenarag jijoi maklumat ku
kemil antare 150 lei 180 nekate.

3.4.4
5.3.2

Budaye Identiti Bangsak

Ipemulak
l	Negare kayak ru budaye bebegei kaom.
l	Sengoi Gop, Cerawas, Lel, Iban, sengoi  hik ru kilek-kilek.
l	Sengoi Gop tekenal ru tenari zapin, sengoi hik tekenal ru sewang.

Isik-1
l	Usahe ha kekal budaye: peranan de biman ya individu.
l	Berajal budaye masarakat.

Isik-2
l	Usahe ha kekal budaye: peranan de biman ya pehak sekulah.
l	Ujud kelab ru rancag nej ektiviti benudaye.

Isik-3
l	Usahe ha kekal budaye: peranan de biman ya kementerian atao kerajaan.
l	Ujud progrem perinkat nasionel.

Isik-4
l	Usahe ha kekal budaye: peranan de biman ya media massa.
l	Iklan, kempen ru sebegei kikilek.

Iserangkol
l	Budaye mong ku Malaysia hodloh bihurmat ru bihergak.
l	Berupe nanek neunik ru wenares.

Menules
131

D
un

ia
k

Le
m

u
Pe

na
ne

i

1.  Kibacak sajak ku kemil ru kiog respon positip.
2.  Og peniker engkek, geiharok ha pekenal

wenares adeh nu luar negare.

4.1.1
1.4.1

Jis Moyang

Pegelap ajeh
nengneng limak kerdor naihias ayu
teknaj selak sekek ku sog
kerenyim senukak samak kilek

Pegelap ajeh
sang keral naipoj imase
topeg Tok Pangkol ru Tok Nani  jadik identiti
gengsag mayin jo-oh nailog

Cerngailoh
irama belampok kiceeh sengyong
tuntong, tambo, tawak rancak begeme
keperlei  kateh engrok mai sisi
laguk Moyang Jabus, Shidut ru jis Moyang penileh

Gengsag
generak mai betopeng jijoi jam
gengsag ikerdor nailawan jam
kiperlei nanek jenim de bicermor
palsafah gengsag enai perneng

Mai kampug
meriah ku deg moyang
persui budaye de biwares
kididek ha mai sayet budaye
beraknak kateh adat resam

Henarap
nanek benerkat kateh sinui
beingat ku mai manah
wenares nanek benanggak
wenares nanek amanah

tuntong iceti awat
tambo iceti gendang
tawak iceti gong

seni engrok

AUDIO 22
132

D
un

ia
k

Le
m

u
Pe

na
ne

i

1.  Gabung ayat gunak engrok majmuk ku kemil jijoi benimbing guru.
2.  Telas ajeh, jap gu hodloh beh 10 ayat engrok majmok ru bentang.

5.3.2
3.2.3

Engrok Majmok

1.  Ayat majmok ialoh ayat de bibeh ru cenantum nar ayat tunggal atao
lebeh. Ayat majmok jugak bikenal sebegei ayat kompleks.

2. Mong nik banse mentok ayat majmok rah ayat majmok genabung,
ayat majmuk penancang ru ayat majmok cenampur.

1.   a)  Borhan kikenjip tekilan (ru, mende, tapik).
      b)  Borhan tok kep et nu Karnival Orang Asli ku Kuala Lumpur.

2.  a)  Nazrin kipanei ui lenipat tempok (ru, mende, tapik).
     b)  Nazrin kiberajal ru iatok .

3.  a)  Filem Semai sesuei bineng ya mai engrak (ru, mende, tapik).
     b)  Filem Semai sesuei bineng ya mai sayet.

4.  a)  Caknak sengoi hik ku Karnival Orang Asli had unik (ru, mende,
   tapik).
     b)  Caknak sengoi hik ku karnival Orang Asli  begei rebug, gale ru kak.

5.  a)  Khairul kicurus mempelam (ru, mende, tapik).
     b)  Khairul ki gunak kembot cereg.

TaTaMengwal
133

D
un

ia
k

Le
m

u
Pe

na
ne

i

kazanah aLamunit

23

1. Jijoi maklumat ku kemil, og pendapat engkek yama gamat biurok had benilei?
2. Gunak renujok tenamah, senarei banse produk kilek de kiperhol ya gamat banding

jenawab ru gu kilek.

1.2.4
3.5.4

Neistemewe Gamat

jeli

senem cepit

kapsul

siknuj renis

sop

sabun mahnuh

penglai kenghol

kerim

Caknak tenamah

Produk senihat

Gamat

Cerngai ru Belwal
134

D
un

ia
k

Le
m

u
Pe

na
ne

i

2.1.3
5.2.1

Kening Palei

JERANTUT 16 April – Tenumboh serag buleh bieksploitasi ha
tenuju komersial ru mampuk kijane berengkep lumayan amen nuurag
ajeh sanggop kiredah jerlak ru ranjau kaha berkep. Antare hasel serag
de lasik inilei ialoh kening palei atao imuh saintipik oncosperma horrida
de jeoi bikeb ku serag Taman Negara, Kuala Tahan ru Hulu Tembeling. Kening
palei mongloh cegeh ru tahan teu empoj, cek pengorek ru gerej. Hamaka, kening
jehuk bigunak ha bibeh kelong-kelong. Kening jehuk adeh bigunak jugak ha caruh deg ru dinig.

Masarakat Gop ku jeris Hulu Tembeling naimanpaat imuj kening palei ha bicampor kateh
menasak tradisi ru kihasel kenjip de sedap. Imuj (kateh kening jehuk atao mayang) berupe nubanse
bahan leem ru sedap amen bisubai. Imuj biperhol ju kateh ibatag, bicincang halus, bisuj berseh
laluk bicak berei ru segar. Ilei jugak sedap amen biui kerabu, ikenjip ceet ru rangop.

Nuurag mai Kampung Pengau Hulu Tembeling, Abu Seman 47 tahut kipasal, imuj biberkep
ju kening palei ku serag Taman Negara, Kuala Tahan ru Hulu Tembeling. Kipasal nej irenis ru sais
kening palei seakan begei kening nibong ru kening beleg de mong batag cereg ru cegeh, bejerlak
serte terik hagik gunak yoj biasak.

“Eng ru kawat, jar kot mase numinggu ha kek kening palei mende ilei tok kicuai rek ku
kampug ru terik ha jumpak.”

“Kerjak-kerjak gaknik kening palei terik mende hod gunak kapak ru beliuk de tajap ha teknet
icekop,” kiurok semase bijumpak ku Kampung Pengau, Tembeling pai-pai adeh.

Telas jehuk bigik, Abu kipasal pahneh cekop cegeh kening palei biui ha berkep imuj ru gunak
penealat beliuk. Kijelas kerjak gaknik jugak kikot mase leu hakot lenapes imuj taleh manakala
ibatag hod pej. Lenapes imuj kateh kening palei bikoh patik-patik icengreg nanek meter dek senang
bigol ru bianj ku kateh bot ku Sungai Tembeling ha bianj juk atao bijual. Kahnoh imuj adeh buleh
bijual ru hergak RM8.00. Nanek kening palei ajeh buleh hikep RM80.00 lei RM100.00 nujap noh
bijual nu pemborong ku pasar tani ku Bandar Jerantut.

Kiurok nej, imuj palei mimang tekenal ju jaman manah entem ku kenalag sengoi gop ku
Jerantut ru Kuala Lipis mende senalo bigulei ru kak teu ju Sungai Tembeling, Sungai Jelai ru
Sungai Pahang.

“Amen ha cak menasak adeh, imuj palei de siap bigik hod deras bikoh teros bigulei ru tok
buleh hidek leu,” kiurok ya Abu.

Menasak subai imuj palei sesuei bijamuk semase kenduri, gutong-ruyong ru senambut mai
entoi ru pelawat de singgah ku kampug de rek ku beg teu ajeh. Jenerasi hunen tok naikenal kening
palei ru tok naipanei isendap senubai imuj malah tok panei menasak cenampor tumbohan ajeh.

1. Bacak berite ku kemil adeh secare kuat ru pintan gunak sembot de betol.
2. Jijoi maklumat ku kemil og kayat care-care ha prumusi caknak tradisi nu

masarakat terutame genulug nyenyam secare gu.

MenaCak
135

D
un

ia
k

Le
m

u
Pe

na
ne

i

3.3.1
4.1.3

Asap Sengruk

1. Bacak nepetek ku kemil ru beh neulas gunak
ayat lilei tok lebeh ju 100 nekate.

2. Bincang ku kateh gu, og peniker engkek ru beh
pantut bekenaet tenumboh.

Asap sengruk (garcinia cambogia) atao asap kepig berupe nubanse kening jehuk bipecayak beasal
ju Semenanjung Malaysia. Ikenjip selak ru bungak mongloh menghed, gek ceet, keer ru beket
manakala ipelek kenjip keer amen bicak. Pelek ru itarog besipat sengej.

Pelek asap sengruk na siap bipruses bijadik bahan perisa kateh menasak Gop ru bijadik bahan
ha pergo ngoi pelih de mong ku kak atao sej. Asap sengruk sot bicereg asap kepig bigunak ha
menasak sebegei tenamah kenjip keer kateh menasak. Asap sengruk mong bahan asid hidrositrik
buleh kigantik asap jawak. Ku masa hunen, mong bigunak asap sengruk ha jus ngeknut ru kibantuk
kipergek kolesterol kateh berog serte bepungsi sebegei antioksidan de bor. Tarog nyenyam de berei
atao bicelur bicak samak budu, cencalok, sambal belacat atao kilek-kilek pencicah mase cak canak.
Pelek nyenyam asap sengruk buleh bibeh cenampor kateh sambal belacat.

Pelek asap sengruk mong asid sitrik, asid tartarik, asid malic, asid ascorbik, asid hidroksi
sitrik, flavonoid, serat, vitamin ru mineral. Asid askorbik beperanan sebegei anti bakteria. Iselak
mong serat, karbohidrat, alkoloid, vitamin ru mineral. Amen hicak iselak, bungak atao pelek asap
sengruk buleh kicerleh darah tinggi, kirawat kencing manis, nyaneh berog belebehan, tok selere
cakcak ru nyaknik jantung. Pelek, bungak ru itarog buleh kibetindak sebegei antioksidan ru awet
nyenyam. Mong mai kerdor naiamal ngut asap sengruk semase bepantag bipercayak ha pederas
pruses kikecut dengkenon.

Genunak asap sengruk jugak kep tempat kateh perenglai India kuno ha atasi masalah
penehadam, renawat cacig, parasit, tumor ru cawam bihip. Pelek asap sengruk jugak buleh bigunak
ha rawat masalah kateh ket. Kateh perenglai Gop manah kigunak geknap teu selak ru reis asap
sengruk ha perlai nyaknik entag. Pelek asap sengruk biurok buleh kipernyep nyaknik lengsig.
Asap sengruk itawar jeoi hasiat bor ju sudut perenglai ru bijadik sebegei sendap caknak.

Menules

Cawam iceti caknuh atao cirit birit
136

D
un

ia
k

Le
m

u
Pe

na
ne

i

Sajak Semago

1. Bacak sajak ku kemil ru og peneterang ceti nujap rangkap.
2. Bincang secare bergu, gares nekate de terik ru beh ayat lenkap.

4.2.2
5.4.1

seni engrokseni engrok

AUDIO 23

Semago iceti nubanse tenumboh de
kisui ku kateh serag atao bikenal
sebegei periuk kera
Rengai iceti ceher
Belempog iceti suarak de merdu

Semago,
Imuh de unik tenumboh karnivor,
Kisui er ku kemil tik,
Ku kateh serag ilei bibakek,
Kisui sebegei kening besulur paut kihihuj.

Hunen semago,
Kikep tempat ku sengik masarakat,
Spesies bigemar kicuai bementok,
Bekaler rengai  ru belaar bebintat-bintat,
Kijadik menu juadah menasak,
Awat pulut ru nasi lemak,

Semago,
Tenumboh liar jeoi ku darat,
ku serag tropika ilei biberkep,
Iteu biurok mong ikuasak,
Suarak belempog sedap bicerngai,
Kayat pelik biperdek imuh,
kening misteri kuasak mistik.

Semago,
Imentok macot bebegei sais,
Tenarek pelancong bukti neujud,
Kazanah alam tiktok tenilei,
Jadik  tenumpu wenares duniak,
Hod bijagak teros bipelihare.
137

D
un

ia
k

Le
m

u
Pe

na
ne

i

Rebug Ceet

1. Pilih nekate ku kemil ui engrok gande.
2. Tules ayat lenkap gunak engrok gande.

5.1.3
3.4.1

Rebug ceet atao imuh botani gigantochloa albociliata, berupe nubanse kening awat sentet. Iawat
sesuei bijadik produk yas teg, perabot, sempit caknak, cenungkel lemuaj atao cenucuk caknak.
Awat sentet buleh bijadik sebegei jehuk henias tetapik hasel awat sentet de had penteng mongloh
penehasel rebug ceet de sedap.

Semanj nu rebug ceet ku kenalag masarakat Gop jugak lasik mende rebug ceet mongloh
caknak gemar mai jengoi teutame kateh menasak tradisi Gop. Rebug ceet berupe antare penileh
de bicak ru kari ru bijamuk ku majeles-majeles kenduri. Rebug awat teutame rebug ceet buleh
bigureng ru had bigemar mongloh menasak lemak cili api rebug ru pug atao sej salei. Selaen ajeh
rebug jugak buleh biui kerepek ru jugak tepug.

Ceknet awat sentet tok terek bijagak mende ilei bicet nunoh taleh. Awat berupe tenumboh
de lasak ru tok payah ceknet nej ru bibajak nutahut taleh. Alau begeibelokpen kening awat kihod
was de mong teu cukop mende ilei tok buleh bicet ku was tik de sot atao tik bepayak de kijejas
penetumboh reis.

Kening awat de bicet ha penehasel rebug kihod timpoh matang de deras iaajeh kirak-kirak
lapan gecek manakala ha batag awat enam tahut. Awat sentet jugak tok terik bijagak mende kening
awat tiktok musoh ju menatag.

Jarak ceknet antare pungka mongloh lima belas kaki ru dua puluh de buleh kirak-kirak tiga
ratus limak pungka awat buleh bicet ha lengwas 0.4 hektar. Awat buleh bicet ju kahnoh kening de
bereis, kahnoh batag ru ju kaedah tisu kultur.

TaTaMengwal

AUDIO 24

Awat sentet iceti muh nubanse awat de mong
irebug hik kenjip ceet atao bicereg rebug ceet
Pungka iceti rumpun
Sempit caknak iceti sempit bibeh ju awat ha
genunak mai cerawas nai cakcak
138

D
un

ia
k

Le
m

u
Pe

na
ne

i

MENEGAK

1. Nubanse menatag bejerlak ikenok.
2. Imuj buleh bisubai.
4. Nanek tenumboh de bekaler rengai ru belaar bebintat-bintat.
5. Ju  kijadik iawat.
7. Ikening jehuk buleh bibeh senem ceeng.

MELINTANG

3. Bicereg imuh jugak asap kepig.
6.  Nubanse peringak telei.
8. Buleh kiperlai lukak.
9. Amen bisepak kibejawel rah bola.
10. Ku kening jehuk kibeh ideg, mong isempog.

3

1

8

4 5

2

10

9

76

kenukoh
139

D
un

ia
k

Le
m

u
Pe

na
ne

i

Duniak herBeunit

24

1. Og muh herbe-herbe ku kemil adeh.
2.  Ma herbe-herbe kilek de engkek panei?
3.  Secare gu, pileh nanek herbe ru ceryak ma ihasiat herbe de bipileh ru

catat gunak menudah Internet? Bentang hasel penebincang kateh kelas.

Herbe ku Malaysia

1.3.3
 3.3.2

Kenayak
Herbe ku
Malaysia

Cerngai ru Belwal
140

D
un

ia
k

Le
m

u
Pe

na
ne

i

1. Bacak nepetek ku kemil ru kernal pasti isik-isik penteng.
2. Jijoi isik-isik penteng kateh nepetek, og ibernor kilek

herbe-herbe de mong ku Malaysia.

2.3.2
3.2.2

Hempedu Bumi

Hempedu bumi berupe nubanse herbe de jeoi ihasiat. Herbe adeh jugak bikenal sebegei pokok
akar cerite atao King of Bitter. Imuh saintipik ialoh andrograpis paniculata. Hempedu bumi jeoi
kicuwai ku negare Asia Tenggara rah Malaysia, Thailand, Indonesia ru kilek-kilek nej. Herbe adeh
senang kicuwai ku tik gambut.

Herbe adeh nubanse ceknet renek de cuwai secare tegak. Icengreg buleh kicapei 70 lei 90
sentimeter. Iselak bekale belaar ru selej. Ibungak macot ru bekale ungu ru ipelek besais macot ru
bekaler biyek ungu. Mentok iselak bujur ru runcing ku mol. Herbe adeh ikenjip had kedej.

Kenjip kedej herbe adeh mong jeoi ihasiat ha kirawat pelbegei nyaknik rah darah tinggi ru
diabetes. Selaen ajeh, selak kening adeh jugak buleh kirawat lukak, nyaknyik, pencair kahak ru
cenegah selsema.

Care-care genunak herbe adeh jugak mongloh had mudah. Ha kirawat diabetes ru darah
tinggi, icare ialoh kod nar atao nik helei iselak ru tebeg kateh teu beket atao gap ru poj lei seeb ru
ngut nunoh nu jis. Hod ngut jeoi teu telas nu jam ha kiwes toksin kateh berog. Care kirawat lukak
pulak ialoh kot memerib helei iselak herbe ajeh ru seh lei ceh, telas ajeh ceteh ku lukak ajeh.

Herbe hempedu bumi hunen na bikomersial ru bicet secare selai. Pelbegei produk ya bihasel
berasas herbe adeh ru kikep senambut de bor ju masarakat. Hod jeoi nej kenaji bekenaet ihasiat ru
care ha hik petingkat genunak herbe adeh ha mase nungar.

MenaCak

Ceteh iceti dek
141

D
un

ia
k

Le
m

u
Pe

na
ne

i

1.  Jijoi gambar ku kemil adeh, peterang icare bibeh Teh Misai Kucing ru tules kateh bob tules.
2.  Ceryak maklumat kateh Internet bekenaet ihasiat teh misai kucing ru cubak pengaruh kawat

engkek ibernor hingut teh misai kucing gunak bahase de sesuei.

3.3.1
1.6.3

Care-care Pruses Teh Misai Kucing Ku Deg

Menules
142

D
un

ia
k

Le
m

u
Pe

na
ne

i

1.  Dindag syaer ku kemil gunak
gerak berog de sesuei secare
didek hibor.

2. Hurei iceti jap-jap rangkap
syaer secare besual jawab ru
salit kateh bob tules.

3. Og cenadang, begeiharok hik
buleh petahan herbe-herbe
de mong dek tok pupus?

4.3.3
1.4.2

Syaer Herbe Bumik Malaysia

Bumik Malaysia alam de kayak,
Mong kazanah herbe behergak,
Herbe hebat tenarek duniak,
Jeoi ibernor hod hijagak.

Herbe bebegei biog ya Nyenang,
Hihod pekekal tokloh senang,
Perusak alam senalo naiserang,
Agok hibiar terosloh tentang.

Senalo bibengsat ya mai raknak,
Anugerah herbe hod hijagak,
Hod petahan agok hisagak,
Jugak agok hikenjip teagak.

Herbe bebegei jeoi ihasiat,
Cuwai er ku serag itempat,
Kenaji bibeh ibernor sarat,
Neamal herbe ha senihat.

Serag hik tok tenilei iregak,
Jeoi kazanah alam tok tekirak,
Penglai herbe neamal mai raknak,
Berog kuat senihat tejagak.

Herbe de mong terosloh petahan,
Jeoi ibernor penglai bekesan,
Bok pemusnah mesti hilawan,
Dek bekekal nu cengreg jaman.

seni engrok

AUDIO 24
143

D
un

ia
k

Le
m

u
Pe

na
ne

i

1. Kernal pasti pola ayat kateh nepetek ku kemil adeh.
2. Ma hujah kilek de buleh sukong penenyate ku kemil?
3. Og peniker engkek, samak mong besetuju atao tok besetuju ru nepetek ku kemil.

5.1.3
1.5.3

Pola Ayat

Nepetek 1

Eng tok ngsetuju ru genunak herbe sebegei sumber perenglai mende:

• Hasiat herbe peksik bikaji secare semiyak ru sistematik.

• Dos herbe de hod bikot tok jelas.

• Dos herbe de bikot belebeh buleh kiog dil toksin nu berog.

• Dos herbe de bikot buleh kirusak organ berog.

•  .

•  .

Nepetek 2

Eng ngsetuju herbe bigunak sebegei perenglai alternatif mende:

• Penglai herbe lebeh bor ru selamat ha bigunak mende irenamu asli.

• Penglai herbe tiktok bahan kimia ru terwer ju bahan tecemar.

• Penglai herbe iregak murah.

• Herbe mudah hik kep.

•  .

•  .

TaTaMengwal
144

D
un

ia
k

Le
m

u
Pe

na
ne

i

1.  Pileh nanek herbe de engkek sukak ru ceryak maklumat bekenaet
herbe ajeh kateh Internet atao perpustakaan. Beh bob skrap.

kenukoh

Muh herbe/
muh saintipik

Ciri-ciri herbe Was senang
bikep

Istimewe herbe
bipileh

Care-care
bipruses

Nilei komersial
herbe

herbe Bipileh
145

D
un

ia
k

Le
m

u
Pe

na
ne

i

1.5.1
3.5.1

peneurus BeLanjakunit

25

Penerlu atao Heknot

1.  Kernal belok nanek penerlu atao heknot. Hujah isu ku kemil.
2.  Begeiharok ha pupok budaye menabong ku kenalag mureb?

Cerngai ru Belwal
146

D
un

ia
k

Le
m

u
Pe

na
ne

i

Tip Kenrip Belanjak

2.1.3
3.4.4

1. Bacak entoi nepetek ku kemil.
2. Ektiviti kateh gu, kembang tip-tip ku kemil ru telas ajeh bentang.

Apak amek senalo naiog belanjak sekulah ku engkek. Begeiharok ha kenrip genunak belanjak
sekulah ru buleh menabong. Kenrip berupe kaedah peneurus berengkep de betol. Sengoi de cermat
senalo kikek nong ha ka kerip mase, berengkep ru tenage ru tok beceti hod jadik karit.

Bageiharok buleh bejimat cermat?

Mong jeoi care ha belanjak secare behemah:

1. Tentuk penebelanjak nuranis engkek peksendok belik nunanek arap atao penehidmat?
  l Mong ka engkek betol-betol hod belik arap ru penehidmat ajeh?
  l Buleh ka engkek kep ku was kilek ru regak lebeh murah?

2. Cak padeg lebeh kerip ju cak ku kedei.

3. Terbor arap de rusak ru gunak nej.

4. Gunak arap secare behemah rah pen, pingsel bob ru kekilek.

5. Bekungsi ru kawat arap rah majalah, bob ru kekilek.

6. Betukar cenempet ru kawat begei guntig sog ru ceknik serwal.

Iserengkol, hik sui ru berengkep gek tok beceti sinui hik serbe gek. Hik hodloh besyukor senalo ru
sinui de mong. Kenrip belanjak kateh rimdij aspek sinui mongloh asas sinui sejahtere. Hik hodloh
amal peneurus belanjak de behemah sebegei gaye sinui.

MenaCak
147

D
un

ia
k

Le
m

u
Pe

na
ne

i

Krusus Peneurus Penebelanjak

1. Jijoi poster ku kemil, og peniker ma tip-tip peneurus penebelanjak.
2. Man peranan sebegei penceramah peneurus penebelanjak.

3.2.1
1.5.1

Menules
148

D
un

ia
k

Le
m

u
Pe

na
ne

i

4.2.1
5.5.5

1. Bacak pantut kemil adeh ru intonasi de betol.
2. Beh nanek neulas.

Pantut Empat Kerat Genunak Berengkep

seni engrok

AUDIO 25

Kateh serag jeoi menatag,
 Muj ku serag agok beparik;
Uros belanjak agok behutag,
 Jeoi hutag kihajap dirik.

Kateh sinui hod bekerjak,
 Patoh imase hodloh jujor;
Amen gagal urus belanjak,
 Jerengkeh jeoi dij bitabor.

Cip nu serag sengik cerie,
 Ha ceryak kening beluru;
Jok menabong neamal mulie,
 Had begunak mase hik perlu.

Cip beniagak ku Ulu Yam,
 Amen beniagak agok lenlod;
Bor menabung ju hik nyenyam,
 Alau gek-gek an kijadik lod.

Mingguk nungar naijekjeg,
 Bercet nu kawah hod kengwat;
Belanjak sinui gu tamah cereg,
 Tinkat semangat bekerjak kuat.

Belik arap hodloh kerip,
 Penileh arap hodloh segar;
Bile belanjak hodloh hikerip,
 Tokloh hajap ku mase nungar.
Ayat Tunggal ru Ayat Majmok

149

D
un

ia
k

Le
m

u
Pe

na
ne

i

5.1.3
3.3.2

1. Bacak nepetek ku kemil, kek ayat tunggal ru majmok.
2.  Beh 10 ayat tungal kilek bekenaet kenrip.

1.  Ayat tunggal ialoh ayat de bibeh ju nanek ayat subjek ru prediket.
2.  Ayat majmok ialoh ayat de bibeh ru cenantom nar ayat tunggal ru lebeh.

Ayat majmuk turot bikenal sebegei ayat kompleks.

tip kerip Belik penakei

Penakei berupe penerlu asas kateh sinui hik de hod hik kot kirak. Berikut tip penekungsi care
penileh penakei.

1.   Petame sekali, peksendok haui penutos ha belik penakei mongloh kernal penerlu canuk. Tanyak
dirik canuk samak mong perlu atao hod tamah bajuk ku lemari abat. Tanyak senual de samak
senalo. Amen jenawap engkek “bajuk eng lekat mong ru peksek bipakei nej” beceti bajuk ajeh
tok payah belik.

2.  Amen situasi bebize nej alau saiz pizikal engkek ya beubah ru ketare hodloh engkek
penetimbang semule. Penakei de tok sesuei an kijadik engkek tok selese.

3.  Pileh penakei  jijoi sais berog tok telaluk entoi ru macot serte sesuei. Penepileh de tok tepat an
kiperneng imej de tok bor ku mat mai kilek. Bigalak penepileh penakei de supan ru sesuei ru
budaye mai pasak.

4.  Pileh gedung de juwal murah ru hargak borong. Bebelanjak ku tempat de betol mampuk kitawar
regak de bepatut ru kualiti penakei de bitawar.

5.  Pileh penakei de bekualiti ru titok jename. Jeoi penakei de tok bejename mewah tapik bekualiti
kitawar regak de lebeh murah.

6.  Care penejagak penakei jugak kenak kot kirak. Penakei hodloh bisuj telas gunak ru log bekalae
an kepecereg janke hayat penakei. Log penakei de kerap an kijadik penakei deras kilaj ikaler
ru isengrai gej gecat.

TaTaMengwal
150

D
un

ia
k

Le
m

u
Pe

na
ne

i

Cenatat Belanjak

1. Kateh gu, ui nanek rekod peneurus belanjak ru bentang.

1.  Mulak cenatat joi tareh, jis ru mingguk.
2.  Catat jumlah berengkep de biterimak ju rimdij sumber ju apak ru amek atao

punce-punce kilek.
3.  Catat jap benglik de biui nujis.
4.  Catat baki ju penebelanjak de buleh bidek.
5.  Ipenyudah mingguk kirak jumlah berengkep de bidek.

Tareh  Wang Saku                     Penebelanjak     RM (B) Daknek
     RM (A)   RM A-B

02/10/20XX 20.00 Tambang bas ha limak jis 10.00
(Ahad) (apak) Teu sirap 0.50
  Koi (2) 0.60
  Pembares 1.00 7.90

4/10/20XX 5.00 Teu soya 0.50
(Selase) (apak) Nasi lemak 1.00 3.50

05/10/20XX 13.00 Yuran kelas 1.00
(Rabu) (amek) Teu limau 0.50
  Canak goreng 1.00
  Pingsel kale 8.00 2.50

09/10/20XX 10.00 Bob lenateh 1.20
 (apak) Roti canai 1.00 7.80

Jumlah 48.00  26.30 21.70

Gecek: Oktober
Minggu: 1

kenukoh
151

D
un

ia
k

Le
m

u
Pe

na
ne

i

peneDiDekunit

26

Capei Neimpi

1.2.1
5.4.3

1. Jijoi maklumat ku kemil, nyate care ru hasel ju penedidek.
2. Kek peribahase de sesuei kigambar usahe ha capei neimpi ru beh ayat.

Kep lanjot
pelajaran

Kijamen sinui
de selese

Buleh og
senumbang

Lebeh bihurmat

HaselCare

Disiplen

PENEDIDEK

Peluang

Daye usahe

Cite-cite lasik

Cerngai ru Belwal
152

D
un

ia
k

Le
m

u
Pe

na
ne

i

1. Bacak nepetek ku kemil secare kincang ru og respon.
2. Ru gunak renujok tenamah, senarei ciri-ciri  kilek sekulah bestari.

2.2.4
3.2.1

Sejarah Sekulah Bestari

Sekulah Bestari secare ringkas buleh bidefinisi sebegei nanek sistem pruses peneajar ru peneberajal
lebeh bepusat nu mureb ru gunak penedekat de lebeh kritis ru kretip serte kigunak teknoluji
sebegei peneupaye. Penegunak ICT sebegei bahan kateh pruses peneajar ru peneberajal berupe
asas Sekulah Bestari. Penedekat adeh tok terhad kateh kurikulum, pedagogi, penetakser peneajar
ru peneberajal malah jugak kateh bidang  peneuros sekulah.

Peneuros ru penetadber sekulah bestari dek penguros sekulah buleh kiuros ceknip nubuah
sekulah ru lebeh epektip. Alau begeiharokpen, kateh pruses penetuboh Sekulah Bestari ku rimdij
negare, Kementerian Pendidikan Malaysia na kikot langkah bijak ru kos epektip ru kipekenal
Program Pembestarian Sekulah.

Adeh mende ha bekal infrastuktur teknoluji penoh nunanek sekulah Bestari, kerajaan hod
kibelanjak ijengoi RM1.8 juta manakala ha bekal infrastuktur teknoluji makmal komputer, kerajaan
kihod peneuntok RM642,000 ha nunanek sekulah. Oleh ajeh, alternatip de bor mongloh ru care
kibestari sekulah sedie mong de had perlu peneuntok de nyak lebeh kerop ha nujap nubuah sekulah.

Program Pembestarian Sekulah kiog ceti kiaplikasi konsep Sekulah Bestari ku sekulah
rendah ru sekulah menengah ku rimdij negare. Komponen utame penebestari sekulah mongloh
bepokes nu peneajar ru peneberajal serte peneuros sekulah bibantuk ICT. Pruses penebestari
sekulah buleh kilateh guru ru mureb becenempet kateh bidang ICT. Justeru, cenempet de biperoleh
buleh kiperyos mureb de kiamal peneberajal akses kendiri (self-accessed), terarah kendiri (self-
directed) ru kadar kendiri (self-paced).

Penelaksane penebestari kikot kirak rimdij inisiatip ICT de sedie mong ku sekulah kirangkom
nik pekare utame iaajeh hardware, software ru wetware. Kementerian Pendidikan Malaysia na
kibekal pelbegei penealat ru menudah ICT rah komputer, pencetak, projekter ru renangkei.

Pelbegei peneisi krusus na biberkus ya pehak KPM ru kerjaksamak pehak swasta. Peneisi
krusus ha genunak Sekulah Bestari de kilibat empat mata pelajaran iaajeh Bahasa Melayu, Bahasa
Inggeris, Sains ru Matematik na biberkus ru kerjasamak pehak swasta.

Penebestari sekulah kilibat peneuros penedidek de lebeh cekap ru bekesan ru penegunak
aplikasi Smart School Management System (SSMS), Educational Management Information System
(EMIS) buleh kibantuk kipekemas penealir ru penekungsi maklumat ku perinkat sekulah, jabatan
ru kementerian.

Lenateh cenempet ICT nu individu de telibat senalo biui ju semase ku semase. Pentadber
sekulah, guru, staf senukong ru individu ku pelbegei perinkat Pejabat Pendidikan Daerah, Jabatan
Pelajaran Negeri, ru cerenglah ku KPM turut bibimbeng ru bilateh kigunak rimdij menudah ICT
de bisedie.

MenaCak
153

D
un

ia
k

Le
m

u
Pe

na
ne

i

1. Jijoi gambar ku kemil bincang kateh gu ru og renumos engkek secare betules.
2. Andai engkek sebegei kaunselor ku sekulah, og cenadang neungkap de buleh kiog motivasi nu

memureb. Engke buleh pinyap engrok-engrok mai cerdeg panei sebegei renujok.

3.4.3
5.2.4

Peranan Kaunselor ku Sekulah

Kiog hidmat bengsat

Kiog ceramah motivasi

Kibantuk kitangani masalah disiplen

Menules
154

D
un

ia
k

Le
m

u
Pe

na
ne

i

1. Bacak syaer kukemil jijoi
senembot, nada ru intonasi
de sesuei ru betol.

2. Bincang ku kateh gu, hurei
iceti tesurat ru tesirat.

4.2.1
1.2.4

Syaer Hurmati Guru

Cikgu antere insan tepileh,
Kiog lemu tiktok memileh,
Kiperdij imase ha mureb taleh,
Kisug nong jenaye lei jis adeh.

Hurmatloh cikgu rah amek apak,
Sengoi petame hik betapak,
Bengsat kiog dek bejasak,
Benimbeng nuurag guru biasak.

Isinui kadang kenjip seselei,
Cikgu mong senalo alau kiselei,
Kicurah lemu tok kenjip kalei,
Kenon didek agokloh lalei.

Hurmatloh cikgu hokloh cikgu,
Tunjuk ajar cikgu senalo biseru,
Tok semanj benalas asal belemu,
Ajehloh cikgu ajehloh guru.

Wahai cikgu de had bihok,
Isinui nujis senalo sibok,
Neajar cikgu kipejadik hik bok,
Walah cikgu hik teros berakpok.

Hurmatloh cikgu sengoi bejasak,
Jadik begunak agok tepaksak,
Neamal neajar cikgu bebanggak,
Ogloh  bakti nu nusak bangsak.

Tabahloh cikgu sabarloh cikgu,
Penekorban cikgu tok pernah jemu,
Kiog cahayak kicurah lemu,
Jasak jun cikgu jik semanj restu.

seni engrok

AUDIO 26
155

D
un

ia
k

Le
m

u
Pe

na
ne

i

1. Kernal ru gares ayat seru ku kemil.
2. Beh dailog ringkas betajok “rusiye jenaye” ru permuj ayat seru.

5.1.3
3.3.3

Ayat Seru

Ahmad: Salam sejahtere, ma igah?
Salina: Salam sejahtera, gah bor.
Ahmad: Eng Ahmad ju buletin sekulah ha temu ramah saudari mende saudari binobat sebegei

tukoh mureb sekulah adeh.
Salina:  Buleh.
Ahmad:  Eng ru entoi sengik ha ucap tahniah nu saudari mende bejaye jadik Tukoh Mureb 2018.
Salina:  Abor haknuk.
Ahmad:  Ma kenenjip saudari binobat sebegei tukoh mureb?
Salina:  Oh, tentuk eng kenjip banggak ru kerakmik! Eng besyukur mende usahe eng selame

adeh kiperhol hasel. Eng jugak ha ucap abor hanuk nu peringak, cikgu ru kawat-kawat
de tok pernah jemu naiog senukong lei ngkep cenemerlang akademik ku jis adeh.

Ahmad:  Wah, jeoi mai jadik jaag kenok hek! Tok heranloh, hek bejaye mong mai og semangat
nu hek! Ma rusiye cenemerlang saudari lei bejaye jadik tukoh mureb?

Salina: Imentol bok-bok pen buleh jadik tukoh mureb. Rimdij jekjol nu nar prinsep iaajeh
disiplen ru usahe de gigeh. Ku sampeng ajeh hik hodloh senalo hik bedoa.

Ahmad:  Betol, hik aguk sip ru Nyenang hik selaen ju usahe beneteros! Jijoi pendapat saudari,
ma de haros biui ya nuurag mureb ajeh buleh teros bejaye?

Salina:  Hik hodloh senalo beusahe besunggoh-sunggoh ha capei cenemerlang kateh akademik.
Hik jugak hod penteng sahsiah dirik ru ketatasusilaan de lasik. Hal adeh sekaligus buleh
kierat henubong hik ru guru serte kekawat ku sekulah.

Ahmad:  Wah, paknyak henubong erat antare guru ru kekawat juga kijadik paktor cenemerlang!
Bulehka saudari og gek bengsat de patot bicuntoh rimdij mureb?

Salina:  Oh, buleh tok jadik masalah! Ha jadik mureb de buleh bicuntoh nuurag, hodloh kiui
rimdij pekare de bor ru wes rimdij de tok bor. Selaen ajeh, hod hik libat dirik kateh
ektiviti kurikulum atao ma jugak bidang mongloh had penteng. Senukong moral ju
rimdij genulug had bihod.

Ahmad:   Abor haknuk saudari mende ya bekungsi jenaye saudari dek kijadik cuntoh nu memureb
kilek.

Salina:  Samak-samak. Eng kerakmik mende buleh ngbantuk.

Tukoh Mureb

TaTaMengwal
156

D
un

ia
k

Le
m

u
Pe

na
ne

i

1. Neng maklumat ku kemil, hurei pendapat engkek jijoi tajok ku kemil. Icengreg
henurei hodloh tok lebeh ju 180 nekate.

Peluang Penedidek

nujap rakyat mong hak kikep penedidek

Mampuk nu sekulah Kipergek buta hurop Kiperyos sengoi bekualiti

kenukoh
157

D
un

ia
k

Le
m

u
Pe

na
ne

i

unit

27

Banse-banse peneternak kak teu

1.2.1
3.3.2

1. Jijoi gambar ku kemil, bincang secare beregu banse-banse
peneternak kak teu.

2. Og peniker engkek, yama peneternak kak adeh buleh
bipileh sebegei nanek kerjaye ku mase nungar?

Peneternak Kak Teu

penetani nanek peneniage

Cerngai ru Belwal
158

D
un

ia
k

Le
m

u
Pe

na
ne

i

1. Bacak nepetek ku kemil ru senarei isik-isik penteng.
2. Jijoi isik-isik penteng kateh nepetek. Beh kenarag betajok “Bincang ibernor

ceknet secare fertigasi”. Ceryak maklumat tenamah kateh Internet.

2.4.4
3.5.1

Teknoluji fertigasi berupe nu nanek sistem ceknet de tok
kigunak tik. Teknoluji adeh hanya pegunak benantuk
teu ru bajak taleh. Fertigasi iceti ialoh ceknet de senalo
biperteu ru lenarut bajak de lenkap secare jot memerib
noh nu jis jijoi penerlu kening. Tenuju teknoluji adeh
bipekenal mongloh ha pegalak ceknet ju nyaknik bianj
ya tik.

Ceknet ladak care adeh jugak mimang an kep berengkep
de lumayan mende ceknet ladak adeh mong penasar
de luas ru regak ladak de lasik. Selaen ajeh, semanj an
ladak jugak beteneros ju masarakat.

Amen hik mong minat kateh ceknet ladak fertigasi,
mong memerib pekare de perlu hik hiog penerhati rah ju
segi penasar, tapak ceknet fertigasi, penealat de biperlu,
penileh biji benih, penebajak ru penejagak kenon kening
ladak. Selaen ajeh, hik perlu hijoi krusus-krusus bianjor
ya kerajaan atao pehak swasta.

Ceknet Ladak Fertigasi

Ceknet secare fertigasi hunen kikep penerhati masarakat
mende jeoi lenebeh ru buleh hikep berengkep de lumayan.
Antare ilenebeh ialoh care adeh lebeh produktip, ladak
de bihasel bekualiti lasik, tiktok nyaknik bianj ya tik,
kerip teu ru bajak, berseh ru mesre alam ru buleh bicet
bile-bile mase.

MenaCak
159

D
un

ia
k

Le
m

u
Pe

na
ne

i

1. Jijoi maklumat ku kemil, tules nu pucuk surat nu kawat engkek ha cerite kenenjip semase lenawat ajeh.
2.  Numom kawat engkek, tok kikep jijoi lenawat de engkek serte mende biget ya iapak ru amek.

Begeiharok care engkek ha ej kawat engkek ajeh Beh kateh mentok dialog.

3.4.4
4.5.1

Lenawat Ku Selai Limau Bali

Ektiviti semase Lenawat

10:00 pegelap
-   Peneterang ringkas bekenaet sejarah

selai ru ihasiat limau bali

10:20 pegelap
-   Bianj ku tapak senemai ru biternyul

care-care begeiharok limau bali bicet

-  Mureb-mureb biog peluang naicet
limau bali

11:00 pegelap
-  Bianj lawat ku was kerileng selai,

begambar ru beparik ku kerop jehuk
sambel cakcak limau bali

11:40 pegelap
- Pengunjong bianj nu tapak penamer

produk-produk de bihasel ju limau
bali

12:15 dijis
-  Beparik ru cakcak

Limau bali berupe nubanse limau entoi de
jeoi bicet ku sekitar Tambun, Perak. Imuh
saintipik ialoh Citrus Grandis atao  jugak
bikenal sebegei Pamelo. Limau adeh beasal
ju Asia Tenggara ru jeoi bicet ku Malaysia,
Indonesia, China ru Thailand.

Menules

Engkek na turut serte kateh lenawat neanjor Kelab Usahawan nu selai limau bali nu Tambun, Ipoh,
Perak. 35 urag mureb ru empat urag guru telibat kateh lenawat adeh. Pelbegei ektiviti de bitawar
semase lenawat ku selai ajeh.
160

D
un

ia
k

Le
m

u
Pe

na
ne

i

1.  Bacak pantut ku kemil secare pintan
gunak nada ru gerak berog de sesuei.

2. Cerot rangkap pantut ku kemil.
3.  Ma ibernor amen hik bebudi ku tik?

4.3.1
1.3.3

Mai kampug naiperis itik,
bei hibejasak nu tik.

Huper-huper cip ku Kerian,
rajit cekcet berengkep lumayan.

Nujap jis cak kak salei,
usaheloh tik agok hik lalei.

Cip beintei lei ku lurah,
tik biusahe ihasel becurah.

Cet bawang cet perie,
penetani mongloh kerjak mulie.

Kateh belanjak hodloh kerip,
..................................................

Belik arap duet bebaki,
.....................................................

Cip ku batagari teros bekayak,
...................................................

Cip berintei ku serag bitujuk,
................................................

Belik senubai ku pekan Selase,
......................................................

Pantut Bebudi Ku Tik

seni engrok

AUDIO 27
161

D
un

ia
k

Le
m

u
Pe

na
ne

i

1. Gares jenawap de betol jijoi nekata napi de biog.
2. Beh limak ayat gunak  nekate tok ru limak ayat

nej gunak nekate nyiknyuk.

5.4.1
3.4.1

1.  Jenaye Bah Amat kateh bidang peneternak kak (tok/nyiknyuk) loh usehe ilei
numom taleh tapik jugak hasel senukong iperingak.

2.  Yok Kana (tok/nyiknyuk) kiminat ha kipeteros usehe selai jeer sawit wenares iapak.

3.  Pehak kerajaan (tok/nyiknyuk) taleh kipenteng kateh bidang peneindustri tapik
jugak kateh bidang penetani.

4.  Amek senalo kibengsat ku ikenon dek gigih ceryak berengkep mende jerengkeh
(tok/nyiknyuk)  an jer ken balig.

5.  Lekat jengoi masarakat sengoi (tok/nyiknyuk) naiberanik cebur bidang peneternak
kak teu.

6. (Tok/nyiknyuk) buleh hik kenjip sagak ha jijoi krusus kateh bidang penetani
amen hik bemenat.

7.  Teknoluji fertigasi (tok/nyiknyuk) loh bidang pai kateh bidang penetani.

8.  Bidang penetani (tok/nyiknyuk) taleh kiog berengkep de lumayan tapik jugak
kibantuk ekonomi negare.

9.  Litau ru menaleh masarakat hik (tok/nyiknyuk) naibeminat kateh penetani moden
mende tiktok senukong.

10. Bah James (tok/nyiknyuk) taleh kikep berengkep de lumayan ju ceknet senubai,
malah ilei kijadik cuntoh sebegei petani bejaye.

Engrok napi ialoh nekate de kijadik unsor
napi prasa-prasa prediket iaajeh frasa kerjak,
prasa muh, prasa edjektip ru prasa sendi muh.
Mong nar mentok engrok napi iaajeh tok ru
nyiknyuk.

Engrok Napi

TaTaMengwal
162

D
un

ia
k

Le
m

u
Pe

na
ne

i

1. Kek 15 nekate de bekenaet ha bidang penetani de biog.
2. Beh ayat gunak nekate ku kemil.

Fertigasi Ladak Kulam Sangkar Polythelens

Kanvas Jenual Rezeki Berengkep Patin

Keli Krusus Kak Lumayan Peneternak

E R D S C G L J N T

F E R T I G A S I P

P Z F R B F D I K E

0 E S L U M A Y A N

L K A K J Y K H N E

Y I N R E H J K V T

T G G U N A U E A E

H L K S U M M L S R

E O A U A K V I E N

L Q R S L P K D C A

E N K U L A M A B K

N X Z L W P A T I N

S B E R E N G K E P

kenukoh
163

D
un

ia
k

Le
m

u
Pe

na
ne

i

1. Jijoi poster ku kemil, ma de engkek paham bekenaet buli?
Og iceti buli ru banse-banse buli jijoi bebegei sumber.

2. Buli berupe masalah sosial de serius. Bincang secare beregu
ru og hujah engkek.

1.2.4
3.5.2

isu kemasarakatunit

28

Jok Cegah Buli

Cerngai ru Belwal
164

D
un

ia
k

Le
m

u
Pe

na
ne

i

Lumbe haram berupe nanek mentok belumbe bemutu de biui ku nong awam tanpa benenar ju
pehak bekuase. Geniat lumbe haram mongloh salah ku sisi undang-undang nong mende kibahaye
nyawak penggunak nong kilek serte nyawak pelumbe haram ajeh. Ku Malaysia, mai nengneng
lumbe haram jugak berupe nanek senalah mende an kigalak pelumbe haram ha teros belumbe.
Mong bebegei care ha selesei masalah adeh tetapi buntu. Hal adeh kikayat lekat mong punca-punca
de kikerlak usahe ajeh.

Salah nanek punce lumbe haram belakuk bikayat ya peneubahsuei bahgian tenenbot sesukak
sengik ru tanpe joi peneatur de bitetap. Tenenbot de biubahsuei bigunak ha belumbe niknyuk taleh
ku nong bandar tetapi jugak ku was kampug. Pendudok kampug tok buleh beparik mende naikekjet
ru engrok renyah tenenbot ajeh. Enai jugak sanggop perdij jerengkeh ha ubahsuei tenenbot lei
nailanggar tenetap Jabatan Pengangkutan Jalan (JPJ).

Seteros, pengaroh media massa jugak kijadik punca gejale lumbe haram lekat tejadik ku
negare adeh. Pengaroh ju barat ikhusus senalo naiperneg bahan de beunsor lumbe ataopen aksi
pelumbe de bahaye kateh media cetak hodpen media elektronik. Meknuj bahan adeh de walah
tenapes ju Lembaga Penapisan Filem an kipengaroh remaje ha cubak aksi de biged. Alaupen
penerbit pilem ajeh naipapar amaran dek tok buleh tiruk aksi-aksi lumbe haram ku pilem, namun
jeoi pelumbe haram tok naiirau amaran ajeh. Bak engrok penateh begei hicerog teu nu selak gak.
Ikayat, penepileh bahan media de tok sesuei an kipengaroh kelakuk penonton.

Punce kilek de kidurong belakuk ektiviti lumbe haram mongloh ju pengaroh kawat
sebaye. Remaje naianggap kawat sebegei mai rek ru dirik enai bebanding peringak. Kawat
de bor sepatut buleh kibimbeng enai nu nong de bor. Namun, amen sek pileh kawat an

Lumbe Haram Merugik Negare

MenaCak
165

D
un

ia
k

Le
m

u
Pe

na
ne

i

1. Bacak entoi teks ku kemil ru kek ma punce belakuk lumbe haram.
2.  Beh neulas antare 80 lei 100 nekate jijoi nepetek ku kemil.

2.2.1
3.3.4

kipengaroh enai nu pekare de niknej begei lumbe haram. Jadik tok syak nej bahawe pengaroh
kawat sebaye de negatip senang naijerat remaje nu nong lumbe haram de tok og gek peneuntong.

Antare care de buleh ha benteras lumbe haram mongloh ru kuatkuase undang-undang negare.
Gejale lumbe haram adeh bidek ku kerop Seksyen 42(1) Akta Pengangkutan Jalan 1987 de hodloh
bipeketat nej. Jadik wajarloh remaje de naitelibat ru ektiviti lumbe haram bikenak henukom de
setimpal ru pelakuk enai. Antare mentok henukom de buleh bikenak mongloh dende ru henukom
penjare ha og senedar. Remaje de naijoi penelumbe haram hodloh bijol permit atao lesen memandu
ha jagak senelamat dirik. Pehak peneanjor lumbe haram jugak buleh bikernak henukum de setimpal
amen bisabit senalah ya pihak bekuase.

Care kilek ha perwer belakuk gejale  lumbe haram ru ui seminar, krusus atao bengkel dek kiog
senedar risiko lumbe haram. Pehak Polis Diraja Malaysia (PDRM) hodloh senalo naiog hidmat ku
masarakat teutame remaje. Remaje jugak buleh bidedah bekenaet hal adeh jijoi seminar de bianjor
ya pehak sekulah ru kerjaksamak PDRM. Ipenyudah, gejale lumbe haram kep bibenteras gek demi
gek amen bipupok ju reis. Masarakat an celik minda ru sedar bahaye lumbe haram ku enai de kianj
padah sekelip mat taleh.

Iserengkol, lumbe haram tok kiog paedah ku masarakat teutame remaje ku sekulah. Remaje
berupe jenerasi pemimpen pigoidoh. Amen goyah mase remaje ru masalah sosial an kikayat
negarede hihok adeh an tenandus pemimpen de bekaliber ru bekarisma. Iaajeh, samak-samakloh
hik begandig gelpal ru kerajaan ha bendong masalah adeh.
166

D
un

ia
k

Le
m

u
Pe

na
ne

i

1. Bincang isik-isik penteng ha ibernor Rukun Tetangga ju renujok Internet.
2. Telas ajeh, beh nanek kenarag tok cereg 180 nekate.

3.2.1
1.5.4

Rukun Tetangga berupe nanek
progrem sukarela de betenuju ha
tulug kateh penebangun masarakat
setempat ku Malaysia. Konsep adeh
gu rek rah Neighbourhood Watch de
biamal ku United Kingdom. Rukun
Tetangga adeh bituboh ya kerajaan
Malaysia ku tahut 1975 de iasal ha
jamen senelamat pendudok setempat.
Nanek akta de bikenal sebegei
Peraturan Rukun Tetangga 1975
(P.U (A) 279/75) bilulos ha og kuase
tetentuk ku penetuboh adeh.

Rukun Tetangga

Ku tahut 1984, pokes penetuboh adeh betukar ha kirapat henubong antare bebegei kaom
ku Malaysia. Telas tahut 2001, pokes progrem adeh sekali nej betukar ku pokes penebangun
masarakat pasak.

Ibernor Rukun
Tetangga

Menules
167

D
un

ia
k

Le
m

u
Pe

na
ne

i

1.  Cerngai audio ku kemil ru og iceti.
2. Tules iceti laguk kateh bob lenateh.

4.2.3
3.3.3

Penepadu Teras Jenaye

Hunen semangat cip seiring
Nanek neamal kerjaksamak
Jadik teras bangsak mulie
Sesengik sejiwe

Kus benantuk agar sepakat
Moge teserlah penepadu
Agar teguh ku pesada
Kateh sinui harmoni

Siram kenyip haknok
Jadik benteng sinui de harmoni
Nurani iklas
Ku sengik murni
Jenadik kengwat hik

Besatu… besatu...
Besatu gagah becerei rebah
Hindar hasrat sengkete hik
Penepadu teras jenaye

Bepadu… bepadu...
Bepadu benulat engrok sepakat
Kijadik cite negare jaye
Penepadu teras jenaye

Penepadu teras jenaye
Penepadu teras jenaye

Laguk cenipte: Pak Ngah
Lirik cenipte: Adaptasi
Irama: Pepaduan Teras Kejayaan

seni engrok

AUDIO 28

ulang
nar kalik
168

D
un

ia
k

Le
m

u
Pe

na
ne

i

1.  Secare gu, hasel nanek dailog lenkap de mong ayat tanyak jijoi maklumat nepetek ku kemil.
2. Telas ajeh, tules kateh bob lenateh.

5.4.4
3.4.4

Ayat Tanyak

Penggunak de betanggongjawab ialoh penggunak de kisedar hak-hak sebegei penggunak
ru betindak bijaksane ru betanggongjawab. Lapan hak penggunak de hodloh hik panei ru
hipaham ialoh:

1.  Hak ha berkep penerlu asas
 Penggunak berhak kep arap ru penehidmat asas ha jamen sinui de menuas ku duniak. Penerlu

asas adeh termuj caknak de cukop ru selamat, penakei, deg menudah senihat ru penedidek.

2.  Hak ha berkep senelamat
 Penggunak bilindong ju penepruses ru penemasar arap serte penehidmat de buleh bahaye

penggunak.

3.  Hak ha berkep maklumat
 Penggunak hodloh biog maklumat de cukop ru tepat ha kimudah ui penutos de bijak. Penggunak

hodloh bilindong ju pengiklanan, penelebel ru neamal kilek de palsu, lengnon ru peneseleweng.

4. Hak ha ui penileh
 Penggunak bipasti kep maklumat langsong ha bebegei arap ru penehidmat. Penggunak hodloh

biog peneterang de kep ui penileh kateh ui penutos. Perlu mong jenamen ha penentuk mutu ru
penehidmat menuas ru regak de bepatut.

5.  Hak ha besuarak
 Adeh ha pasti penenteng penggunak kep penetimbang de wajar kateh penegubal dasar kerajaan

ru tenindak de deras ru saksamak ju penetadber.

6. Hak ha berkep ganti rugik
 Penggunak berhak kikep peneselesei ha belik arap de rusak atao bebahaye.

7. Hak ha berkep penedidek penggunak
 Penggunak berhak kikep penedidek penggunak de cukop ru teneros.

8.  Hak ha berkep alam sekitar de sehat ru selamat
 Penggunak berhak sui ru bekerjak kateh alam sekitar de berseh ru sehat serte bebas ju jenim

de bebahaye. Hak adeh bipejuang ya penggunak mende kadar penecemar gu jeoi ru unsor alam
semule jadi de gu pupus ru musnah.

TaTaMengwal

hak penggunak
169

D
un

ia
k

Le
m

u
Pe

na
ne

i

integritiunit

29

1. Jijoi gambar ku kemil, nyate penenteng bekelakuk jujor semase bekerjak?
2. Kateh gu, tanyak nu kawat hek ma ikenenjip amen bekelakuk jujor semase hiui nunanek tugas?
3. Bincang nanek penetules cerpen bekenaet kelakuk de bor.

1.1.3
3.2.3

Pekerjak De Bor

Hiui tenuntot de mentol
telas belik nanek arap.

Gunak menudah ku tempat
kerjak ha neuros kerjak taleh.

Kitulak rasuah kateh
sebarang mentok.

Gunak waktu kerjak ha neuros
peribadi.

Gunak tempat kerjak ha
neuros peneniage.

Kibelik sijil cuti.

Kelakuk De Tok Patot Hijoi

Kelakuk De Buleh Hijoi

Cerngai ru Belwal
170

D
un

ia
k

Le
m

u
Pe

na
ne

i

1. Jijoi nepetek ku kemil, bacak ru kernal bebegei banse ayat.
2. Og cenadang engkek, yama hik hod amal nilei integriti?

2.2.3
1.3.4

Ma ajeh integriti? Ku belok-belok taleh senalo bibuwal ha gek integriti ku kenalag mai jengoi,
pekerja sektor awam ru swasta, organisasi ru ku kampug jugak tok tekecuali. Jadik ma iceti
mentol integriti?

Integriti imentol beasal ju istilah Bahasa Inggeris beceti neutoh ju rimdij sengik de bor. Kateh
Bahasa Melayu, ilei kijuros nu ala penewatak nuurag. Ceti integriti joi Kamus Dwibahasa DBP
ialoh  jenujor ru tenulus, kesempurnaan ru neutoh.

Ju ceti de biberkep ju kamus ku kemil, integriti mongloh sipat jati dirik de kirangkom jugak
neikhlas, tenebukak, tenelos, amanah, benar, kicap nu prinsep, tok mudah bipengaroh ru buleh
bicap iengrok.

Secare ringkas, integriti buleh bibincang nu nar bahagian iaajeh integriti besabit ru individu,
ru integriti ku perinkat organisasi. Amen begei ajeh iumom integriti kirujok nu henimpon kualiti
unggul de ujud ku kenalag individu ru kualiti adeh beneteras ku prinsip kicap tegoh ku jenujor ru
neamal bemoral lasik.

Ku perinkat individu, integriti ialoh kesenelaras ku antare tenindak ru prinsep moral etika
ru undang-undang serte kesenelaras ku antare penenteng dirik ru penenteng umom. Sementare
ajeh ku perinkat organisasi kicermin kateh penelaksane kod etika, piagam pelanggan atao sistem
ru pruses kerjak serte penepatuh nu neamal bor. Kod etika bekenaet bitegas, biulang ru bihayat ya
anggote lei jadik beniasak ru penyudah kijadik budaye organisasi.

Secare ideal integriti samak mong ku perinkat individu ataopen organisasi iceti kod tinkah
lakuk. Amen rimdij mai nailaksane kod adeh ru bor joi lunas-lunas de bitetap ya agame ru masarakat
betamadun, nescaye masarakat atao negare an maju ru betamadun. Isual, yama integriti adeh
terik bicapei?

Mong jeoi kes de kijadik bukti yama integriti terik bicapei malah masalah tiktok integriti
lekat jadik masalah utame nu negare. Hik senalo cerngai begeibelok nuurag pejawat awam hodpen
swasta kikot rasuah ha menudah nunanek pruses de kilibat penenteng umom. Rasuah ha berkep
tender, rasuah ha putong benares, rasuah ha perwer ju tenindak henukom ru bebegei nej. Ku nanek
tahap neamal tok beintegriti rah hiog ru hiterimak rasuah adeh na jadik nuengleg ju budaye de
biamal ya senebilag ahli masarakat.

Secare ringkas, buleh hik beh serengkol integriti kirujok nu care hik betingkah lakuk. Ma
tenuju hik ui ajeh ru adeh? Begeibelok ru iniat? Ru lebeh penteng ialoh care atao kaedah ha capei
tenuju ru niat ajeh hodloh biui ru betol. Iceti betol ialoh hijoi neajar agame ru hipatoh
undang-undang.

Ma Ajeh Integriti?

MenaCak
171

D
un

ia
k

Le
m

u
Pe

na
ne

i

1. Bincang isik ku kemil ru beh nanek penetules bekenaet gejale rasuah kateh gu.
2. Beh nanek sajak bekenaet dil benurok gejale rasuah ru mendeklamasi kateh kelas.

3.5.1
5.2.3

Dil Gejale Rasuah

Care BanterasDill

Lilei
-mase nugar lilei ru
kerjaye an tejejas

Tenindak
undang-undang nu mai
de kiog ru mai de kikot

Peringak
-peringak an

naitanggong selsel

Masarakat
-masarakat an

nyep penecayak nu
penetadber negare

Negare
-imej negare tejejas

Beh motivasi ru
ceramah ha neamal

nilei bor ru integriti nu
rimdij perinkat umor

Terap nilei–nilei murni
ju sekulah rendah

Hicap tegoh nu neajar
agame atao penecayak

Menules

Gejale rasuah
172

D
un

ia
k

Le
m

u
Pe

na
ne

i

4.1.2
1.3.2

Jenim
Hek et nu pejabat pos ha bayar bil. Semase haui benayar, petugas kaunter tok kiperjug
lebeh duet de cukop nu hek.

Care haui ektiviti:

1. Ektiviti adeh buleh biui kateh nik gu
2. Gu petame bihod enai beh lenakon ru naipamer kelakuk behemah jijoi jenim de biog.
3. Gu kedue bihod enai beh lenakon ru naipamer kelakuk tok behemah jijoi jenim de samak.
4. Gu ketiga bihod enai bandeng ru bize kelakuk de biperneng ya gu petame ru kedue

gunak peta buih begande.

1. Beh lenakon jijoi jenim de biog.
2. Beh memerip ayat gunak engrok eknej ha semanj maap ha kelakuk tok behemah.
3. Og peneterang ibernor amen bekelakuk supan jijoi jenim tersebot ru perneng kateh kelas.

Kelakuk Supan

seni engrok
173

D
un

ia
k

Le
m

u
Pe

na
ne

i

5.3.2
3.1.5

1. Beh ayat perintah jijoi jenim de biog ku kemil.
2. Hurei sikap de perlu biamal ya peniage.

Etika Beniage

Tok lenlod pelanggan Jual arap de bor

Dek tandak regak nu arap Tok berencip arap ha perhuj regak

Sukat ru timbang ru betol Jual caknak de behasiat ru tok
kimudarat pelanggan

TaTaMengwal
174

D
un

ia
k

Le
m

u
Pe

na
ne

i

1.  Og jenawab engkek ha nujap jenim ku kemil.

Semase penekemah perdane, hek tejumpak
camag duit nuurag peserte. Patotka hek perjug
nu isengoi? Og ikayat.

Semase hek muj kem Pusat Latihan Khidmat
Negara, hek panei mong kawat hek kihol tok
kisemanj. Sanggopka hek lapor nu pegawei
kem? Yama?

Hek betugas ku pintu meknuj stadium bula
sipak. Tiket ya dij bijual. Mong nuurag kiog
jeoi jerengkeh kaha muj nu stadium. Mong ka
hek an og ilei kimuj? Og ikayat.

Semase hek nu penamer rekacipte perinkat
kebangsaan, hek ru kekawat tok sengaje hek
cereh nanek arap penamer. Ma tenindak de
patot hek ru kekawat kenak ui? Peterang.

Situasi 1 Situasi 2

Situasi 3 Situasi 4

kenukoh
175

D
un

ia
k

Le
m

u
Pe

na
ne

i

maLaysia negare engunit

30

1. Jijoi maklumat ku kemil, bincang secare gu, ma penecapei de bicapei Malaysia kateh
bidang de biog. Telas ajeh, bentang ku kelas.

2. Selaen jenaye ku kemil ajeh, og ru hurei ma penecapei kilek de bicapei ya Malaysia?

1.1.1
3.3.2

Tenenbot Penelancong

Penecapei Malaysia

Malaysia berupe nanek negare de na kicapei jenaye de luar biase kateh pelbegei
bidang bebanding negare-negare kilek ku Asia Tenggara. Jenaye de bicapei kiharum
muh Malaysia ku mat duniak. Hal adeh kiternyul bahawe rakyat Malaysia mampuk
besaeng ru negare maju de kilek.

antare penecapei malaysia

Cerngai ru Belwal

InfrastrukturPenetani
176

D
un

ia
k

Le
m

u
Pe

na
ne

i

2.3.2
3.4.1

Kuala Lumpur Mengkah Belik-belah

Kuala Lumpur na biiktirap sebegei mengkah belik-belah keempat ku duniak nar noh iaajeh tahut
2012 ru tahut 2013 jijoi hasel kaji selidek de bibeh ya Cable News Network (CNN). Ku tahut 2015
pulak, Kuala Lumpur bipileh sebegei pusat belik-belah  ku nar de bor ku duniak. Telas ajeh, tahut
2017 Kuala Lumpur biiktirap sebegei pusat belik-belah de bor ku rantau Asia jijoi kenaji de bibeh
ya sarikat penelancong online tekenal ku duniak. Hasel kenaji ajeh, Kuala Lumpur bejaye kiatasi
bandar-bandar tekenal ku Asia rah Tokyo ru Beijing. Kenaji adeh kibukti bahawe Malaysia berupe
nanek negare de na kicapei tarap negare maju setandig negare maju de kilek ku duniak.

Penenilei ru markah de biog ha peneiktirap adeh jijoi memerip ketegori iaajeh:
1.  Menudah ha ku was sekitar rah kualiti tenenbot awam ru menudah teksi.
2.  Nilei de mong rah tawar-menawar, jenual murah ru regak purate nu jap arap.
3.  Kepelbegei rah benilag jename, kategori belik-belah, kedei-kedei mewah ru gerei-gerei penasar.
4.  Kenenjip rah ibernor bandar, kualiti ru henias kedei, renamah ru cenekap jurujual, penileh

tempat caknak, kepelbegei caknak ru peneinap.
Selaen ajeh, Malaysia jugak mong memerib pusat belik-belah de tesenarei sebegei paling entoi

ku duniak rah One Utama, Mid Valley Megamall, Sunway Pyramid, Berjaya Times Square ru
MyTown Mall.

(Bipetek ju laman sesawang http://www.wanista.com)

1.  Bacak nepetek ku kemil ru peterang isik-isik
penteng kateh nepetek.

2. Og cenadang tempat-tempat belik-belah de
kilek ru og ikayat yama tempat ajeh bor?

Mengkah belik-belah ialoh nu buah atao jeoi
benebangun de kimentok nu buah kompleks
kedei peneniage.

MenaCak
177

D
un

ia
k

Le
m

u
Pe

na
ne

i

3.3.1
2.3.4

PBB bituboh secare resmi ku tahut 1945.
Mong empat matlamat piagam PBB:
1. Kijamen neaman ru senelamat duniak.
2. Kigalak henubog berbor antare negare anggote.
3. Bekerjaksamak ha selesei masalah antarabangse.
4. Kijadik pusat ha penyelaras tenindak negare anggote.

Peranan Malaysia kateh Pertubuhan Bangsa-Bangsa Bersatu

Ju sengik selesei konplik antarabangse
m sertei penasok pendamai ku kerop

panji-panji PBB ha dij perag saudare
 ku Congo
m kiwakel penasok pengaman PBB nu

Namibia ha bantuk negare ajeh
 kicapei merdeka
m kingeng penasok pemerhati ku sempadan

Iran-Iraq ru Kampuchea

Ju sengik ekonomi
m	kijadik ahli Bank Dunia
m	matlamat penetuboh Bank Dunia,

kibantuk negare ahli ju sengik kewangan
kateh kiberkus ekonomi

m	paedah kijadik ahli, permuj
 pelabor-pelabor aseng, kibasmi henajap

luar bandar ru sedie peluang kerjak

Ju sengik sosial
m	perangi gejale salah gunak dadah
m	kerjaksamak kateh bidang kiperhol

caknak ku kerop agensi Pertubuhan
Makanan dan Pertanian (FNO),
kerjaksamak kateh bidang Kesihatan dan
Perubatan (WHO) ru kerjasamak kateh
bidang Sains dan Teknoloji (UNESCO)

1.  Jijoi isik-isik penteng de biog, beh nanek
kenarag ha peranan Malaysia kateh PBB.

2. Kek maklumat tenamah kateh Internet
atao bob renujok peranan Malaysia kateh
PBB.

Peranan Malaysia
kateh Pertubuhan
Bangsa-Bangsa
Bersatu (PBB)

Menules
178

D
un

ia
k

Le
m

u
Pe

na
ne

i

4.3.4
2.1.2

1.  Deklamasi sajak ku kemil ru og iceti.
2.  Kernal unsor bahase de mong kateh sajak ku kemil adeh.

Adeh Negare Eng

seni engrok

AUDIO 30

Kupadeh sejarah tenurun bilakar
ku padeh jugak eng ngbiperyos
jer berkus eng tecoret
kicipte cerite sinui
kiajar kenenjip jadik raknak
syukur eng ngjadik kenon bumik hek

Adeh tik saruk bihip eng
ku padeh takdir hik
janyik bibeh ha sui besamak
alau pebegei bangsak
alau bebize agame
alau jeoi budaye
sengik ruwai hik besatu
bijagak bumik rah jagak wenares

Negare eng
neunik hik
besatu hik
ikukoh hik
nyiknyuk kisah bireke
nyiknyuk berakpok bicipte
adeh cerite nyate
ha teros tepahat ku ruwai
selagik nadik bedenyut.

Malaysia eng,
alau lasik eng ngheg
tok eng ngsip ha perjug
bepaleng tadah tok mungkin
adeh janyik eng
terosloh kitujuk jaye
terosloh kicipte muh
terosloh gemilang seleneu

Gaye bahase:
1.  Anafora - peneulang engrok ku ngar bares.
 Cuntoh - kisah hik…
    Kisah sedeh…
2. Epifora - peneulang engrok ku mol bares.
 Cuntoh - Adeh sinui hik
    Jagak  wenares hik
3. Personifikasi - peneurag.
 Cuntoh - selak jeer kigawej.
4. Simile - penelambang de bigunak nekate rah, begei, macam.
179

D
un

ia
k

Le
m

u
Pe

na
ne

i

5.4.4
3.1.3

Ayat penyate ialoh ayat de biucap
ru iceti hiui nanek penenyate.
Ayat senual atao ayat tanyak
ialoh ayat de bigunak ha tenuju
tenanyak nunanek pekare.

1. Beh ayat senual ru gunak kate senual de betol. Genunak kate
senual hodloh sesuei ru  nekate atao rangkei kate de begares.

2. Beh limak ayat penyate gunak nekate de biog ku kerop adeh:
 a) Tenenbot b) Belik-belah
 c) Jenaye d) Senumbang
 e) Kerjaksamak

1. Ayat penyate: PBB ialoh nanek penetuboh de bituboh ku tahut 1945.
      Ayat senual:

2.  Ayat penyate: Hik an betulak nu Kuala Lumpur ku pukul 8 pegelap henlep.

Ayat senual:

3.  Ayat penyate: Eng an betulak nu kampug  ngtebot bas.
    Ayat senual:

4.  Ayat penyate: Pusat belik- belah One Utama ru Mid Valley teletak ku Kuala Lumpur.
      Ayat senual:

5.  Ayat penyate: Keral de pakei tali leher ajeh ialoh bah eng.
     Ayat senual:

6.  Ayat penyate: Malaysia kijadik tekenal mende penebangun de pesat kateh pebegei bidang.
 Ayat senual:

7. Ayat penyate: Care ha pupok sengik haknuk nu negare ialoh hik hurmat
   lambang-lambang negare.

Ayat senual:

8.  Ayat penyate: Menang eng hunen kikerjak ku Johor Bahru.
 Ayat senual:

9.  Ayat penyate:  Wak Atie kigemar berajal subjek Sejarah.
 Ayat senual:

10. Ayat penyate:  Rimdij anggote pulis de telibat kateh kenawal senelamat ajeh ialoh
  120 urag anggote.

Ayat senual:

Ayat Penyate Ku Ayat Senual

TaTaMengwal
180

D
un

ia
k

Le
m

u
Pe

na
ne

i

Masarakat bebilag kaom Rakyat de bebudi bahase

neistimewe malaysia
kitarek pelancong

Kepelbegei caknak Kazanah alam de tok tenilei

1.  Jijoi maklumat ku kemil beh neulas
de cengreg antare 80 nu 100 nekate.

kenukoh
181

info bahasa

Penegunak neimboh per… kateh Bahasa Semai
Neimboh per… kateh Bahasa Semai bigunak kateh prasa kerjak, kateh Bahasa Melayu kijadik
prasa tenerbit de kigunak neimbuh memper…an/me…an/meng…an. Cuntoh:

Kata Dasar Bahasa Semai Bahasa Melayu
a. muj permuj memasukkan
b. sot persot mengeringkan
c. neng perneng memperlihatkan
d. log perlog memakaikan
e. gej pergej mempercepatkan
f. mong permong mengadakan
g. lei perlei menyampaikan
h. hol perhol mengeluarkan
i. huj perhuj menaikkan

Neija kateh Bahasa Melayu Neije kateh Bahasa Semai
 a. bersukan besukan
 b. bersetuju besetuju
 c. perluas peluas
 d. perkenal pekenal
 e. terlibat telibat
 f. terjejas tejejas

Neije kate peninyap Bahasa Melayu
Kateh Bahasa Semai neije kate peninyap Bahasa Melayu de mong neimboh rah per…, ter…, ru
ber… bieje ru kigugur hurop ‘r’. Cuntoh:

Penetetap Neije
Kateh Bahasa Semai kate de imol ru hurop vokal ‘a’ bitetap jijoi suku kate. Amen nar suku kate,
ku mol kate dasar bidek hurop ‘k’. Manakale, kate de nik suku kate bidek hurop ‘e’. Tenetap adeh
pen tok kilibat kate dasar Bahasa Semai. Alau begeiharok pen, mong ikecuali ha memerip kate ju
nar suku kate mende neije nekate adeh jijoi senembot Bahasa Semai. Cuntoh:

Bahasa Melayu Bahasa Semai
 a. kata kate
 b. masa mase
 c. daya daye
 d. cara care
 e. serta serte
 f. meja mije
 g. warga warge
182

glosari
Awat sentet iceti muh nubanse awat de mong irebug hik kenjip ceet atao bicereg rebug ceet
Berei caknak de bicak buje tok bisubai
Beril had
Cek pengorek iceti menatag de kigenmar kurek capeh jehuk
Centag simpang
Cepit picet atao urut
Deg danem deg sementare
Dendep et beintei ku kateh serag
Ej kihod mai bijoi iengrok
Ensop giknei pitak cep atou sarang
Ente lauk
Gengsag runggen
Gepgep gua
Gesuk batu
Gu semakin
Haj tibak-tibak
Hekheg kiheg suwig
Henlep huper
Imol petame, depan
Kapog getek
Karog nubanse peringak tabeg
Kelong-kelong nanek alat hacap kak
Kerek mur atou hairan
Kerkor mai bicah ru bigik jehuk bibeh selai
Kor atou cetak
Mamok nubanse telei serag
Mengkah syurga
Nandang tengloh
Ngak nubanse cep kaler belak
Ngsar serenlog janyik hod hik tepati amen tok hitepati an belakuk pekare de niknij
Pelcos entoi ket
Penalik kep penyakit terik ha bor
Pengsol alat musik de bitohol ju moh
Pungka rumpun
Selnel selsel
Sin selesema
Tentot selurok
Terayel lunkang
Weswes cerei
Yap belwal
Yekyap bekate-kate/pedir
183

nerujok

Senarei Bob

Abdul Rahman Kamil Abu Naim, 2015. Kata Tugas, Kuala Lumpur: Dewan Bahasa dan Pustaka.

Ahmad Ba Abdullah et al., 2013. Buku Teks Bahasa Semai Tahun 4, Kuala Lumpur: Dewan Bahasa
dan Pustaka.

Aidaliana Alang, Azura Ngah Dian, Wak Kartinah Bah Goli, 2017. Buku Teks Bahasa Semai
Tingkatan 2, Kuala Lumpur: Dewan Bahasa Dan Pustaka.

Bahagian Pembangunan Kurikulum. Draf Bob Tatamengwal Engrok Semai, Kuala Lumpur:
Kementerian Pendidikan Malaysia.

Dino Itam, Maslinda Panjang Ali. Saadiah Alang Ya, 2014. Buku Teks Bahasa Semai Tahun 5,
Kuala Lumpur: Dewan Bahasa dan Pustaka.

Goh Cheng Leong, 2010. Atlas Sumber dalam Geografi Manusia, Kuala Lumpur: Institut
Terjemahan Negara Malaysia.

Kamus Trilingual Semai-Melayu-Inggeris, 2004. Kuala Lumpur: Pusat Perkembangan Kurikulum,
Kementerian Pendidikan Malaysia.

Mazlina Alang, Belinda Panjang, Vok F.K., 2015. Buku Teks Bahasa Semai Tahun 6, Kuala
Lumpur: Dewan Bahasa dan Pustaka.

Nik Safiah Karim et.al, 2010. Tatabahasa Dewan, Kuala Lumpur: Dewan Bahasa dan Pustaka.

Rasila Yas, Shaemas Mat, Suhaimi Husin, 2016. Buku Teks Bahasa Semai Tingkatan 1, Kuala
Lumpur: Dewan Bahasa dan Pustaka.

Shamsul Yusli Mohamad Yusop et.al., 2015. Buku Teks Bahasa Malaysia Tingkatan 2, Kuala
Lumpur: Dewan Bahasa dan Pustaka
184

indeks
Abdul Latif Ramly 104
Amran bin Anjang 86
ayat

dasar 191
ektip 71
majmok 149
penyate ku ayat senual 179
pesip 71
sahreh 30
seru 155
tanyak 173
tunggal 149

bijih timah 74

cep jawir 116

Datuk Dr. Sheikh Muszaphar Shukor Al Masrie bin
Sheikh Mustapha 91

Dr. Ang Kean Koo 104

ekopenelancong 115
engrok

benilag 35
edjektip 53
ernor 114
gande 137
gantik muh ternyul 24
genanti muh 11
genanti muh tok tentu 17
hubug genabung 65
kerjak 59
majmok 132
muh 5
napi 161
napi 96
neimboh 125
penegas 107
penguat 89
peninyap 101
sendi muh 47
seru 83
tenayak 78

gengsag
Mayin Jo-oh 69, 131
Sumazau 38

herbe 139-144

Ir. Mahat a/l Mat Dong 110

J. Murni bin Mohamad 105
Jepun 76
Jis Moyang 131
Johari bin Alwi 113

Kampung Orang Asli Paya Pelong 128-129
kate gande 137
kemere 29

Lee Thiam Wah 112

Mahat a/l China 109
Mai

Bidayuh 37
Iban 37
Melanau 37

Mejar Dr. Faiz bin Khaleed 91
Mohamad Ridzuan Mohamad Puzi 104
Muhammad Ziyad Zulkefli 104

nilei murni 2

Orang Ulu 37

Pak Kadok 67
Patug Bujang Bireg 128-129
peneternak kak keli 117
penjudoh benilag 41
Pertubuhan Bangsa-Bangsa Bersatu 177
pola ayat 143
prasa

edjektip 119
kerjak 119
muh 119
sendi muh 119

Puteri Gunung Ledang 66

Rukun Tetangga 166

Sekulah
Bestari 152
Harmoni 15
Selamat 13

sewang 4
Suhainirus binti Sulim 87
sukan 103

paralimpik 103-105

Tapah 67
Tasik Chini 68
Tenage

Biomas 121
geoterma 121
mat jis 121

Tenage pinui 121
Tugu Peringatan

Jepun 73
Kubu Perang Kampar 73
Perang Dunia Kedua Jepun-Australia 73
Petempuran Keroh 73

zat caknak 101
Skim Pinjaman Buku Teks

Sekolah

Tahun Tingkatan Nama Penerima Tarikh
Terima

Nombor Perolehan:

Tarikh Penerimaan:

BUKU INI TIDAK BOLEH DIJUAL

Dengan ini, SAYA BERJANJI akan menjaga buku ini
dengan baiknya dan bertanggungjawab atas kehilangannya,

serta mengembalikannya kepada pihak sekolah pada
tarikh yang ditetapkan.
prelim 0810

set A 0810

Set B 0810

Back